
Obştea  românească  din  oraşele  şi, satele  Ardealului 
românesc  asistă  de  câteva  săptămâni  cu  nedumerire  la 
vizitele  nunţiului  papal  din  Bucureşti,  Andreio  Cassulo. 
Lumea  nu  ştie  ce  să  creadă,  oare  avem  de  a  face  numai 
cu  un  oaspe  trimis  de  şeful  Bisericii  romano-apusene  dela 
Roma  în  vizită  de  curtuoazie,  primit  cu  alai  într’o  ciudată 
armonie  atât  de  românii  greco-catolici  uniţi,  cât  şi  de  ungurii 
catolici  de  rit  latin,  ori  că  această  călătorie  a  nunţiului 
papal  este  chiar  un  act  de  jurisdicţie,  exercitat  de  o  auto¬ 
ritate  bisericească  din  străinătate  asupra  Bisericilor  catolice 
dela  noi,  care  acte  de  jurisdicţie  însă  sunt  interzise  de 
legile  ţării  a  se  exercita  pe  teritoriul  Statului  nostru. 

Este  deci  oportun  să  se  ştie  cine  sunt  aceşti  nunţii 
apostolici  ai  papei  dela  Roma  şi  ce  rol  îndeplinesc  în 
locurile  unde  sunt  trimişi. 

Papii  dela  Roma,  începând  cu  veacul  al  Xl-lea,  când 
Grigorie  VII  a  emis  şi  a  încercat  să  realizeze  teoria  monar¬ 
hiei  teocratice  universale  în  frunte  cu  papa,  nu  numai  ca 
„locţiitor"  spiritual  al  lui  Dumnezeu  pe  pământ,  ci  şi  ca 
supremul  şef  al  domnitorilor  lumeşti,  au  căutat  să  imite 
întru  toate  pe  domnitorii  lumeşti  şi  să-şi  organizeze  stăpâ¬ 
nirea  lor  întocmai  ca  aceştia,  cu  diplomaţie,  armată  etc. 
Astfel  de  când  domnitorii  încep  să  aibă  reprezentanţi  diplo¬ 
matici  permanenţi  la  curţile  străine  şi  papii  încep  să-şi 
trimită  reprezentanţii  lor  diplomatici,  numiţi  nunţii,  pe  lângă 

guvernele  diferitelor  ţări.  Cel  dintâiu  nunţiu  papal  a  fost 
trimis  la  Veneţia  la  anul  1500.  Nuntii  aveau  misiunea  ca 
de  o  parte  să  mijlocească  legăturile  diplomalice  între  Scaunul 
papal  şi  guvernele  străine,  dar  şi  să  supravegheze  afacerile 
bisericeşti  din  acele  ţări»  luând  chiar  şi  direct  dispoziţii  în 
administrarea  acelor  biserici.  Mai  ales  în  tarile  germane, 
atinse  de  protestantism,  li  s'a  părut  papilor  necesară  înfiin¬ 
ţarea  de  nunţiaturi  permanente,  cari  să  contrabalanseze 
propaganda  protestantă.1  Dar  activitatea  nunţiilor  a  stârnit 
nu  numai  opoziţia  protestanţilor,  ci  chiar  şi  a  însuşi  clerului 
superior  catolic-german.  Când  papa  la  a.  1783  a  înfiinţat  o 
nouă  nunţiatură  la  Miinchen,  clerul  superior  german  a  luat 
atitudine  hotărât  protivnică  instituţiei  nunţiilor,  cât  şi  papa¬ 
lităţii  ca  instituţie  pretinsă  divină. 

Această  atitudine  de  răsvrătire  a  clerului  superior 
german  a  fost  alimentată  mai  ales  de  ideile  liberale  cu¬ 
prinse  în  cartea:  De  stătu  ecclesiae  et  legitima  potesfate 
Romani  poniificis  liber ,  a  lui  J.  Febronius,  pseudonimul 
arhiepiscopului  /.  N.  Hontheim  din  Trier,  apărută  la  1763, 
prin  care  se  dovedea  nu  numai  că  papalitatea  nu  este  in¬ 
stituţie  de  origine  divină,  ci  omenească  bisericească,  şi  că 
papa  nu  are  un  primat  de  jurisdicţie,  ci  numai  de  preşe¬ 
dinţie;  instituţie  divină  fiind  singur  episcopatul.  Hotărârile 
clerului  superior  german,  exprimate  în  congresul  dela  Ems 
din  anul  1786  în  aşa  numita  punctuaţie,  pretindeau  totala 
desfiinţare  a  instituţiei  nunţiilor,  cari  nu  funcţionau  numai 
ca  reprezentanţi  diplomatici  ai  papilor,  ci  şi  ca  exponenţi 
ai  lor  întru  exercitarea  jurisdicţiei  bisericeşti  asupra  terito¬ 
riilor,  cari  îşi  aveau  episcopii  şi  mitropoliţii  lor  proprii  şi 
prin  aceasta  atingeau  grav  drepturile  acestora  din  urmă. 
(Eus.  Popovici:  Istoria  bis.  voi.  IV.  pag.  114). 

Totuşi  dezideratele  congresului  dela  Ems  nu  s’au  rea¬ 
lizat,  mai  ales  din  cauza  turburărilor  grave,  ce  au  urmat 
revoluţiei  franceze,  şi  instituţia  nunţiilor  a  rămas  în  fiinţă 
până  astăzi. 

Acum  să  vedem  care  este  locul  şi  calitatea  nunţiilor 
papali  în  organismul  Bisericii  romano-apusene,  aşa  după 
cum  a  fixat  acest  lucru  Scaunul  papal  în  legislaţia  cea  mai 

4  Dr.  J.  B.  Săgmuiler :  Lehrbuch  d.  Kath.  Klrchenrechfs,  1914,  yol.  I,  pag.  429. 

nouă  în  Codex  iuris  canonici  intrat  în  vigoare  la  1917 
şi  care  este  Codul  de  drept  universal  obligatoriu  al  bise¬ 
ricii  catolice  de  rit  latin. 


La  cap.  V  De  Legatis  Romani  Pontificis  în  can. 
265  se  spune:  „Romano  Pontifici  ius  est,  a  civili  potestate 
independes,  in  quamlibet  mundi  partem  Legatos  cum  vel 
sine  ecclesiastica  jurisdiciione  mittendi".  Adecă  Papa  are 
dreptul  de  a  trimite,  independent  de  puterea  lumească, 
deci  fără  considerare  la  suveranitatea  Statelor,  legaţi  sau 
reprezentanţi  ai  săi  în  ori  care  parte  a  lumii,  cu  sau  fără 
jurisdicţie  bisericească.  Canonul  spune  că  papa  poale  tri¬ 
mite  legaţii  săi  în  ori  care  parte  a  lumii,  fără  să  vorbească 
despre  state,  ca  şi  cum  lumea  întreagă  ar  sta  sub  juris¬ 
dicţia  sa.  Intre  legaţii  cu  drepturi  de  jurisdicţie  se  numără 
şi  nunţii,  despre  cari  can.  267  spune  următoarele:  „Legaţi 
qui  mittuntur  cum  titulo  Nuntii  aut  Internuntii:  1.  Fovent 
secundum  normas  a  Sancta  Sede  receptas,  relationes  inter 
Sedem  Apostolicam  et  civilia  Gubernia  apud  quae  legatione 
stabili  funguntur;  2.  In  territorio  sibi  assignato  advigilare 
debent  in  Ecclesiarum  statum  et  Roman um  Pontificem  de 
eodem  certiorem  rederea.  Aşadar  nunţii  au  o  calitate  dublă. 
Deoparte  funcţionează  ca  reprezentanţi  diplomatici  ai  papii 
pe  lângă  guvernele  Statelor,  iar  de  altă  parte  exercită  şi 
supraveghere  asupra  teritoriului  încredinţat  lor.  In  privinţa 
aceasta  toţi  canoniştii  catolici  sunt  de  acord.  Cităm  aici 
numai  pe  unul  dintre  cei  mai  autoritari,  G.  Phillips  (Kir- 
chenrecht  voi.  VI,  pag.  739 — 740),  care  spune  că  nunţii 
pe  lângă  calitatea  lor  de  reprezentanţi  diplomatici,  exercită 
şi  o  „jurisdictio  or  dinar  ia“ ,  şi  că  ori  cât  de  importantă  ar 
fi  funcţiunea  lor  diplomatică,  totuşi  însemnătatea  lor  rezidă 
mai  ales  in  activitatea  lor  de  supraveghere  a  afacerilor 
bisericeşti  din  provincia  încredinţată  lor .  Ba  paragraful  3 
din  can.  269  din  acelaş  „Codex  iuris  canonici"  le  dă 
dreptul  să  binecuvinteze  poporul  şi  să  săvârşească  servicii 
divine  în  toate  bisericile,  cu  excepţia  catedralelor,  chiar  şi 
fără  a  avea  nevoie  de  permisiunea  episcopilor  locali  (sine 
Ordinariorum  licenţia). 

Aceste  drepturi  ale  nunţilor  sunt  de  altfel  în  deplină 
consonanţă  cu  concepţia  de  drept  ce  străbate  întregul 
codice  menţionat,  căci  ei  sunt  Jgcjiiforii  papii,  iar  papa  aer 


î* 


251 


REVISTA  TEOLOGICA 


putere  episcopească  ordinară  şi  imediată  în  toate  bisericile 
şi  asupra  tuturor  clericilor  şi  credincioşilor,  independent  de 
orice  autoritate  omenească  (§  2  can.  218). 

Este  adevărat  că  aceste  drepturi  ale  nunţiilor  sunt  în 
deplină  concordanţă  cu  legislaţia  Bisericii  catolice,  dar 
sunt  totodată  şi  în  contradicţie  flagrantă  cu  suveranitatea 
Statelor  şi  în  special  cu  suveranitatea  Statului  nostru,  care 
nu  admite  nici  un  fel  de  jurisdicţie  ordinară  exercitată  de 
o  autoritate  bisericească  din  afară  de  cuprinsul  Statului 
asupra  afacerilor  interne  ale  vreunui  cult  dela  noi.  Concor¬ 
datul  nu  cuprinde  nici  o  dispoziţie,  prin  care  Statul  nostru 
ar  recunoaşte  Vaticanului  acest  drept  de  amestec  în  trebu¬ 
rile  interne  ale  bisericilor  catolice  dela  noi  exercitat  de 
nunţiu,  care  este  un  organ  afară  de  cadrele  organismelor 
acestor  biserici.  Am  citit  şi  recitit  textul  Concordatului,  dar 
n’am  găsit  nimic,  nici  măcar  vre-o  aluzie  la  nunţii  papali. 
Iar  Legea  pentru  regimul  general  al  Cultelor  prin  art.  7  şi 
8  este  hotărât  împotriva  jurisdicţiei  autorităţilor  din  străi¬ 
nătate  asupra  afacerilor  cultelor  dela  noi. 

Ceeace  însă  jicneşte  nu  numai  ordinea  de  drept  a 
Statului  nostru,  ci  şi  cele  mai  intime  sentimente  naţionale 
ale  tuturor  Românilor  este  promiscuitatea,  în  care  se  dedau 
românii  aparţinători  Bisericii  greco-catolice  unite  cu  Roma, 
recunoscută  prin  Constituţia  Ţării  ca  a  doua  biserică  „ româ¬ 
nească u  cu  aparţinătorii  bisericii  catolice  de  rit  latin,  cu  majo¬ 
ritatea  covârşitoare  a  credincioşilor  de  origine  etnică  ma¬ 
ghiară,  şi  care  biserică,  dela  întemeierea  ei  din  veacul  al 
X-lea  şi  până  astăzi,  totdeauna  s’a  manifestat  ca  cea  mai 
înverşunată  duşmană  a  tuturor  intereselor  noastre  naţionale.1 


'  Ziarele  publică  programele  vizlfafiilor  nunţiului  papal  Andreio  Cassuio, 
din  cari  programe  se  vede  că  românii  uniţi  participă  cot  ia  coi  cu  ungurii  ca- 
jolici  ia  toate  manifestaţiile,  iar  clericii  lor  funcţionează  laolaltă  cu  ungurii  cato¬ 
lici  chiar  şi  la  serviciile  religioase.  Şi  pe  când  , Telegraful  Român“  dela  Sibiu, 
profund  îngrijorai,  dă  alarma  apărării  intereselor  naţionale  bisericeşti  in  cei  mai 
urbani  termeni  şi  in  mod  documentat,  » Unirea "  dela  Blaj  răspunde  pălimaş  şi 
trivial,  dar  fără  să  aducă  vre-un  argument  pentru  părerile  sale.  La  ce  situaţie 
dureroasă  am  ajuns  noi,  românii  ardeleni,  acum  când  după  întregirea  politică  a 
neamului  ar  trebui  ca  lofi  să  facă  toate  eforturile  şi  pentru  restabilirea  unilajii 
religioase ! 

DEOSEBIREA  CALITATIVĂ  ABSOLUTĂ 
ÎNTRE  DUMNEZEU  ŞI  OM  ŞI  PROBLEMA 

REVELAŢIEI1 

De  Diacon  Dr.  NICOLAE  BALCĂ 

Profesor  la  Şcoala  normală  .A.  Şaguna' 

Intr’un  capitol  precedent  am  tratat  fenomenologia  teolo¬ 
giei  dialectice,  arătând  obârşia  ei.  Acum  urmează  să  arătăm 
temeiurile  ideologice  pe  cari  se  fundamentează  ea.  Teologia 
dialectică  nu  este  un  sistem  dogmatic  unitar,  căci  după 
cum  vom  vedea  mai  departe,  ea  neagă  tocmai  posibilitatea 
omului  de*a  gândi  într’un  sistem.  Deasemenea  ea  nu  poate 
fi  considerată  nici  ca  o  şcoală  teologică,  în  înţelesul  comun 
al  acestui  cuvânt,  ci  ea  este  o  atitudine  metafizică -religioasă 
proprie  faţă  de  problemele  cari  constituesc  fiinţa  problemati¬ 
cului  religios:  Dumnezeu  şi  om.  Dumnezeu  şi  lume,  om  şi 
comunitate,  cât  şi  problema  existenţii  omului  însuşi.  Ceeace 
face  nota  comună  a  reprezentanţilor  acestei  teologii  este 
răsboiul  distrugător  şi  pătimaş  pe  care  l-au  pornit  îm¬ 
potriva  relativismului  care  caracterizează  atitudinea  spirituală 
a  omului  modern.  Relativismul  apare  în  viaţa  acestui  om 
sub  haina  individualismului,  a  subiectivismului  şi  în  special 
a  umanismului  şi  a  idealismului  filosofic.  împotriva  acestuia 
din  urmă,  teologia  dialectică  a  mobilizat  toate  forţele  şi  ener¬ 
giile  ei  distrugătoare.  Aceia  cari  sunt  cât  de  puţin  informaţi 
asupra  celor  ce  se  întâmplă  astăzi  în  spiritualitatea  apuseană, 
cunosc  năprăsnicia  ofensivei  acestei  teologii  împotriva  idea¬ 
lismului  şi-a  copiilor  lui  spirituali :  liberalismul  şi  imanen- 
tismul  religios.  Ea  nu  caută  să  distrugă  numai  idealismul 
speculativ,  etic,  dinamic  sau  principiul  religios  a  priori,  ci 
ea  caută  să  facă  idealismul  ca  atare  imposibil,  prin  demas¬ 
carea  temeiurilor  iluzioniste  ale  acestuia.  Ea  combate  idea¬ 
lismul  nu  numai  din  punct  de  vedere  logic,  sau  al  teoriei 

1  Fragment  dinlr’o  lucrare  cere  va  apere  mai  târziu  sub  titlul  „Teologia 
dialectică  şi  Biserica  ortodoxă*. 

cunoaşterii,  cât  mai  ales  din  punct  de  vedere  religios.]  In 
THeaHsmestT~^xpnmată~3orin^ "omului  dupIPsîsfem,  după 
unitatea  ultimă,  după  ordinea  logică  şi  după  domnia  şi  au¬ 
tonomia  lui  spirituală.  EI  identifică  autonomia  eului  omenesc 
cu  autonomia  Iui  Dumnezeu  ca  idee,  uitând  însă  că  ideea 
absolutului  nu  este  Absolutul  însuşi,  ci  o  simplă  abstracţie 
a  omului,  care  face  posibil  acel  „regresus  in  infinitum".  Ace¬ 
stor  năzuinţe  idealiste  s’a  aliat  şi  teologia  liberală  protestantă 
„care  a  încercai  un  lucru  imposibil:  de-a  cuprinde  şi  pe 
Dumnezeu  în  sistemul  unitar  al  spiritului  omenesc:"1  Şi  de 
aici  răsvrăiirea  teologiei  dialectice  împotriva  protestantismului 
liberai  ca  o  religie  construită  de  profesori  pe  catedre:  îm¬ 
potriva  Iui  Schleiermacher  şi  a  lui  Ritschl,  împotriva  con¬ 
cepţiei  care  a  făcut  din  religie  o  apariţie  culturală,  cât  şi 
împotriva  romantismului  şi  idealismului  religios. 

In  teologia  dialectică  apare  un  nou  fel  de-a  gândi. 
Nou,  însă  nu  în  sensul  că  asupra  problemelor  atacate  de 
ea  nu  s’ar  mai  fi  gândit,  —  căci  problemele  gândirii  ome¬ 
neşti  rămân  veşnic  aceleaşi  —  ci  prin  faptul  că  ea  caută  să 
găsească  noui  deslegări  acestor  probleme.  Unitate  şi  multi¬ 
plicitate,  monism  şi  dualism,  sunt  probleme  în  jurul  cărora 
se  mişcă  cugetarea  filosofică  dialectică  de  veacuri.2  Dar 
în  nici  un  domeniu  aceste  probleme  nu  au  o  aşa  de  mare 
imporlanţă  ca  în  cugetarea  religioasă,  căci  de  felul  cum  se 
rezolvă  problema  Dumnezeu-om,  mărginit-nemărginit,  relativ- 
absolut,  depinde  şi  forma  de  realizare  a  credinţei  şi  sensul 
vieţii  omeneşti. 

Cea  mai  adâncă  şi  mai  importantă  problemă  pentru 
viaţa  omului  este  problema  existenţii  lui  Dumnezeu.  Este 
credinţa  sufletului  omenesc  după  acel  principiu  metafizic 
originar,  în  care  să  nu  mai  existe  dualitatea  şi  problema¬ 
ticul  care  chinue  adâncurile  fiinţei  omeneşti.  Este  năzuinţa 
omului  după  Dumnezeu,  pentru  a  se  uni  cu  El s  şi  de  a  se 

1  Adolf  Keller,  Der  Weg  der  dialektlsclien  Theologie  durch  dfe  kirchliche 
Welt,  p.  16. 

2  Mal  jos  vom  arăla  ce  inseamnă  teologia  dialectică.  Dialectica  este  o  me¬ 
todă  de  cercetare  In  fiiosofie,  după  care  gândirea  s’ar  mişca  Intre  afirmaţie  şi 
negaţie,  tntre  „da*  şt  „nu*.  Această  metodă  a  fost  cunoscută  de  Greci  (Zenon, 
Platon,  Aristotel)  dar  acela  care  a  aplicat-o  mal  gental  a  fost  Hegel. 

3  Sub  cuvântul  „unire*  nu  Injelegem  că  omul  devine  identic  cu  Dumnezeu, 
ci  restabilirea  comunităţii  primordiale  a  omului  cu  Dumnezeu. 

mântui  de  tragicul  dualităţii  pe  care  l-a  născut  păcatul  în 
conştiinţa  lui.  Este  întrebarea  de  adâncuri  care  ne  urmăreşte 
pas  cu  pas  până  la  sfârşitul  vieţii.  Chiar  dacă  am  avea 
posibilitatea  să  fugim  până  la  marginile  pământului,  atâta 
timp  cât  noi  nu  vom  găsi  un  răspuns  la  această  întrebare, 
viaţa  noastră  se  va  mişca  in  pustiul  nonsensului,  iar  sufletul 
nostru  se  va  simţi  singur  şi  desnădăjduit  în  lume,  căci  nu¬ 
mai  întrucât  noi  găsim  drumul  spre  Dumnezeu,  spre  obârşia 
existenţei  noastre  adevărate,  spre  acel  „Tu“  veşnic,  care 
este  creatorul  eurilor  noastre,  este  posibilă  şi  comunitatea 
omenească.  Omul  modern  a  pierdut  acest  drum  care  duce 
la  Dumnezeu  şi  de  aici  desnădejdea  care  umple  acest  în¬ 
cepui  de  veac.  Personalitatea  creatoare  de  cultură  nu  mai 
este  neliniştită  de  problema  unui  Dumnezeu,  pentrucă  ea  a 
rezolvat  foarte  simplu  această  problemă :  detronează  pe 
Dumnezeu  pentru  a  se  urca  ea  pe  acest  tron. 

Teologia  dialectică  demască  orgoliul  prometeic  modern? 
prin  interesul  şi  accentul  grav  pe  care  ea  îl  pune  pe  problema 
existenţei  lui  Dumnezeu.  încercarea  de-a  deziluziona  pe  om 
a  făcut-o  danezul  Kierkegaard,1  în  clipa  când  acesta  a  în¬ 
ceput  lupta  contra  imanentismului  idealist  şi  contra  filosofieiV 
hegeliene,  căutând  să  găsească  drumul  care  duce  dela  gân-j1^ 
direa  abstractă  înapoi  în  realiiaiea  existenţială.2 3 4 *  Teologia! 
acestuia  nu  este  altceva  decât  un  protest  împotriva  ridicăriy 
eului  omenesc  Ia  absolut.  Pentru  Hegel,  dupăcum  am  arătat. 
Dumnezeu  este,  la  începutul  procesului  dialectic,  un  simplu 
nume:  abia  la  sfârşitul  acestui  proces  EI  „este“,  devine  la 
sine.  Aceasta  înseamnă  că  omul  nu  înţelege  Nemijlocitul 
decât  în  mijlocirea  sa  ca  sistem.8  Noţiunea  absolutului  re¬ 
zultă  abia  la  sfârşitul  sistemului.  „La  începutul  acestuia  El 
nici  nu  exista,  era  numai  anticipat".*  In  realitate  Dum¬ 
nezeu  nu  este  la  început  „wo  er“  „gesetz"  wurde,  sondern 
am  Ende,  wo  er  als  das  Ganze  begriffen  wirdV  Raportul 

1  Teolog  şl  filosof  danez,  1815 — 1855. 

2  Vezi  Frllz  Heinetnann,  Neu-3  Wege  der  Phllosophle,  cap.  Exisienz,  315,  Prof. 
Dr.  Hoffding,  Kierkegaard.  Frommans  Klassiker  der  Philosophie  Bd.  III,  E.  Gsismar, 
S5ren  Kierkegaard.  Seine  Lebensenhvicklung  und  seine  Wirksamkelt  als  Schrif:- 
.sieler,  1929. 

3  Vezi  Nlc.  Hartmann,  op.  cil.  p.  34  Şl  urm. 

4  Ibld. 

6  lbid. 

dinire  relativ  şi  Absolut  este  în  filosofia  hegeliană  un  co¬ 
relat  înţeles  ca  „das  totale  Hineingenommensein  alles 
Relativen  in  das  Absolute,  welches  die  Aufhebung  ihres  Ge- 
gensatzes  ist.  Das  Relative  in  seiner  TotaKtăt  genomen 
ist  selbst  das  Absolute;  der  Imbegriff  der  Prădikate  ist 
selbst  das  SubiektV 

►  Kierkegaard  este  antipodul  lui  Hegel  şi-ai  teologiei 
conştiinţă  unui  Schleiermacher.  Kierkegaard  vedea  in  filosofia 
hegeliană  cel  mai  uriaş  şi  cel  mai  periculos  atac  care  s’a 
pornit  vreodată  împtriva  creştinismului ;  uriaş  prin  construcţia 
Iui  monumentală  şi  periculos  prin  faptul  că-şi  îmbrăcase 
ţjdeile  eretice  în  formulele  creştine  ale  Evangheliei  lui  Ioan. 
De  aceea  Kierkegaard  creiază  o  contrasistematică  împotriva 
acestui  „Todfeind  der  Theologie",  prin  aceea  eă  el  pune 
în  locul  filosofiei  identităţii  teologia  anti*filosofică  a  para¬ 
doxului.  Metoda  kierkegaardiană  este  de  fapt  o  inversare 
a  metodei  hegeliene:  în  timp  ce  Hegel  lăsa  contrazicerilor 
absolute  posibilitatea  de-a  se  uni  în  sinteze,  Kierkegaard 
ridică  aceste  opoziţii  la  rangul  de  paradoxuri,  pentru  a  ex¬ 
clude  a  priori  ori  ce  încercare  a  filosofiei  indentitătii  de  a 
amesteca  pe  Dumnezeu  cu  mărginirea  omenească.  El  repre¬ 
zintă  un  dualism  dialectic  cu  totul  opus  filosofiei  dialectice 
a  identităţii  idealiste.  Noţiunea  lui  fundamentală  „paradoxul" 
este  opusă  „ideii*  hegeliene.  Ea  înseamnă  că  opoziţia  este 
ceva  care  rămâne  veşnic,  contrar  concepţiei  hegeliene  a 
unităţii  dintre  identitate  şi  opoziţie.  Contradicţia  este  veşnică, 
aşa  cum  veşnic  este  şi  dualismul  dintre  om  şi  Dumnezeu,  lume 
şi  Dumnezeu,  realitate  şi  ideal,  clipă  şi  veşnicie,  credinţă  şi 
ştiinţă.  Adevărul  constă  pentru  Kierkegaard  în  acest  dualism 
absolut,  prin  care  el  devine  antipodul  filosofiei  moniste  idea¬ 
liste  şi  al  atitudinei  filosofice  moderne,  care  crede  că  graţie 
gândirii  sistematice,  această  veşnică  opoziţie  se  poate  nivela. 
Existenţa  omenească2  şi  gândirea  corespunzătoare  asupra 
acestei  existenţe,  nu  pot  forma  un  sistem  absolut  unitar. 
Existenţa  (Dasein)  nu  poate  fi  un  sistem  —  atât  în  sens 
subiectiv  cât  şi  în  sens  obiectiv  —  decât  pentru  Dumnezeu. 

1  NIc.  Hartmann,  op.  cil. 

2  Kierkegaard  înţelege  prin  cuvânful  „existenţa"  tDasein)  felul  omului  de-a 
fi  in  lume,  fn-der-Well-seln  des  Menschen.  Asupra  aceslei  noţiuni  vom  mai  re¬ 
veni  în  decursul  expunerii  noastre. 

Gândirea  omului  este  în  aşa  fel  creată  încât  ea  rămâne 
mereu  legată  de  calitatea  existenţii.1  O  gândire  sistematică 
absolută  asupra  existenţei  nu  este  posibilă,  decât  pentru  o 
existenţă  absolută,  ceeace  înseamnă  că  o  gândire  relativă 
nu  poate  să  depăşească  nici  odată  sfera  în  care  principiul 
contradicţiei  are  valabilitate  absolută ;  acesteia  nu-i  mai  ră¬ 
mâne  decât  să  poarte  resemnată  povara  tragicului  născut 
din  conştiinţa  acestei  relativităţi.  Şi  resemnarea  mântuitoare* 
nu  este,  pentru  Kierkegaard,  o  urmare  a  gândirii,  ci  a  cre¬ 
dinţi!.  Gândirea  trebue  să  fie  născută  din  credinţă  şi  ca  atare 
ea  devine  cea  mai  înaltă  formă  a  gândirii  existenţiale".2  Iar 
temeiul  credinţei  este  după  Kierkegaard  paradoxul  divini¬ 
tăţii  lui  Hristos,  ca  unitatea  dintre  istoric  şi  veşnic.  Această, 
unitate  formează  pentru  raţiunea  omenească  o  contrazicere 
de  nepătruns :  ea  este  un  paradox.  In  idealismul  speculativ 
ideea  fundamentală  era  că  Veşnicul,  Absolutul,  Ideea  se  re¬ 
velează3  în  lume,  în  natură  şi  viaţă,  că  dualismul  dintre 
om  şi  Dumnezeu  este  numai  aparent  şi  că  el  poate  fi  ni¬ 
velat  cu  ajutorul  raţiunii.  Dualismul  şi  contrazicerea  sunt 
posibile  numai  în  domeniul  mărginilului.  In  nemărginit  ele 
se  armonizează  complect,  căci  Ia  sfârşit  nu  este  decât  „Unul" 
(Hegel).  Conirastele  nu  sunt  absolute,  ci  ele  se  află  în  spirit, 
ele  sunt  ceva  spiritual :  adevăr  şi  neadevăr,  afirmaţie  şi  ne¬ 
gaţie,  special  şi  general,  Dumnezeu  şi  om,  sunt  antimonii 
cari  dispar  în  absolut.  La  sfârşitul  mişcării  dialectice,  în 
momentul  când  raţiunea  în  mişcarea  ei  a  desăvârşit  sistemul, 
principiul  contrazicerii  nu  mai  are  nici  o  valabilitate  (er  ist 
aufgehoben).  Altcumva  este  însă  Ia  Kierkegaard.  Pentru 
acesta  unitatea  dintre  veşnic  şi  istoric  pretinde  o  cercetare 
supraraţională.  Pentruca  Dumnezeu  să  fie  înţeles,  este  ne¬ 
cesar  ca  EI  însuşi  să  se  reveleze  şi  să  devină  învăţătorul 
omului.  Aşa  dar,  cunoaşterea  religioasă  (Glaubenserkenntnis) 
nu-şi  poate  avea  obârşia  în  subiectul  omenesc,  „ci  în  obiectul 
absolut,  dumnezeesc,  al  cunoaşterii". 4  Dumnezeu  ca  obiectul 

1 S.  Marck  vede  în  acesi  fapt  o  Influenjă  schellingiană  asupra  Iui  Kierkegaard, 
v.  Die  Diaiekiik  in  der  Philosophie  der  Gegenwart,  ersfer  Halband,  Tilbingen, 
1929,  p.  92. 

2  Sigfried  Marck.  op.  cit.  p.  92.  Vezi  şi  inferesanta  lucrare  a  lui  Karl  Jas- 
pers,  Vernunft  und  Exislenz,  Groningen  —  Balavia  —  1935. 

3  Revelaţia  înţeleasă  ca  apariţia  ideei  în  lume,  ca  formă,  ca  «Logos*. 

4  Sigfried  Marck.  op.  cit.  p.  93. 

absolut  al  cunoaşterii  trebue  să  apară  în  faţa  omului  ca  su¬ 
biect  absolut.  Necesitatea  cunoaşterii  prin  revelaţie  este  po¬ 
stulată  de  paradoxul  amintit  mai  sus.  Dumnezeu  însuşi  apare 
ţin  lume,  pentru  a  învăţa  pe  om,  şi  de  aici  Kierkegaard  de¬ 
duce  principiul  protestant  „Sola  fide":  credinţa  se  funda¬ 
mentează  numai  pe  credinţă.  Paradoxul  încarnării  este  te¬ 
meiul  credinţei  şi  graniţa  pe  care  gândirea  n’o  poate  de¬ 
păşi  niciodată.1 * 3  Ea  n’are  posibilitatea  să  niveleze  distanţa 
dintre  veşnic  şi  trecător,  aceasta  nu  se  poate  întâmpla  decât 


în  credinţa  şi  speranţa  într’un  Dumnezeu  revelat. 


Teologia  dialectică  continuă  lupta  începută  de  Kierkg- 
gaafdnfleea~„  vom  ‘tTotTB'eF'T^ceeace  însemnăT  ideea  trans¬ 
cendentului,  este  şi  temeiul,  ideea  centrală  a  teologiei  dia¬ 
lectice.  Kierkegaard  pleacă  în  concepţia  sa  dela  raportul 
dintre  veşnic  şi  istoric,  aşadar  dela  o  problemă  cristolo- 
gică.  Barth  şi  cu  ceilalţi  reprezentanţi  ai  acestui  curent 
nou  protestant,  pleacă  dela  raportul  dintre  Dumnezeu  şi  om, 
căutând  să  dovedească,  că  între  aceştia  doi  se  află  o  pră¬ 
pastie  absolută  şi  veşnică.  In  faţa  suveranităţii  lui  Dumnezeu 
autonomia  şi  titanismuî  omului  apar  ca  absurdităţi  şi  bla¬ 
sfemii.  Teologia  dialectică  pune  accentul  pe  „transcendenţă" 
şi  neagă  „imanenţa"  teologiei  experienţii  şi  a  panteismului. 
Dumnezeu  este  „der  gănzlich  Weltferne,  Verborgene,  Unzu- 
găngliche".  Ei  nu  este  nici  sufletul  lumii,  nici  spiritul  absolut 
al  lui  Hegel,  nici  prima  cauză  a  universului,  nici  legea  mo¬ 
rală  a  lumii,  ci  cu  totul  altceva  (das  ganzAndere).  „Dacă 
am  un  sistem,  atunci  acela  constă  în  aceea  că  eu  păstrez 
în  privire  —  atât  în  sens  negativ  cât  şi  în  sens  pozitiv  — 
ceeace  Kierkegaard  numea  „deosebirea  calitativă  infinită 
între  Dumnezeu  şi  om“.  „Dumnezeu  este  în  cer  şi  tu  pe 
pământ",  zice  Barth  în  prefaţa  vestitei  lui  cărţi  „Der  Romer- 
briefV  Aceasta  este  „die  Grenze,  die  scheidet  und  scheiden 
muss  zwischen  Gott  und  Welt ;  Schopfer  und  Geschopf,  dem 
Heiligen  und  den  SiindernlV  „Dacă  ne  gândim  că  trebue 


1  Cuvântul  „paradox*  are  două  senzuri.  Mal  întâi  se  înţelege  sub  paradox 
Iraţionalul,  an  ce  care  nu  poale  fi  determinat  cu  ajutorul  noţiunilor,  far  fn  al 
doilea  rând  ceva  care  esie  împotriva  raţiunii. 

*  Toafe  citatele  neînsemnate  cu  nici  o  cifră  suni  din  cartea  lui  Karl  Barth, 
Der  RBmerbrief  2,  Aufl.  1921. 

3  K.  Barth,  Gesammelte  Vortrăge,  Das  Worih  Gottes  und  die  Theologte  p.  146. 

să  murim,  atunci  devenim  mai  înţelepţi  şi  începem  să  în¬ 
ţelegem  aceea  ce  nouă  şi  lumii  ne  este  infinit  mai  superior*/ 
Atunci  noi  înţelegem  că  ceeace  ne  ţine  înlănţuiţi  în  nepu¬ 
tinţa  colbului  este  faptul  că  suntem  creaturi.  „Moartea  este 
legea  supremă  a  vieţii  şi-a  lumii  noastre''.  „Cine  zice  „eu" 
acela  zice  „judecată".  „Dumnezeu  este  negaţia  absolută  a 
omului,  căci  Dumnezeu  nu  mai  este  Dumnezeu,  dacă  în¬ 
ceputul  lui  n’ar  fi  sfârşitul  omului".  Deus  solus  —  Dum¬ 
nezeu  este  Dumnezeu  —  El  este  existenţă  absolută.  Existenţa 
omenească  este,  din  acest  punct  de  vedere,  o  non-exi- 
stenţă  (ein  nichtiges  Sein).  Dumnezeu  se  află  la  o  depărtare 
absolută  de  om  şi  ca  atare  „El  este"  pentru  om  „judecată" 
şi  criză  veşnică.  El  este  „graniţa  morţii",  „linia  morţii"  omului. 
Orice  drum  care  duce  dela  om  la  Dumnezeu  este  complect 
negat.  Orice  ar  face  omul  pentru  mântuirea  sa,  toată  acti¬ 
vitatea  lui  etică,  n’are  nici  un  sens  şi  nici  o  valoare,  căci 
omul  nu  se  poate  mântui  decât  numai  prin  credinţă  şi  cre¬ 
dinţa  este  un  dar  al  lui  Dumnezeu. 

Karl  Barth  a  schimbat  cu  iotul  poziţia  teologiei  pro¬ 
testante.  El  a  descoperit  un  adevăr  care  face  problematică 
toată  teoria  teologică  protestantă  de  până  acum :  dela  lumea 
relativă  a  omului  nu  duce  nici  un  drum  la  Dumnezeu. 
Dumnezeu  este  subiectul  absolut  şi  ca  atare  El  nu  poate 
deveni  niciodată  obiect  al  gândirii  sau  al  simţirii  omeneşti. 
Noi  n’avem  nici  un  organ  cu  ajutorul  căruia  să-l  înţelegem 
pe  Dumnezeu.  Cunoaşterea  lui  Dumnezeu  nu  se  poate  în¬ 
tâmpla,  decât  numai  întru  cât  El  însuşi  se  recunoaşte  în 
noi-  Drumul  spre  Dumnezeu  duce  de  aceea  peste  moartea 
existenţei  noastre. 

Idealismul  speculativ  are  pretenţia  să  fie  o  reKgie; 
religia  spirituală  a  cărei  obârşie  este  în  om  şi  care  vor¬ 
beşte  aşa  de  inspirat  „vom  Gotte  im  Menschen".  El  este 
religia  imanentismului,  religia  identităţii  dintre  Dumnezeu  şi 
om,  Dumnezeu  şi  lume,  spiritul  Dumnezeesc  şi  spiritul  ome¬ 
nesc.  In  diferitele  formulări  ale  ideei  indentităţii  în  filosofia 
idealistă  şi  în  teologia  protestantă  liberală  —  copilul  spiri¬ 
tual  al  idealismului  —  Dumnezeu  este  conceput  ca  fiind  în 


1  După  felul  cum  teologia  dialectică  priveşte  problema  mor|it  aceasta  se 
apropie  mult  de  filosofia  heideggeriană.  Vezi  Heldegger,  Sein  und  Zei!,  Halle,  19'39- 

dependentă  de  omul  absolut  liber.  „A  vorbi  despre  om“, 
zice  Barih,  „înseamnă  a  vorbi  cu  glas  ridicat  despre  Dum¬ 
nezeu".  Idealismul  confundă  pe  Dumnezeu  cu  omul,  sau 
mai  corect  îi  identifică  pe  aceştia.  împotriva  acestui  monism 
eretic  se  ridică  teologia  dialectică.  Omul  nu  este  Dumnezeu 
şi  Dumnezeu  nu  poate  fi  om.  Este  o  iluzie  să  se  creadă 
că  cultura  este  o  realizare  a  lui  Dumnezeu,  căci  Dum¬ 
nezeu  îi  este  lumii,  omului  şi  întregii  culturi,  o  veşnică  criză. 

Aceleaşi  idei,  relative  la  dimensiunea  Eu  şl  Dumnezeu, 
Ie  găsim  şi  la  Gogarten,  Brunner  şi  Bultmann.  In  special 
pentru  cel  dintâi  fiinţa  omului  este  „contradicţia  veşnică 
dintre  timp  şi  veşnicie".1  Contrazicerea  dintre  Dumnezeu  şi 
om  este  veşnică.  „Contrazicerea  rămâne  contrazicere:  Veş¬ 
nicia  stă  ameninţătoare  şi  tăcută  deasupra  timpului,  ca  ju¬ 
decata  acestuia".2  Veşnicia  este  negaţia  principală  a  tim¬ 
pului.  Şi  de  aceea  pentru  Gogarten  problema  fundamentală 
religioasă  este  alternativa  „entweder  der  Mensch  oder  Gott".2 
(ori  omul,  ori  Dumnezeu). 

Teologia  barthiană  privită  din  punct  de  vedere  filo¬ 
sofic  nu  reprezintă  faţa  de  teologia  lui  Kierkegaard  nici  un 
progres.  Altcum  e  cazul  la  Gogarten.  Acesta  trage  din  fun¬ 
damentarea  transcendentală  a  credinţi»,  consecinţe  cari 
obiectivează  complect  religia.  Subiectivismul  concepe  o  re¬ 
ligie  „fără  Dumnezeu",  pe  când  obiectivismul  gogartenian 
e  înclinat  să  conceapă  un  Dumnezeu  fără  religie,  sau  o 
credinţă  care  să  nu  fie  religie.  Atitudinea  religioasă  a  su¬ 
biectului  este  nimic  în  faţa  obiectului  transcendent,  căci 
omul  religios  rămâne  mereu  în  „linia  morţii"  şi  în  colbul 
păcatului.  Atitudinea  religioasă  este  o  atitudine  între  păcat 
şi  Dumnezeu.  Individul  care  trăeşte  adânc  credinţa  reli¬ 
gioasă,  tinde  să  se  ridice  dela  acest  „între"  la  Dumnezeu. 
Gogarten  vorbeşte  de  o  nimicire  a  creaturii  şi  de  un  salt 


1  Fr.  Gogarten,  Die  rellgiose  Entscheidung,  p.  43. 

a  Gogarten,  Von  Glauben  und  Offenbarung,  p.  50.  Vezi  şi  revista  „Zwischen 
den  Zeiten*  jahrg.  II.  p.  14  -17.  In  jurai  acestei  reviste  s’au  adunat  toţi  teologii 
proteslanji,  cari  se  simjeau  Înrudiţi  spiritualiceşte  cu  K.  Barih  şi  Fr.  Gogarten. 
Această  revistă  nu  mai  apare  in  urma  diferendului  dintre  K.  Barth  şi  Gogarten  pe 
ierna  mişcării  .Deutsche  Christen*.  K.  Barih  publică,  ca  urmare  a  acesiei  re¬ 
viste,  o  serie  de  studii  teologice  intitulate:  „Teologîsehe  Existenz  von  heute",  Keiser 
Verlag,  Miinchen,  care  a  ajuns  la  Nr,  14. 

în  transcendent,  pentru  a  gândi  şi  a  vedea  pe  Dumnezeu.1 
Şi  saltul  acesta,  minunea  mântuirii  omului  de  tragicul  măr¬ 
ginirii,  nu  poate  să  se  întâmple  decât  prin  harul  Dumne- 
zeesc.  Omul  nu  este,  în  raportul  cu  Dumnezeu,  un  ce 
independent,  ci  e  aruncat  într’un  problematic  absolut. 
Acesta  este  sensul  ultim  al  deosebirii  calitative  absolute 
dintre  Dumnezeu  şi  om. 

înţelegerea  teologiei  dialectice  depinde  de  înţelegerea 
acestei  idei  fundamentale:  între  Dumnezeu  şi  om  e  o  deo¬ 
sebire  calitativă  absolută.  Dumnezeu  este,  din  acest  punct 
de  vedere,  realitatea  realităţilor,  realitatea  absolută,  iar 
omul  o  non-realitate.  Idealismul  german  cu  a  lui  concepţie 
a  identităţii,  construise  cu  ajutorul  gândirii  raţionale  un 
raport  în  care  această  deosebire  dispărea  complect.  Teo¬ 
logia  dialectică  opune  filosofiei  idealiste  concepţia  de  mai 
sus,  după  care  valoarea  gândirii  omeneşti  este  aproape  nulă. 
Ea  crede  că  adevărurile  ultime  nu  sunt  sisteme,  ci  para¬ 
doxuri.  De  aceea  filosofia  luciferică  idealistă  fundamentată 
pe  autonomia  raţiunii  omeneşti  apare  ca  un  nonsens.  Teo^ 
logii  dialecticieni  devin  în  urma  negării  oricărei  raţionabilităţi 
ca  o  mijlocire  a  adevărului  în  întreg,  cel  mai  radicali  duş¬ 
mani  ai  sistemului.  Sistemul  este  pentru  aceştia  o  abatere 
dela  realitate  şi  de  aceea  minciună  şi  înşelare.  Kierkegaard 
înţelege  că  existenţa  ca  sistem  nu  e  posibilă  decât  pentru 
Dumnezeu  şi  nu  pentru  un  spirit  existent;  „System"  şi 
„Abgesschlossensein"  corespund,  însă  existenţa  este  tocmai 
contrariul  acestora.2  Filosoful  sistemului  este  asemenea 
unui  om  care  clădeşte  un  castel  şi  locueşte  într’o  baracă : 
această  fiinţă  fantastică  nu  trăeşte  în  ceeace  gândeşte,  însă 
gândurile  unui  om  trebue  să  fie  o  clădire  în  care  el  să 
locuiască,  altfel  e  complect  greşit.  Şi  de  aceea  teologia  dia¬ 
lectică,  complectând  această  idee  kierkegaardiană,  susţine 
că  filosofia,  dacă  ea  vrea  să  aibă  un  sens,  trebue  să  se 
supună  revelaţiei  Cuvântului.  Filosofia  trebue  să-şi  p|jî.  .. 

1  Fr.  Gogarten,  Dle  rellglose  Entscheidung,  p.  49. 

2  Kierkegaard,  Gesammelte  Werke,  12  Bde,  jena,  Diederichs.  VI,  pag.  202, 

2.  Anfl.  Singurul  dintre  teologii  dialecticieni  care  mai  recunoaşte  filosofiei  o  mică 
Importantă  este  Brunner.  Vezi  Brunner,  Religionsphllosophie  evangelicher  Tfaeo- 
logie,  Handbuch  der  Phiiosophie,  p.  30.  şi  H.  Gîesecke,  Die  Aufgabe  der  Phllo- 
sophie  nach  der  dialektischen  Theologie,  Giitersloh,  1930. 

î  mească  înţelesul  ei  adânc  dela  credinţă,  şi  de  aceea  a 
/  vorbi  despre  o  emancipare  a  raţiunii  sau  despre  o  auto- 
I  nomie  a  acesteia,  e  o  minciună.1 2 3  Raţiunea  şi  gândirea  fac 
I  pe  om  să  simiă  cât  mai  adânc  tragicul  existenţei,  din 
care  nu  există  decât  o  singură  posibilitate  de  eşire :  Cuvântul 
revelat  al  lui  Dumnezeu.  După  această  teologie,  filosofia, 

I  prin  tragicul  care-1  naşte  în  conştiinţa  omului,  îi  arată 
|  acestuia  problematicul  şi  nemernicia  omenescului,  pregă- 
i  tind  astfel  drumul  spre  credinţă.  Aici  sunt  graniţele  gândirii, 
t  căci  gândirea  filosofică  „poartă  în  sine  primejdia  de  a  se 
\  confunda  pe  sine  şi  pseudo-adevărurile  ei  cu  adevărurile 
^  Dumnezeeşti  V 

/  In  gândirea  filosofică  contemporană  începe  să  se  re- 
I  maree  un  scepticism  profund  în  ceeace  priveşte  posibili- 
I  tatea  cunoaşterii  omeneşti  de  a  cuprinde  adevăruri  obiective 
I  şi  etern  valabile.  Şi  reprezentantul  acestui  scepticism  filo- 
\  sofic  este  filosoful  german  Heidegger  a  cărui  concepţie  a 
>  fost  nespus  de  mult  influenţată  de  Kierkegaard  şi  de  existen¬ 
ţialismul  teologiei  dialectice.*  In  încercarea  pe  care  o  face 
acest  filosof  de-a  analiza  profunzimile  ultime  ale  cunoaş¬ 
terii  existenţei  omeneşti,  ajunge  la  concluzia,  că  această 
\  existenţă  nu  există  „prin  sine"  şi  „pentru  sine"  ca  ceva 
\ absolut  autonom,  ci  ea  este  angrenată  în  lumea  existentă.4 
De  aceea  şi  cunoaşterea  filosofică  nu  se  fundamentează 
pe  o  intuiţie  obiectivă,  ci  pe  grije  (Sorge) ;  pe  grija  cu  care 
omul  întrebuinţează  mediul  înconjurător  pentru  a-şi  asigura 
propria  lui  existenţă.  Structura  aceasta  fundamentală  a  exis¬ 
tenţei  condiţionează  şi  cunoaşterea,  făcând  din  ea  o  anumită 
atitudine  în  faţa  lumii  şi  din  această  cauză  ea  nu  se  poate 
ridica  niciodată  Ia  obiectivitatea  adevărului  absolut.  Aceasta 
înseamnă,  altcum  exprimat,  că  gândirea  omului  este  mărginită, 
pentru  că  omul  este  mărginit  şi  pentrucă  existenţa  noastră, 
mereu  ameninţată  de  mărginire,  „este"  numai  în  „grije". 
Faptul  că  omul  se  refugiază  din  conştiinţa  clară  a  mărgi- 


1  Brunner,  ReUglonnsphlIosophie,  p.  46  şl  Karl  Barth,  Prolegomena,  p.  448 

2  Barth,  Dogmafik,  p.  106, 

3  Heidegger  se  sprijină  pe  umerii  Iul  Ktrkegaard,  dar  el  se  deosebeşte  cu 
toate  acestea  mult  de  teologul  danez.  Vezi  Aloys  Flscher,  Die  Existenzphiloso- 
phle  Martin  Heldeggers,  Lelpzlg,  1955. 

4  Vezi  Heidegger,  Sein  und  Zeii,  Halle,  1929. 

nirii  lui,  într’o  presupusă  obiectivitate  a  adevărurilor  „veş¬ 
nice"  ale  filosofiei  şi  ale  ştiinţei  e  o  dovadă  că  omul  e 
chinuit  de  neliniştea  existenţei.1  Şi  cu  aceasta  Heidegger 
lasă  omului  o  singură  posibilitate:  posibilitatea  de  a  recu¬ 
noaşte  realitatea  existenţei  sale  —  înţeleasă  ca  a  fi  în 
lume  — •  şi  de  a  Irăi  conştient  destinul  morţii.  Existenţa 
omului  este  „Sein  zum  Tode".2 

Nu  este  locul  aici  ca  să  intrăm  în  amănunte  în  filo- 
sofia  Iui  Heidegger  şi  a  Iui  Kierkegaard,  ci  am  intenţionat 
numai  să  arătăm  că  felul  de-a  gândi  al  acestui  filosof  este 
în  această  privinţă  identic  cu  acela  ai  teologiei  dialectice.  \ 
Noi  voim  numai  să  arătăm  că  repulsiunea  teologilor  dialec-  v 
ticieni  împotriva  oricărui  sistem  filosofic  îşi  are  obârşia  în/ 
teologia  kierkegaardiană.  Pentru  Kierkegaard,  cea  mai  marej 
greşală  pe  care  a  făcut-o  filosofia  idealistă  a  fost  aceea  căi 
această  filosofie  a  identificat  sistemul  logic  cu  sistemul  exi- j 
stenţei.  Un  sistem  al  existenţei  nu  e  posibil  decât  pentru/ 
Dumnezeu.  „Existenţa  însăşi  este  un  sistem,  pentru  Dum¬ 
nezeu  însă,  căci  pentru  un  spirit  existent  ea  nu  poate  fi 
acest  lucru".  Omul  nu  poate  să  ajungă  niciodată  la  o  cu¬ 
noaştere  desăvârşită.  Kierkegaard  reprezintă  convingerea  că 
filosofia  şi  creştinismul  nu  pot  fi  conciliate  niciodată.  Idea¬ 
lismul  voia  să  fie  o  religie,  sau  cu  alte  cuvinte  el  pretindea 
că  ar  fi  făcut  dovada  că  atât  în  filosofia  speculativă  cât  şi 
în  creştinism  e  exprimat  acelaş  conţinut  spiritual;  deose¬ 
birea  constă  numai  în  felul  de  exprimare  al  fiecăruia.  Cre-j 
ştinismul  se  foloseşte  în  expunerea  Iui  de  simbol  şi  repre-l 
zentări  intuitive,  iar  filosofia  exprimă  acelaş  conţinut  spiri/ 
tual  cu  ajutorul  noţiunilor  generale  şi  al  ideilor  abstracte. 
In  faţa  acestei  „Vermischung  der  Kaiegorien",  graţie  căreia 
s’a  făcut  încrucişarea  între  idealism  şi  protestantism,  Kier¬ 
kegaard  protestează  cu  toată  patima  care-i  umplea  fiinţa. 
„In  sfârşit  mie  îmi  este  mai  clar",  scrie  el  într’un  loc,  „că 
greşala  şi  ademenirea  speculativă  nu  este  ceva  trecător,  ci 

1  Comp.  Helddeger,  Kant  und  das  Problem  der  Melaphysik,  1929. 

*  Heidegger,  Sein  und  Zeii,  Halle  1929,  p.  382.  Cine  doreşte  să  cunoască 
mal  deaproape  filosofia  existenţială  să  citească  pe  lângă  operele  Iul  Heidegger 
şi  pe  acelea  ale  Iul  Jaspers,  câf  şl  studiile  critice  ale  Iul  I.  Pfeiffer,  Exfstenz- 
philopsohie,  Leipzig  1929  şi  Sfegfrled  Marck,  Die  Dlalektik  in  der  Philosophle 
der  Gegenwart,  Tublngen  1929.  Fritz  Helnemann,  Neue  Wege  der  Philosophle.. 

ea  se  află  înfiptă  adânc  în  atitudinea  întregului  veac  şi  ea 
constă  în  aceea  că  omul  încărcat  de  ştiinţă  a  uitat  ce  în¬ 
seamnă  a  exista".  Filosoful  idealist  a  uitat,  preocupat  să 
găsească  adevărul  obiectiv,  să  existe.  Şi  dacă  el  a  reuşit  să 
ajungă  la  un  „sistem"  aparent,  a  făcut  acest  lucru  graţre 
faptului  că  în  înţelegerea  realităţii  idealismul  face  abstracţie 
de  timp,  transpunându-se  „în  veşnicie".  Idealismul  este  de 
aceea  împătimirea  după  obiectivitate,  căreia  Kierkegaard  îi 
răspunde  cu  propoziţia  „subiectivitatea  este  adevărul". 

Inteligenţa  omenească  nu  poate  să  priceapă  şi  să  gân¬ 
dească  deosebirea  absolută  între  om  şi  Dumnezeu. 

Cu  aceasta  Kierkegaard  tinde  să  rupă  orice  legătură 
între  religia  creştină  şi  concepţia  filosofică  idealistă  uma¬ 
nistă.  Dela  Kierkegaard  raţiunea  a  început  să  nu  mai  fie 
ceva  absolut  sigur  şi  fundamentarea  filosofiei  pe  raţiune, 
aşa  cum  o  făcea  idealismul,  să  nu  mai  fie  ceva  convin¬ 
gător.  ‘  O  prăpastie  de  ne  trecut  se  deschide  din  acest 
punct  de  vedere  între  filosofie  şi  creştinism, 
j  Şi  de  aceea  şi  rezultatul  la  care  ajunge  reflecţia  hei- 
deggeriană  şi  cea  kierkergaardiană  în  ceeace  priveşte  cu¬ 
getarea  omenească,  este  identic  cu  acela  al  teologiei  crizei. 
Deosebirea  dintre  filosofia  heideggeriană  şi  teologia  pesi¬ 
mistă  a  unui  Barih  şi  Gogarten  constă  în  aceea  că  Heidegger, 
recunoscând  că  fiinţa  adevărată  a  omului  este  mărginirea, 
contestă  existenţa  unei  lumi  transcendente,  a  revelaţiei  unui 
supranatural  care  să  se  împletească  cu  realitatea  pămân¬ 
tească  a  omului.  Teologia  dialectică  din  contră  neagă  orice 
posibilitate  creatoare  spiritului  şi  orice  valoare  a  raţiunii 
omeneşti,  tocmai  pentrucă  ea  crede  că  adevărul  nu  poate 
fi  descoperit  cu  ajutorul  principiilor  logice,  pentrucă  acesta 
este  identic  cu  Dumnezeu.  Negaţia  heideggeriană  s’a  născut 
dintr’un  scepticism  filosofic,  pe  când  negaţia  teologiei  dia¬ 
lectice  se  inspiră  din  principiul  „sola  fide"  al  Reformato¬ 
rilor.  Dacă  orice  drum  dela  om  la  Dumnezeu  este  exclus, 
dacă  raţiunea  omenească  n’are  posibilitatea  să  descopere 
adevăruri  eterne  valabile,  dacă  omul  nu  poate  să  contribue 
ca  nimic  la  opera  mântuirii  Iui,  atunci  nu  mai  rămâne  decât 
posibilitatea  unui  drum  care  să  ducă  dela  Dumnezeu  la  om : 


1  Vezi  Jaspers,  Verimnfl  und  Existenz,  p.  96. 

revelaţia  lui  Dumnezeu  în  Isus  Hristos.  Teologia  dialectică 
se  răsvrăteşte  împotriva  titanismului  omului  modern  şi  neagă 
că  spiritul  omenesc  ar  poseda  puteri  creatoare,  că  şi-ar 
avea  obârşia  în  Dumnezeu,  pentruca  cu  aceasta  să  afirme 
necesitatea  revelaţiei  dumnezeeşti. 

Dela  cele  dintâi  publicaţii  ale  teologilor  dialecticieni 
se  poate  observa  că  problema  centrală  care-i  preocupă  pe 
aceştia,  este  problema  revelaţiei  divine.  In  această  privinţă 
Werner  Wiesner 1  are  perfectă  dreptate,  atunci  când  recu¬ 
noaşte  serviciul  mare  pe  care  teologia  dialectică  l-a  făcut 
protestantismului,  prin  faptul  că  aceasta  a  făcut  iarăşi  din  pro¬ 
blema  revelaţiei  divine  problema  fundamentală  a  teologiei 
protestante.  Natural  că  acest  merit  îi  revine  mai  întâi  lui  Kier- 
kegaard,  care  combătând  religia  imanentistă  a  idealiştilor, 
a  arătat  că  omul  nu  are  în  sine  adevărul  absolut,  ci  acest 
adevăr  îi  este  comunicat  omului  din  afară  de  un  „învăţător". 
Şi  acest  învăţător  este,  dupăcum  am  văzut  mai  sus,  Isus 
Hristos  sau  Fiul  lui  Dumnezeu  revelat  în  lume.  Numai  prin 
aceea  a  putut  Dumnezeu  să  mântuiască  lumea  şi  pe  om 
prin  faptul  că  s'a  coborât  în  lume  şi  a  devenit  om  ca  toţi 
oamenii.  „Pentruca  învăţătorul  să  poată  da  condiţia  înţele¬ 
gerii  şi  a  primirii  adevărului  veşnic,  el  trebue  să  fie  Dum¬ 
nezeu  ;  iar  pentruca  să  pună  pe  învăţăcel  în  „posesia  acestui 
adevăr,  el  trebue  să  fie  Om-.  De  aceea  Hristos  nu  se 
deosebeşte  întru  nimic  de  un  om  şi  cu  toate  acestea  El 
este  Dumnezeu.*  Acest  fapt  este  un  „paradox  absolut". 
Intr’o  persoană  sunt  unite  două  fiinţe,  cari  n’au  absolut 
nimic  comun :  „Ceeace  e  absurd  e  faptul  că  adevărul  veşnic 
s’a  născut  în  timp,  că  Dumnezeu  s’a  născut  a  crescut  că  a 
luat  forme  ca  orice  om,  fără  să  se  deosebească  întru  nimic 
de  ceilalţi  oameni*.  „Absurdul  de  care  este  vorba  aici,  cu¬ 
prinde  contrazicerea  că  ceva  ceeace  numai  împotriva  ori¬ 
cărei  inteligenţe  omeneşti  poate  deveni  istorie,  a  devenit 
istorie!...  Acest  istoric  constă  în  aceea  că  Dumnezeu,  Veş¬ 
nicia,  a  luat  formă  într’un  timp  determinat".  De  aceea  nu 
se  poate  ceva  mai  fără  de  sens  decât  afirmaţia  făcută  de 

1  Vezi  Wiesner,  Das  Offenbarungsproblem  In  der  dialektischen  Theologle, 
Mflnchen  lv30. 

*  Toate  citatele  sunt  luate  din  Kterkegaard  .Gesammeite  Werke*  traduse 
în  limba  germană  de  Schrempf  şi  apărute  la  Diederlchs,  lena  19il- 

filosofia  idealistă,  că  ea  ar  fi  înţeles  acest  fapt.  Şi  această 
înşelare  n’a  fost  posibilă  decât  cu  ajutorul  unei  confuzii 
făcută  de  speculaţia  idealistă  în  clipa  în  care  ea  a  identi¬ 
ficat  „die  Entstehung  des  Ewigen  in  der  Zeit“  cu  o  „ewigen 
Entstehen".  Din  această  cauză  idealismul  şi  misticismul  n'au 
putut  să  vadă  deosebirea  calitativă  absolută  dintre  Dum¬ 
nezeu  şi  om. 

Pe  acest  fundament  clădesc  şi  Barth  şi  Emil  Brunner, 
căci  pe  Gogarten  îl  preocupă  mai  mult  problema  raportului 
dintre  „Eu“  şi  „Tu“,  iar  pe  Bultmann  problema  existentei 
eului  omenesc.1  Dar  un  lucru  este  nespus  de  clar  şi  anume,  că 
sensul  revelaţiei  de  care  vorbeşte  teologia  crizei  nu  poate 
fi  înţeles  decât  în  măsura  în  care  cineva  înţelege  deosebirea 
calitativă  dintre  om  şi  Dumnezeu.  Revelaţia  este  punctul 
central  al  acestei  teologii.  Dar  revelaţia  ca  atare  nu  poate 
fi  decât  revelaţia  deosebirii  dintre  Dumnezeu  şi  om.  Reve¬ 
laţia  nu  mai  aparţine  întâmplărilor  relative,  ea  nici  nu 
mai  poate  fi  fiinţa  lumii  ca  idee  iar  lumea  apariţia  ace¬ 
stei  idei  —  cum  o  înţelege  idealismul  obiectiv  şi  specu¬ 
lativ  sau  protestantismul  liberal  —  ci  ea  este  fapta  proprie 
a  lui  Dumnezeu.2 *  Revelaţia  lui  Dumnezeu  în  Isus  Hristos 
este  cea  mai  nepătrunsă  acoperire  a  necunoaşterii  Iui 
Dumnezeu. 

In  Isus  Hristos  Dumnezeu  devine  un  mister  adevărat. 
Revelaţia  se  coboară  în  limbi  de  foc  „senkrecht  vom  Himmel".8 
Teologia  omului  este  numai  un  oftat :  veni  creator  spiritus.4 
Revelaţia  este  o  faptă  a  lui  Dumnezeu  care  pune  graniţe 
omenescului,  nimicind  moartea  şi  dăruind  „viaţa".  Dăruirea 
aceasta  de  viaţă  însă  nu  se  întâmplă  înăuntrul  vieţii  ome¬ 
neşti,  ci  din  afară.  Latura  istorică  a  revelaţiei  este  tocmai 
„neadevărul"  acesteia.5  Prin  acest  paradox,  K.  Barth  vrea 
să  arate  că  impasul  în  care  se  găseşte  teologia  este  voit 
de  însuşi  Dumnezeu.  In  clipa  în  care  teologia  intră  în  acest 

1  Deaceea  Gogarten  se  găseşte  pe  aceeaşi  linie  cu  filosoful  Griesebach 
—  vezi  lucrarea  acestuia  »Die  Gegenwart”  —  iar  Bulimann  cu  filosoful  Heidegger 

2  Vezi  Gogarten,  Vom  Glauben  und  Offenbarung,  pag.  3,  Relfgiose  Ent- 
scheidung,  pag.  35, 

’  Vezi  această  formulă  celebră  la  Barth,  Der  Romerbrief,  la  1,  23. 

4  K.  Barth  Gesammelte  Vorlrăge,  Bd.  L,  Pg.  123. 

s  K.  Barlh,  Der  Romerbrief,  la  3,  24. 

impas,  ea  devine  aceeace  trebue  să  fie  :  o  teologie  a  reve¬ 
laţiei.1  Revelaţia,  după  teologia  crizei,  este  altceva,  decât 
„die  Offenbarung  der  schlechthinigen  Verborgenheit  Gottes V 
In  revelaţia  lui  Isus  Hristos  se  întâlnesc  şi  se  deosebesc 
două  lumi:  o  lume  cunoscută  şi  alta  necunoscută.  Mân¬ 
tuitorul  este  locul  de  contact  între  aceste  două  lumi.* 
De  aceea  numai  în  Isus  care  a  fost  Dumnezeu  nemijlocit  in 
lume,  în  istorie,*  şi  numai  prin  „Cuvânt"  a  vorbit  Dum¬ 
nezeu.  Revelaţia  s’a  întâmplat  o  singură  dată  pentru  tot¬ 
deauna. 

Toate  aceste  mărimi  însă:  Scriptură,  Isus  Hristos,  re¬ 
velaţie  şi  Cuvântul  lui  Dumnezeu,  sunt  ceeace  sunt  numai 
din  punctul  de  vedere  al  deosebirii  calitative  dintre  om  şî 
Dumnezeu.  Tot  asemenea  şi  Biserica  este  privită  numai  în 
raport  cu  Cuvântul  revelat.5  Cuvântul  lui  Dumnezeu  poate 
fi  auzit  în  obiectivitatea  cea  mai  pură  a  cuvântului  omenesc 
în  propoveduirea  Bisericii.  Biserica  nu  este  altceva  decât  o 
aparifie  pământească  şi  omenească,  legată  de  toate  slăbi¬ 
ciunile  şi  greşelile  omeneşti.  Biserica  nu  poate  să  susţină 
că  cuvântul  ei  ar  fi  dumnezeesc,  că  ar  fi  posesoarea  Cu¬ 
vântului  Dumnezeesc  „căci  acest  cuvânt  rămâne  sub  puterea 
Iui  Dumnezeu,  aşa  cum  acest  Cuvânt  nu  poate  fi  vorbit  decât 
ca  o  confesiune  între  Dumnezeu*.  (Gogarten).  Raportul 
dintre  Cuvântul  lui  Dumnezeu  şi  purtătorul  acestui  Cuvânt 
—  păstorul  —  e  indiferent,  căci  teologii  dialecticieni,  în 
conformitate  cu  principiul  fundamental  protestant  „sola  fide*, 
nu  admit  nici  o  contribuţie  a  omului  Ia  opera  mântuirii. 
Intre  Dumnezeu  şi  om  este  o  prăpastie  de  netrecut:  Dum¬ 
nezeu  este  în  cer  iar  omul  e  total  căzut  în  colbul  păcatului, 
din  care  el  nu  se  poate  ridica  decât  prin  harul  şi  credinţa 
dăruită  Iui  de  Dumnezeu.  Şi  cu  aceasta  teologia  dialectică 
opune  titanismului  umanist  al  filosofîei  idealiste,  complecta 
negare  a  umanului;  Dumnezeu  devine  complecta  negare  a 
umanului;  Dumnezeu  devine  negaţia  absolută  a  omenes¬ 
cului.  Ea  caută  să  deziluzioneze  pe  om  de  înşelătoarea 

1  Karl  Barth,  Dogmattk,  Bd.  I.,  p.  18. 

2  Gogarlen,  Zwischen  den  Zelten,  IV  Jahrg.  p.  61. 

3  K.  Barth,  Der  Romerbrief  2  Aufl,  la  1,  2 — 4  şl  23;  Ia  8,  3. 

4  Gogarten,  Die  religiose  Entscheldung  p.  73. 

5  Bultmann,  Zwischen  den  Zeiten,  1929,  p.  42. 

iluzie  cu  care  il  ameţise  o  anumită  filosofie,  că  graţie  ra¬ 
ţiunii  el  (omul)  ar  fi  creatorul  întregei  existenţe.  De  aceea, 
atât  Barth  cât  şi  Gogarten,  fac  o  deosebire  radicală  între 
fapta  omenească  şi  cea  dumnezeiască.  „Consideraţiile  reli¬ 
gioase  n’au  sens  decât  dacă  acestora  nu  le  mai  rămâne 
decât  Dumnezeu,  dacă  dispare  omenescul,  dacă  activitatea 
omenească  încetează  şi  începe  activitatea  lui  Dumnezeu" 
(Gogarten). 

.  Teologia  dialectică,  prin  felul  cum  ea  interpretează 
n  revelaţia,  tinde  ca  să  aducă  teologia  protestantă  iarăşi  într’o 
j  legătură  directă  cu  revelaţia  creştină.  Teologia  liberală,  in- 
fluinţată  de  idealismul  speculativ  şi  de  filosoful  Schleier- 
macher,  a  falsificat  cu  desăvârşire  sensul  revelaţiei  şi  al 
religiei  creştine,  făcând  din  acestea  simple  funcţiuni  ale 
spiritului  omenesc.  Teologia  dialectică  combate  atât  religia 
imanentistă  idealistă  cât  şi  „Die  Religion  der  Innerlichkeit 
’  des  Menschen"  propoveduită  de  protestantismul  liberal  şi 
înţelege  religia  şi  credinţa  nu  ca  „o  proprietate  generală  a 
sufletului  omenesc,  ci  ca  un  dar  făcut  oamenilor  de  Isus 
Hristos"  (Gogarten). 

Concluzia  logică  la  cele  spuse  până  aici  despre 
'această  teologie,  e  că  ea  neagă  valabilitatea  unei  revelaţii 
generale  iar  revelaţia  specială  o  înţelege  numai  ca  un  Cu¬ 
vânt  vorbit  al  lui  Dumnezeu.  Mântuitorul  n’a  fost  un  mij¬ 
locitor  între  Dumnezeu  şi  om.  El  n’a  fost  Dumnezeu  ade¬ 
vărat  şi  om  adevărat,  ci  numai  organul  prin  care  Dum¬ 
nezeu  a  vorbit  către  oameni. 

PROPAGANDA  UNAŢIEI  IN  MUNŢII 
APUSENI 

—  ŞA  RD  — 

De  Dr.  SEBASTIAN  STANCA 
Consilier  episcopesc,  Cluj 


Şardul  până  la  1825  a  fost  curat  ortodox.  Undiţa 
prozelitismului  se  aruncă  în  acest  an  şi  aci.  In  anii  trecuţi 
se  aşezaseră  aci  mai  multe  familii  de  ţigani  cortorari  veniţi 
de  prin  comunele  unite  şi  câţiva  arendaşi  de  pământ  uniţi. 
Pretextul  de  imixtiune  era  dat.  Blajul  încredinţează  cu  ad¬ 
ministrarea  acestor  uniţi  pe  preotul  Nicolae  Joviani  şi  isbu- 
teşte  să  facă  pricină  între  ortodocşi,  din  cauză  că  biserica 
fiind  foarte  slabă,  avea  nevoie  de  reparaţie  radicală.  Şi  in¬ 
trigile  uniţilor  au  pricinuit  desbinarea  în  popor,  pe  care  au 
folosit-o  ca  să  pescuiască.  Şi  le-a  succes  să  câştige  18 
locuitori  ortodocşi  cari  au  trecut  la  uniţi,  rămânând  or¬ 
todocşi  161. 

Conform  obiceiului  din  alte  părţi,  au  ridicat  pretenziuni 
asupra  bisericii,  cerând  deocamdată  ca  să  poată  veni  şi 
preotul  lor  în  biserică  alternativ  cu  cel  ortodox. 

Ortodocşii  deneagă  aceasta. 

în  urma  remonstraţiei  făcute  de  ortodocşi,  guvernul  dă 
ordin  să  se  facă  conscrierea  uniţilor  şi  ortodocşilor. 

Fişpanul  din  jud.  Bălgradul  de  jos  încredinţează  pe 
pretorele  Bessenyei  Istvan  să  facă  conscripţia. 

Protopopul  Ighian  dupăce  aşteaptă  câtva  timp  fixarea 
terminului  şi  vede  că  nu  se  face  nimic,  scrie  Iui  Bessenyei 
şi  urgitează  conscrierea.  Acesta  îi  răspunde  Ia  27  Oct.  1826 
că  va  ieşi  la  faţa  locului  în  Noemvrie.  Despre  ziua  precisă 
îl  va  aviza  ulterior. 1 

îl  şi  avizează  apoi,  punând  termin  pe  ziua  de  13  Nov. 
Protopopul  se  prezintă  în  ziua  numită  Ia  Şard,  dar  „cumi* 
sarăşii*  nu  vin.  Aşteaptă  trei  zile  în  comuna  vecină,  Bu- 


1  M*.  553. 

cerdea  vinoasă.  De  aici  întreabă  pe  protopopul  unit  Aron 
Preja  dece  nu  vine  comisia.  Acesta  îi  trimite  vorbă  că  a 
făcut  declaraţie  în  scris  „precum  dânsul  nu  se  vede  cu 
cale  a  fi  aceea  ca  să  iasă  la  conscripţia  poruncită  până 
atunci  până  când  nu  va  căpăta  nouă  rânduială  dela  Ex.  Sa 
Ep.  Blajului  despre  aceea,  cu  atâta  mai  tare,  cu  cât  despre 
partea  unită  s’a  dat  o  inştanţie  la  C.  Gubernium  pentru 
aceea,  căce  neuniţii  din  Şard  n’ar  fi  îngăduit  pe  preotul  cel 
unit  ca  să  slujască  dimpreună  cu  preoţii  neuniţi  în  biserica 
lor  pe  rând,  din  care  pricină  până  când  nu  vor  căpăta 
rezoluţie  dela  Inaitul  loc  şi  poruncă  dela  episcopul  său  nu 
va  ieşi  la  comisie".1 

Această  declaraţie,  protopopul  unit  a  trimis-o  dele¬ 
gatului  guvernului  şi  comisia  n’a  eşit  la  faţa  locului. 

Protopopul  Ighian  face  raport  episcopului  Moga  ară- 
tându-i  cazul  şi  rugându-1  să  intervină  Ia  guvern  în  numele 
preoţilor  şi  a  poporului  din  Şard,  ca  cu  prilejul  conscripţiei 
ce  se  va  face  „să  se  aleagă  afară  dintră  pretendenţii  bi¬ 
sericii  feţele  acelea,  precum  sunt  arândaşii  cei  străini,  ţi¬ 
ganii  cei  cu  corturi,  cari  umblă  din  loc  în  loc,  ţiganii  cari 
ca  iobagi  numai  până  la  o  vreme  se  află  cu  lăcuinţa  pe 
loc,  apoi  iară  se  mută  înfr’alt  loc,  precum  şi  arândaşii 
morari  şi  făgădari  cari  cu  împlinirea  vremii  se  mută  de 
aicea  şi  pe  toţi  aceştia  aflându-i  conscripţia  (făcută  de  uniţi) 
aici  s’au  scris  in  numărul  familiilor  unite  şi  aşadar  aceia 
cari  nu  sunt  cu  lăcuinţa  moşteni  în  Şard,  nice  nu  s’ar  afla 
eonscribăluiţi  în  tabela  cea  de  contribuţie  şi  la  biserică 
nimic  n’au  cheltuit,  să  nu  se  socotească  întru  pretendenţii 
bisericii". 2 3 

Şi  pretorul  face  raport  guvernului  iar  acesta  dă  ordin 
(Nr.  12450  din  28  Oct.  1826)  fişpanului,  ca  necondiţionat 
să  iasă  la  faţa  locului  şi  indiferent  de  delegaţii  bisericeşti 
că  vor  fi  sau  nu  prezenţi,  să  facă  conscrierea  şi  „sa  ducă 
în  execuţie  cele  de  execvăluit". 

Episcopul,  avizat  despre  aceasta,  îndrumă  pe  protopopul 
(Nr.  28  din  24  Ian.  1827)  Ighian  ca  necondiţionat  să  fie  de 
faţă  la  facerea  conscrierii.8 

1  Ms.  556. 

2  Ms.  556. 

3  Ms.  554- 

Fişpanul  încredinţează  şi  acum  ioi  pe  pretorul  Bessenyei 
din  Bucerdea  ca  să  execute  ordinul  guvernului,  iar  acesta 
ifixează  terminul  pe  ziua  de  23  Iulie  1827.  1 

Cu  prilejul  conscrierii  se  constată  că  sunt  uniţi  27  fa¬ 
milii,  dintre  cari  18  moşteni  şi  nouă  familii  ţigani  şi  aren¬ 
daşi,  iar  ortodocşi  161  familii. 

în  temeiul  acestui  rezultat,  guvernul  dă  ordin  „peste 
voia  neuniţîlor  ca  uniţii  să  facă  slujbă  Ia  biserica  neuniţilor 
pe  rând  cu  neuniţii  până  la  altă  rânduială".2 

Ordinul  acesta  a  stârnit  mare  pricină  între  preoţii  şi 
între  credincioşii  celor  două  confesiuni,  ne  mai  vrând  nici 
unii  nici  alţii  să  se  îngrijască  de  biserică.  Astfel  se  întâmplă 
apoi  că  în  1828  biserica  se  dărâmă. 3 

Uniţii  pretind  ca  ortodocşii  să  repare  biserica;  aceştia 
refuză  câtă  vreme  s’a  dat  şi  uniţilor  drept  de  „împreună 
folosinţă". 

După  frământări  îndelungate,  vine  guvernul  şi  la  sfâr¬ 
şitul  anului  1830  dă  ordin  (Nr.  12833)  „peste  voia  neuni¬ 
ţilor  ca  căzuta  biserică  să  se  reedificăluiască  „communi 
opera"  uniţilor  şi  neuniţilor  şi  „per  consequens"  să  fie 
slujba  iară  împreunată". 

Episcopul  Moga  face  un  memoriu  în  care  protestează 
împotriva  acestui  ordin,  ca  unul  care  este  imposibil  de 
executat.  Arată  că  Ia  ritul  nostru; 

1.  „Şi  cel  unit  şi  cel  neunit  nu  este  slobod  a  se  face 
tot  într’aceiaş  zi  şi  în  aceiaş  biserică  mai  mult  de  o  slujbă"... 
De  altă  parte  cum  puteau  face  preoţii  pe  rând  slujba, 
deoarece  lucrul  acesta  „este  şi  împotriva  preceptului  bise¬ 
ricii,  care  expres  porunceşte  ca  cel  mai  puţin  în  toată 
Dumineca  şi  sărbătoarea  să  aibă  omul  creştin  slujbă  şi  în¬ 
văţătură  la  biserică"... 

2.  Dar  folosinţa  în  comun  a  bisericii,  unde  sunt  numai 
27  familii  unite,  faţă  de  161  familii  neunite  „este  şi  împo¬ 
triva  proporţiei  drepte  care  pofteşte  ca  partea  cea  mai  mare 
să  ia  însuş  mai  mult  că  şi  cheltueşte  mai  mult  pe  toate 
câte  se  ţîn  de  biserică,  pentru  reparaţie  şi  conservaţie". . . 

1  Ms.  555. 

2  Ms.  557. 

3  Ms.  544. 

3.  Dispoziţia  aceasta  „este  şi  împotriva  dreptului  care-1 
are  fiecare  obşte  care  sunt  Ia  numărul  de  parohie  întreagă, 
a  lua  usus  bisericii  sale  iarăş  întreg  şi  deplin,  care  drept 
şi  obştea  Şardului  ca  parohie  întreagă  (legală)  I-au  avut 
întotdeauna  nesmintit  şi  nu-1  poate  pierde  fără  vină  numai 
pentru  atâta,  căce  s’au  unit  27  familii  de  curând  de  vreme 
şi  tot  au  mai  rămas  atâţia  câţi  se  poftesc  la  o  parohie  în¬ 
treagă.  Fără  de  acestea  poruncesc  şi  „praevigentes  ordi- 
nationes"  care  au  fost  până  acum  în  usu,  ca  biserica  să 
rămâe  la  partea  cea  mai  mare". 

4.  Experienţa  din  trecut  a  dovedit  că  întrebuinţarea 
comună  a  bisericii  „între  două  religii  diverse  cu  atât  mai 
multă  pagubă  şi  vrajbă  face,  cu  cât  că  „odium  religionis" 
de  sine  încă  face  vrajbă  fără  întrebuinţare  împreunată  a 
bisericii,  unde  se  mai  adaugă  şi  sumeţia  uniţilor  în  prero¬ 
gativa  legii  lor,  măcar  că  sunt  mai  puţini  la  număr  şi  de 
altă  parte  sumeţîa  neuniţilor  pentrucă  sunt  mai  mulţi  la 
număr".  Iar  urmarea  este  că  reparările  poruncite  nici  până 
azi  nu  s'au  putut  face. 

5.  Ordinul  de  mai  sus  strică  şi  cu  aceea  că  „duce  cu 
sine  necesitatea  ca  biserica  căzută  să  se  reedificăluiască 
cu  cheltuială  împreunată,  dar  tocmai  de  aceea  nu  s’a  re- 
părăluit,  căci  de  era  lăsată  numai  neuniţilor  aceştia  o  re- 
părăluţa  întreagă  înainte  de  a  cădea". 

Prin  urmare  să  se  lase  „neuniţilor  cum  au  fost  mai 
înainte  şi  biserica  şi  slujba  deschilin  şi  celor  puţini  neouniţi 
să  li  se  întoarcă  ratam  proportionatam  şi  să-şi  facă  des¬ 
chilin  altă  biserică  au  să  se  afilăluiască  unde  au  fost  mai 
nainte  originari  uniţi  la  Magyar  Igen". 1 

Răspuns  la  acest  memoriu  n’a  mai  venit.  Cu  ajutorul 
lf  capitlului  catolic  din  Alba  Iulia  şi  cu  promisiunile  dela  Blaj, 
Românii  din  Şard  încep  să  se  alăture  tacite  la  uniţi,  cari 
în  1836  îşi  organizează  parohia  şi  în  1843  le  zidesc  bise¬ 
rică  unită.  Ortodocşii  ne  mai  având  putere  să-şi  facă  bi¬ 
serică,  se  alătură  Ia  uniţi  şi  in  curând  întreagă  comuna 
este  unită. 


Ms.  557. 

O  RĂTĂCIRE  DE  ÎNDREPTAT 

IN  LEGĂTURĂ  CU  NUMIREA  ŞI  ROSTURILE  „CATE¬ 
DRALELOR" 


De  Iconom-Stavrofor  Dr.  GH.  C1UHANDU 
Consilier  episcopesc,  Arad 

„Catedrală" :  i  se  zice  azi,  după  obiceiul  cureni  mai 
nou,  oricărei  biserici,  de  proporţii,  chiar  şi  când  aceea  este 
ridicată  în  alt  loc  decât  în  sediul  de  reşedinţă  episcopească 
sau  mitropolitană. 

Noi,  cei  din  Ardeal,  aveam  uneori  numai  simple  biserici 
până  şi  în  oraşele  de  reşedinţă  chiriarhală;  sau  dădusem 
numirea  de  „catedrală"  unor  biserici  cari  nu  aveau  dintru 
începutul  lor  destinaţia  sau  rostul  de  „catedrală".  Iar  acum, 
ne  trezim  cu  prisos  de  catedrale.  Orice  biserică  mai  de 
proporţii,  cum  spuneam,  e  botezată  pe  numirea  de  „cate¬ 
drală"  şi  nu  se  află  cine  să  se  împotrivească  acestei  con- 
juzii  de  noţiuni  şi  de  numiri ,l  de  pe  urma  căreia  vor  veni 
alte  confuzii  şi  rătăciri,  mai  mari. 

Câte  „catedrale"  pot  să  existe  —  după  dreptul  canonic 
şi  după  practica  bisericească  generală  de  până  aci  —  în 
fiecare  eparhie?  Iată  întrebarea,  în  al  cărei  răspuns  just  şl 
canonic  se  găseşte  soluţia  chestiei  ce  ne  preocupă. 

In  fiecare  eparhie,  poate  să  existe  numai  o  singură 
biserică,  zisă  catedrală,  şi  anume  aceea  —  una  şi  singură 
din  localitatea  de  reşedinţă  episcopească  —  la  care  îşi 
săvârşeşte  episcopul  (episcop,  mitropolit  ori  patriarh)  func -  , 

ţiunea  de  învăţător  şi  Slujitor  de  cele  sfinte  şi  suprem 
Păstor  sufletesc  în  eparhia  sa. 

La  baza  ideii  de  „biserică  catedrală"  (ecclesia  catedralis) 
stă  ideia  de  „cathedra",  sau  de  întreită  diregătorle  episco¬ 
pească,  căreia  i  se  dă  expresie  şi  prinfr’un  scaun  anumit 
din  catedrală,  prin  tronul  arhieresc.  însăşi  introducerea  în 


1  Semnalasem  aceasta  rătăcire  şt  tn  lucrarea  mea:  Episcopii  S.  Vulcan  şt 
Gheraslm  Ra(,  pag.  282,  nota. 

diregătoria  de  episcop,  mitropolit  sau  patriarh,  se  face  prin 
aşezarea  în  acel  scaun  sau  tron,  ceeace  înseamnă  că  res¬ 
pectivul  chiriarh  a  intrat  în  atribuţiile  oficiului  său,  legate 
de  acea  catedră  şi  cu  respectiva  biserică  catedrală. 

Mai  mult  decât  atât :  nici  un  episcop,  mitropolit,  patriarh 
nu  poate  să  aibă  mai  mult  de  o  singură  catedrală.  Prin 
urmare  în  nici  o  eparhie  nu  pot  să  existe  mai  multe  „ ca¬ 
tedrale1 ‘  decât  una  singura,  care,  după  sfântul  Ciprian,  este 
rădăcina  şi  mama  (radix  et  matrix)  tuturor  bisericilor  din 
acea  eparhie. 

Aceasta  a  fost  regula  cunoscută,  de  organizare  şi  de 
viaţă  bisericească  a  eparhiilor,  atât  în  Orient  cât  şi  în  Oc¬ 
cident.  Apusenii  însă,  acum  200 — 300  ani,  intraseră  şi  ei 
în  oarecare  făgaş  rătăcit,  în  această  privinţă.  Dar  veni  Si¬ 
nodul  Tridentin  şi  o  spuse  răspicat  că  un  episcop  ori  mi¬ 
tropolit  nu  poate  să  aibă  decât  o  singură  catedrală. 

Organizaţia  şi  administraţia  bisericească  —  eparhială, 
mitropolitană  şi  cea  patriarhală  —  a  Orientului  creştin  încă 
a  fost,  dela  început  chiar,  clădită  concentric,  pe  ideia  bi~ 
sericilor  catedrale,  în  cari  chiriarhii  respectivi  aveau  să-şi 
săvârşească  pontificaliile,  iar  sfetnicii  lor  —  dignitarii,  să-şi 
ţină  rugăciunile  şi  slujbele  de  toate  zilele. 

In  Orient,  această  formă  de  organizare  1  în  spirit  con¬ 
centric,  era  aşa  de  pronunţată,  aproape  exclusivă,  încât 
organizaţia  în  afară,  a  provinciei  bisericeşti  respective,  era 
foarte  primitivă,  avându-şi  pe  supraveghetorii  clerului  şi 
credincioşilor  din  provincie,  aproape  exclusiv  în  anturajul 
chiriarhului,  în  cadrul  organizaţiei  din  jurul  catedralelor. 

După  alţi  codici  de  Drept  bisericesc  oriental,  şi  Pra¬ 
vila  Târgovişteană  dela  1652  (în  glava  sau  cap.  394,  pag. 
406  şi  urm.)  a  rezumat,  ca  îndreptar  pentru  viaţa  bisericească 
a  Românilor,  acelaş  fel  de  organizare  bisericească,  în  jurul 
catedralelor  eparhiale  şi  mitropolitane:  adică  „Boeriile  sau 
Cinstite  sau  Deregătoriile  Arhiereilor  şi  tocmirile  lor“. 
Şi  nu  avem  nici  un  temeiu  de  a  trage  la  îndoială  prezenţa 
acestei  organizaţii,  cel  puţin  Ia  eparhiile  din  vechile  Prin¬ 
cipate  Române,  până  în  vremea  de  după  începutul  veacului 

1  A  se  vedea  vesiiia  monografie  a  iui  Dr.  los.  Zhihsmann  :  DIe  Synoden 
und  die  Episkopalamier  in  der  Morgenlandischen  Kirche.  Wien.  1867. 

XIX,  când  Principatele  Române  căzură  sub  influinta  politică 
şi  religioasă  rusească,  de  o  parte,  iar  de  alta  Domnitorii 
munteni  şi  moldoveni  tăiară  adânc  în  viata  bisericii,  luându-i 
averile  şi  aservindu-o  puterii  Statului. 

După  această  poticneală,  decăzu  organizaţia  centrelor 
eparhiale  româneşti.  Centrele  ierarhice  ieşiră  din  tradiţia 
genuină  ortodoxă:  catedralele  deveniră  numai  locaşuri  de 
închinare;  aparatul  administrativ- bisericesc  fu  redus  Ia  mi¬ 
nimul  de  personal  ce-1  puteau  plăti  nişte  episcopii  sărăcite, 
cărora  ii  se  luaseră  averile.  Iar  când  Statul  s’a  milostivit, 
mai  târziu,  să  deie  oarecari  subvenţii,  le-a  dat  cu  sgârcenie 
şi  nu  în  măsura  de  a  putea  repune  centrele  eparhiale  în 
tradiţia  şi  în  rosturile  lor  de  odinioară :  ca  organizaţie  cate¬ 
drală  şi  alta,  administrativă.' 

Când  ni-am  creiat  organizaţia  unitară- administrativă, 
organizaţia  catedrală  —  care  era  odinioară  temelia  vieţii  ad¬ 
ministrative  —  a  fost  lăsată  pe  din  afară. 

Paralel  cu  regresul  centrelor  ierarhice  de  vr’o  sută  de  ani 
încoace,  s’a  ivit  tendinţa  de  a  da  tot  mai  multă  atenţie  vieţii 
din  afară  de  centrele  eparhiale.  Astfel  s’a  organizat  viaţa 
bisericească  de  provincie,  ajungându-se  la  organizaţia  paro¬ 
hiilor  şi  protopopiatelor,  —  în  vreme  ce  centrele  eparhiale 
şi-au  orânduit  numai  viaţa  administrativă,  rămânând  în  lip¬ 
suri  în  special  cu  privire  la  creiarea  şi  dotarea  unui  cler 
catedral,  destinat  a  spori  viaţa  didactică,  misionară  şi  du¬ 
hovnicească  în  centrele  eparhiale. 

Şi,  în  aceeaşi  vreme,  când  pe  femeiu  tradiţional  şi  real 
constatăm  aceste  lipsuri  de  organizare  bisericească,  mai 
suntem  martori  şi  altor  fenomene  negative:  scoase  cate¬ 
dralele  din  rosturile  lor  liturgice  şi  didactice  de  odinioară 
—  fără  ca  legea  de  organizare  bisericească  dela  1925  să 
le  fi  reabilitat,  ele  astăzi,  îşi  pierd  şi  ultimul  rost :  numirea 
lor ,  aşa  de  specifică  şi  de  exclusivă  şi  singulară,  ce  le-am 
arătat-o  mai  sus,  le  este  concurată  şi  usurpată  în  favorul 
unor  biserici  de  provincie. 

1  In  chesiiunea  acestei  organizaţii  am  publicat  un  studiu,  —  in  organul 
Sfântului  Sinod  .Biserica  ortodoxă  română*  din  1923,  reprodus  şl  separat  —  sub 
titlul  Reorganizarea  Centrelor  ierarhice  la  Români  şi  Unificarea  bisericească. 
Bucureşti  1923,  Tipografia  Cărţilor  bisericeşti. 

Dacă  lumea  laică  e  neînţelegătoare  fa|â  de  rosturile 
istorice-tradiţionale  ale  catedralelor,  treacă-meargă. 

Dacă  Biserica  românească,  cu  prilejul  întocmirii  Legii 
de  unificare  bisericească,  a  scăpat  din  vedere  prilejul  de 
a  organiza  şi  viaţa  şi  afirmarea  catedralelor  —  alături  de 
aparatul  administrativ  —  nu  înseamnă  că  nu  s’ar  putea 
reveni  la  problemă,  măcar  printr’o  hotărâre  a  Sfântului 
Sinod.  Reorganizarea  şi  a  catedralelor  şi  înscrierea  dreptu¬ 
rilor  lor  de  existenţă  şi  în  Lege  de  stat  —  care  să  ga¬ 
ranteze  tuturor  Chiriarhiilor  fără  catedrale,  câte  o  catedrală 
proprie  —  este  o  necesitate  arzătoare  pentru  normalizarea 
activităţilor  multiple,  cari  se  cer  în  centrele  noastre  eparhiale. 

Doar  catedralele  acestea,  ca  tot  atâtea  „radix  et  matrix" 
ale  bisericilor  din  eparhie,  au  destinaţia  de  a  servi  ca  tot 
atâtea  modele  de  slugire  liturgică  şi  ca  şcoale  de  evlavie, 
în  cuprinsul  eparhiilor  respective.  In  cadrul  acestor  slugiri 
vor  fi  atraşi  slugitorii  fără  altare  proprii,  din  anturajul  ad- 
ministrativ-central  al  eparhiei.  Şi  tot  acolo  vor  trebui  înca¬ 
drate  şi  persoanele  preoţeşti  fără  altare  proprii,  încredin¬ 
ţate  cu  misiune  catiheiică  în  centrele  eparhiilor  şi  mai 
presus  de  toate  clericii  din  serviciul  misionar,  astăzi  total 
desorganizat  —  misionarii  eparhiali  sunt  suprimaţi  din  bu¬ 
getul  Statului !  —  serviciu  care  trebue  organizat  în  legătură 
cu  catedralele. 

încă  o  vorbă  —  şi  vom  încheia. 

E  tocmai  timpul  suprem,  ca  chestiunea  aceasta  să  fie 
studiată,  din  ordin  mai  înalt  bisericesc. 

E  timpul  suprem,  deoarece  noţiunea  şi  importanţa  ve¬ 
chilor  catedrale  de  odinioară,  în  loc  de  a  se  limpezi  şi  tinde 
spre  reactivare,  se  îngustează  şi  se  întunecă  tot  mai  mult, 
spre  paguba  Bisericii. 

E  simptomatic  şi  îngrijorător,  din  acest  punct  de  ve¬ 
dere,  că  tocmai  din  cercuri  preoţeşti  —  dela  conducătorii 
Asociaţiei  generale  a  Clerului,  în  concret  —  a  putut  porni 
un  proiect  de  lege  de  Stat,  prin  care  se  dă  chestiunei  „ca¬ 
tedralelor"  un  îndemn  în  plus  spre  o  alunecare  şi  mai  de¬ 
parte  pe  linia  moartă,  pe  care  a  apucat.  Se  propune  adică 
Statului  să  legifereze,  între  altele,  aceea  că  numirea  — - 

acum  devalvată  —  de  „catedrală*  să  se  atribue  şi  biseri¬ 
cilor  din  capitalele  de  judeţ... 

Dela  nişte  preoţi  luminaţi  ca  cei  din  fruntea  Asocia¬ 
ţiei  Clerului,  am  fi  aşteptat  să  pună  altmintrenea  chestiunea 
catedralelor  —  în  spirit  canonic-ortodox  şi  tradiţionai-româ- 
nesc,  cum  am  remarcat  mai  sus. 

Şi  dacă  şi  de  printre  noi  pot  porni  păreri  aşa  de  gre¬ 
şite,  —  repetăm:  E  timpul  suprem  ca  Sfântul  Sinod  să  ia 
în  mâna  sa  chestiunea  catedralelor  —  până  nu  e  târziu  — 
în  spirit  canonic-ortodox  şi  românesc,  şi  să  precizeze  întâi 
de  toate :  Câte  şi  cari  biserici  pot  fi  numite  de  aci  încolo  cu 
numirea  specifică  de  „catedrale?" 

Pentruca  să  se  prevină  devieri  şi  mai  pronunţate  în 
concepţia  despre  catedrale. 

Şi  pentruca  şi  acestea,  reorganizate,  se  fie  puse  mai 
deaproape  şi  mai  complect  în  slujba  Bisericii. 


DOCTRINA  ROMANO-CATOLICĂ 
DESPRE  INDULGENŢE1 

De  Preot  S1MION  RADU 

//.  Combaterea  doctrinei  despre  indulgenţe. 

Accentuăm  dela  început  că  doctrina  despre  indulgenţe 
cu  tezaurul  prisositor  rezultă  din  învăţătura  rom.-cat.  despre 
starea  omului  dinainte  şi  de  după  cădere.  După  aceasta,, 
starea  de  dreptate  originară  se  datora  unui  dar  supranatural 
care  ţinea  în  armonie  trupul  cu  spiritul  şi  în  mod  cu  „totul 
extern  si  mecanic"  lega  „dreptatea  de  fiinţa  omului". 2  Că¬ 
derea  însăşi  n’a  alterat  cu  nimic  natura  lui,  căci  este  o 
„simplă"  privaţiune  de  darurile  adause  din  exterior,’  iar 
omul  poate  face  fapte  bune,  de  mântuire,  cu  propriile  lui 
puteri.  El  poate  chiar  să  se  ridice  Ia  cel  mai  înalt  grad  de 
perfecţiune  şi  sfinţenie,  săvârşind  fapte  meritorii,  cari  îi  sunt 
lui  de  prisos  (d.  ex.  Sfinţii). 

Ori  acest  lucru  este  deadreptul  greşit,  dupăcum  vom 
arăta  mai  jos. 

Considerând  cele  4  momente  fiinţiale  ale  indulgenţelor, 
amintite  anterior,  observăm  că  ele  nu  pot  rezista  unei  cri¬ 
tici  temeinice  întrucât  contrazic: 

1.  Dogma  Bisericii  ecumenice  despre  răscumpărarea 
neamului  omenesc  prin  moartea  Mântuitorului  Hristos,  care 
a  dat  în  numele  lui  deplină  satisfacţie  dreptăţii  dumneezeşti 
vătămată  prin  păcat.  Mărimea  jertfei  Lui  pe  sf.  Cruce,  ex¬ 
clude  orice  altă  idee  de  satisfacţie  care  ar  rămâne  să  o  dea 
păcătosul.4 

Nu  se  cunoaşte  apoi  nici  temeiul  pe  baza  căruia  se 
face  deosebire  între  pedepsele  veşnice  şi  vremelnice,  pri¬ 
vitoare  la  vina  păcatului  şi  nici  motivul  pentru  care  numai 
cele  veşnice  se  iartă  în  sf.  Pocăinţă  şi  nu  totdeauna  şi  cele 

1  Continuare  din  numărul  precedent. 

2  Andrutsos,  o.  c.  p.  157. 

}  Andrutsos,  o.  c.  p.  157. 

4  Comoroşan  O.  c.  p.  655. 

temporale.1  N’ar  fi  aceasta  o  greşală  şi  deci  un  păcat? 
Cum  se  poate  spune  că  Biserica,  neputând  ridica  pedepsele 
temporale  prin  sf.  taină  a  Pocăinţei  aşezată  de  Mântuitorul 
Hristos,  are  totuşi  posibilitatea  să  te  şteargă  prin  indulgenţele 
introduse  de  ea  însăşi?2 

2.  Momentul  al  II-lea  contrazice  dogma  improprierii 
mântuirii  obiective,  realizată  de  Domnul,  cu  condiţia  de  a 
avea  credinţă,  a  te  căi  sincer  şi  a  face  fapte  bune,  cu  ferma 
hotărâre  de  îndreptare  în  viitor,  ceeace  se  efectuiază  ex¬ 
clusiv  prin  mijlocirea  sfintei  Pocăinţe  instituită  in  acest  scop.* 
Ori,  dacă  se  admit  indulgenţele,  înseamnă  că  romano-ca- 
iolicii  îşi  impropriază  mântuirea  şi  pe  altă  cate  decât  admi¬ 
nistrarea  acestei  taine  şi  în  alte  condiţiuni,  în  afară  de  cete 
amintite,  deschid  cate  nouă  spre  împărăţia  cerească,  ceeace 
evident,  loveşte  în  voia  şi  aşezămintele  veşnice  ale  lui  Dum¬ 
nezeu. 

Dacă  se  caută  motivarea  dogmatică  a  indulgenţelor  în 
tezaurul  meritelor  prisositoare  ale  Domnului  şi  Sfinţilor,  răs¬ 
pundem  că  Biserica  veche,  de  acord  cu  învăţătura  ei  din 
cete  8  veacuri,  recunoaşte  numai  meritele  Celui  dintâi  ca 
„izvor  interminabil  al  graţiei  prin  care  se  sfinţeşte  şi  se 
mântueşte  omul  păcătos".4  Căci  numai  El  a  făcut  mai  mult 
decât  trebue  înaintea  lui  Dumnezeu  şi  aceasta  pentrucă 
singur  a  fost  pe  pământ  mai  mult  decât  om,  în  una  şi  aceiaşi 
persoană,  pe  când  oamenii,  oricât  de  sfinţi  ar  fi,  nu  pot 
decât  cel  mult  să-şi  acopere  vina  tuturor  păcatelor,  iar  nu 
să  dobândească  şi  merite  de  prisos,5 

Aceeaşi  Biserică  deci  nu  ştie  nimic  de  virtuţile  pri¬ 
sositoare  ale  sfinţilor,  tezauriate  în  ea  şi  date  papii  spre 
distribuţie  arbitrară.  Şi  aceasta  e  firesc  să  fie  aşa,  pen¬ 
trucă  „nu  aflăm  nimic  Ia  dascălii  bisericeşti,  semn  că  nici 
nu  Ie-a  trecut  prin  minte".6  De  un  tezaur  prisositor,  pro¬ 
venit  din  meritele  personale,  din  faptele  bune,  nici  când  nu 
vorbesc  aşezămintele  Bisericii  ecumenice  în  primele  8  vea- 

*  Olariu  o.  c.  p.  672. 

2  Voiuischt  o.  c.  p.  205 

*  Comoroşen  o.  c.  p.  655. 

4  Comoroşan  o.  c.  p.  655. 

5  Mihălcescu:  Dogma  Sol.  196. 

6  S.  de  Canev  49. 

curi  şi  aceasta  desigur  pentrucă  se  înţelege  deplin  un  fapt 
de  o  valoare  incontestabilă :  că  aceste  merite,  oricât  de  mari 
şi  multe  ar  fi,  „nu  se  pot  (totuşi)  atribui  numai  sfinţilor, 
căci  sunt  săvârşite  cu  ajutorul  harului  dumnezeesc",1 *  şi  au 
preţ  înaintea  Iui  Dumnezeu  numai  pentru  meritele  lui  Hristos.3 

Aici  se  ridică  o  mare  întrebare :  când  ajunge  creştinul, 
fie  chiar  sf.  Pavel,  sf.  Ioan  sau  altul,  să  spună  că  a  făcut 
fapte  bune  de  prisos  pentru  el  şi  cu  ele  să  augmenteze 
tezaurul  meritelor  Domnului?  Aici  pe  pământ  nimeni,  nici¬ 
odată,  nu  se  poate  înălţa  la  culmea  perfecţiunii  desăvârşite 
şi  să  concretizeze  într’acest  trup  muritor  sfinţenia  absolută. 
A  afirma  aceasta,  înseamnă  să  ignorăm  total  natura  umană, 
privită  în  concretul  ei,  să  ignorăm  legile  ei  materiale  şi 
spiritual-morale  cari  se  răsboiesc  neîntrerupt  până  la  uşa 
mormântului.  Această  permanentă  luptă  aduce  atâtea  de¬ 
fecte  morale,  aruncă,  chiar  Ia  sfinţi,  măcar  o  umbră  uşoară 
peste  personalitatea  noastră  zidită  „după  chipul  şi  asemă¬ 
narea  lui  Dumnezeu"  şi  face  să  lucrăm  „nu  binele  pe  care-1 
voim,  ci  răul  pe  care  nu-1  voim".3 

Această  disarmonie,  a  cărei  cauză  este  căderea  în 
păcat,  este  suficientă  ca  să  oprească  sau,  mai  precis,  să 
îngreuieze  desăvârşirea  în  sens  creştin  şi  în  avântul  de  înăl¬ 
ţare  spre  culmi  spirituale,  neatinse  de  pământeni,  când  ţi  se 
pare  că  ai  realizat  mai  mult  şi  eşti  mai  aproape  de  Dum¬ 
nezeu,  să  te  crezi  totuşi  departe  de  idealul  spre  care  ai 
râvnit  în  fiecare  clipă,  să  vezi  că  ai  realizat  prea  puţin  şi  să 
te  socoteşti  îndreptăţit  a  exclama  cu  apostolul  neamurilor: 
„Ticălos  om  sunt  euî  Cine  mă  va  izbăvi  de  trupul  morţii 
acesteia?"4  Nu  trebuie  să  uităm  că  sfinţii  au  şi  ei  păcate, 
desigur  nu  în  aşa  măsură  ca  noi.  O  spune  aceasta  Apo¬ 
stolul  iubirii,  sf.  Ioan,  care  considerând  slăbiciunea  naturii 
omeneşti  spune:  ,,Dacă  zicem  că  păcat  nu  avem,  ne  amăgim 
pe  noi  înşine  şi  adevărul  nu  este  întru  noi".5  Şi  apoi,  fie¬ 
care  după  silinţele  sale  oricât  de  mari  —  fără  să-i  priso- 

1  Oiariu  o.  c.  p.  673. 

1  Comoroşan  o.  c.  p.  656. 

3  Romani  7,  19. 

1  Romani  7,  24. 

5  Ioan  1,  6. 

sească  meritele  —  va  primi  dincolo  fericirea  ce  i-se  cu¬ 
vine:  „In  casa  Tatălui  meu  sunt  multe  lăcaşuri".1 

Par’că  înadins  canonul  115  al  sinodului  particular  din 
Cartagena,  anul  419,  se  exprimă  contra  tezei  apusene :  .Dacă 
cineva  zice  că  Sfinţii  în  rugăciunea  domnească  .şi  ne  iartă 
nouă  greşelile  noastre",  nu  vorbesc  despre  ei,  fiindcă  nu  Ie 
trebuie  această  iertare,  ci  despre  alţi  greşiţi, ...  să  fie  ana¬ 
tema*.1 3  Din  cele  expuse  până  aici  rezultă  că  un  tezaur 
al  sfinţilor  nu  există  şi  nici  nu  se  poate  plăti  deficitul  moral 
al  unora  din  prisosul  altora,  că  .nu  se  pot  da  indulgenţe 
în  înţelesul  bisericii  rom.-catolice*.*  Revelaţia  sfântă  însăşi 
respinge  această  învăţătură  eronată,  când  zice :  „Dreptatea 
dreptului  peste  ei  va  fi  şi  fărădelegea  celui  fărădelege, 
peste  el  va  fi".4 5 

Tot  aşa  şi  Sf.  Tradiţie,  prin  gura  Sf.  Vasile  cel  Mare: 
„Omul  nici  pentru  păcatele  sale  proprii  nu  poate  da  lui 
Dumnezeu  un  sacrificiu  de  împăcare;  cum  poate  aşa  dară 
să  facă  aceasta  pentru  altul ; . . .  frate  nu  poate  răscumpăra 
pe  fratete  său  şi  fiecare  om  nu  se  poate  răscumpăra  pe 
sine  însuşi,  pentru  că  celce  răscumpără  pe  altul  trebue  să 
fie  mai  ales  decât  celce  este  ţinut  sub  stăpânire  şi  sclavie, 
dar  şi  în  general,  omul  n’are  o  aşa  putere  înaintea  lui 
Dumnezeu  ca  să-l  împace  pe  El  pentru  cel  păcătos,  că  el 
însuşi  e  supus  păcatului". * 

Cuvintele  sf.  Vasile  sunt  zdrobitoare  pentru  tezaurul 
meritelor  supranecesare  pe  care  se  clădeşte  învăţătura 
despre  indulgenţe. 

Iar  dacă  se  spune  totuşi  în  Geneză  18,  23  că  Dum¬ 
nezeu  a  scăpat  de  pedeapsă  pe  cei  răi  şi  păcătoşi  prin 
interpunerea  celor  buni  şi  drepţi,  aceasta  confirmă  desigur 
învăţătura  permanentă  a  Bisericii  ecumenice  că  Sfinţii  pot 
ajuta  celor  păcătoşi,  dar  nu  pentrucă  s’ar  lua  în  considerare 
meritele  lor  personale  şi  prisositoare,  cari  s’ar  ceda  altora, 
ci  pentrucă  Dumnezeu  „ascultă  rugăciunea  drepţilor  şi  Sfin- 


1  Ioan  14 — 2. 

2  Canoane,  Arad  1934. 

3  Comoroşan,  o.  c.  p.  657. 

1  Iezechil  18-20,  7. 

5  Cuvânt  asupra  psalm.  48,  cf.  Comoroşan  o.  c.  p.  637. 

iilor  şi  cruţă  pe  cei  vinovaţi  pentru  nemărginita  bunătate 
către  toţi  oamenii4'/ 

3.  Asemenea  n'are  nici  un  temeiu  nici  momentul  al 
Hl-lea,  că  exclusiv  papa  are  dreptul  să  dee  indulgenţe.  De 
bună  seamă  că  rom.-cat.  vor  să  întemeieze  acest  drept  pe 
cuvintele  Domnului  către  Petru:  „Ori  câte  vei  lega44...*  Şi 
pe  Matei  18,  18.  Dar  să  nu  uităm  că  acel  „voi44,  spus  de 
El  tuturor  apostolilor,  prin  mijlocirea  externă,  colegială  a 
Iui  Petru  şi  prin  ei  urmaşilor  —  păstorii  Bisericii  în  genere 
—  au  primit  acea  putere  spirituală  şi  dreptul  de  a  o  exer¬ 
cita  nu  arbitrar,  ci  potrivit  voinţei  Lui,  care  a  instituit  o  lu¬ 
crare  specială  pentru  acest  fapt,  sf.  taină  a  Pocăinţei  şi 
nici  decum  în  afară  de  ea. 

De  aici  urmează  că  preoţii  şi  episcopii  n'au  absolut 
nici  un  drept  să  ierte  păcatele  sau  pedepsele  acelora  cari 
n’au  venit  mai  întâi  Ia  sf.  Pocăinţă  şi  n’au  îndeplinii  în¬ 
tocmai  condiţiile  cerute  penitentului.® 

Şi  atunci,  dacă  se  cer  aceste  condiţii,  cu  atât  mai 
puţin  se  pot  da  aceste  indulgenţe,  iertări,  sau  scutiri  celor 
morţi,  ca  să  scape  din  purgator,  cari  sunt  în  absolută  im¬ 
posibilitate  de  a  se  apropia  de  această  sf.  taină.  Ele  nu  se 
întind  deci  şi  dincolo  de  mormânt,  în  viaţa  viitoare  şi 
pentru  motivul  că  Biserica  n'a  primit  puterea  decât  pentru 
veacul  de  acum.  Credincioşii  pot  numai  să  se  roage  unii 
pentru  alţii,  înainte  şi  după  moarte.* 

Şi  chiar  dacă  s’ar  da  indulgenţe,  această  putere  şi 
drept  nu  se  limitează  exclusiv  la  papa  dela  Roma,  deoarece 
el,  „nu  posedă  nici  o  putere  mai  mare  decât  aceea  pe  care 
o  posedă  toţi  ceilalţi  episcopi44.5  Hristos  Domnul  nu  l-a 
lăsat  pe  el  capul  văzut  al  Bisericii  Sale. 

In  sfârşit,  doctrina  indulgenţelor,  cu  atât  mai  puţin  nu 
rezistă  nici  în  al  4-lea  moment  fiinţial:  că  ele  nu  se  pot 
acorda  gratuit,  ci  numai  în  schimbul  unei  sume  de  bani, 
pentru  simplu  motiv  că  trebuie  să  se  respecte  astfel  ideia 
de  satisfacţie. 


‘  Olariu,  o.  e.  p.  67 
2  Mat.  16,  19. 

8  Olariu,  o.  c.  p.  674. 

*  W,  Guettee,  o.  c.  p.  67. 

5  Comoroţan,  o.  c.  p.  658. 

Deşi  s’ar  părea  poate  că  acesta  ar  fi  cel  mai  neîn¬ 
semnat  moment,  totuşi  pentru  valoarea  lui  practică  credem 
că  este  cel  mai  însemnat,  fapt  care  a  înlesnit  încetate  nirea  în¬ 
văţăturii  despre  indulgenţe  în  biserica  papală  a  Evului  mediu. 
Căci  care  om  ar  închide  cu  sgârcenie  băerile  pungii  sale 
atunci  când  ar  putea,  prin  cumpărarea  uneia  sau  mai 
multor  indulgenţe,  să-şi  asigure  dincolo  de  mormânt  un  loc 
fericit,  scăpând  aici  ca  şi  acolo  de  pedepsele  aduse  de 
păcate?  Cine  n’ar  da  bucuros  chinurile  mari  în  schimbul 
altora  mai  mici,  pe  lângă  o  sumă  de  bani,  în  scop  de 
„ binefacere ?“  Cine  n’ar  face-o,  dacă  s’ar  putea?  Evident, 
foarle  mulţi  s’ar  mai  adăuga  încă  la  numărul  celor  cari  le 
susţin  şi  le  sprijinesc  astăzi,  uitând  că  ideea  aceasta  s’a 
născut  şi  frăeşte  „sub  influenţa  ideii  păgâne  germane,  că 
păcatele  se  pot  ispăşi  prin  bani4'.1 

Rezumând,  vom  spune  că  doctrina  rom.  cat.  despre 
indulgenţe  contrazice  sf.  Scriptură  şi  sf.  Tradiţie. 

Dacă  în  trecutul  istoric  al  Bisericii  ecumenice  a  existat 
o  severă  disciplină  morală,  care  se  observă  până  azi  Ia 
administrarea  sf.  taine  a  Pocăinţei  ia  toate  clasele  de  peni¬ 
tenţi,  apoi  de  bună  seamă  că  n’aflăm  nimic  existent  „asemă¬ 
nător"  indulgenţelor  sau  biletelor  papale,  născute  în  apus, 
prin  care  fără  a  cerceta  dispoziţia  internă  a  penitenţilor, 
se  dă  deslegare  totală  de  epitimii,  cât  şi  de  toate  păcatele, 
numai  pentru  bani,  lucru  care  din  cele  mai  vechi  timpuri  a 
fost  condamnat  ca  cea  mai  neiertată  simonie.2  Efectul  lor 
moral  e  dezastruos.  La  timpul  său,  comerţul  cu  indulgen¬ 
ţele  a  trezit  opoziţia  energică  a  lui  Luther,  cu  urmări  tra¬ 
gice  până  azi  în  rândurile  aceleiaşi  confesiuni,  cum  vom 
arăta  altădată. 


1  Mihălcescu,  Dogm.  Sot.  195. 

2  S.  d.  Canev,  48. 

CUVINTE  CREŞTINEŞTI  CĂTRE  TINERETUL  ROMÂN 

De  MARIA  VARTIC 
profesoară.  Tecuci 

întoarcerea  spre  Biserică,  spre  credinţă  e  comandamentul 
vremii  de  acum.  Spre  Biserică,  pentrucă  ea  e  azi  singura 
autoritate  care  mai  poate  pune  omului  un  ideal  de  viaţă. 
Toate  sistemele  de  morală  concepute  de  minţi  geniale,  au 
trecut  ca  valurile,  au  rămas  doar  simple  curiozităţi  ştiinţifice 
cari  nu  spun  nimic  sufletului  nostru  de  azi  şi  cari  —  chiar 
în  vremea  când  au  fost  concepute,  —  satisfăceau  doar  o 
infimă  parte  din  lumea  însetată  de  găsirea  unui  rost  mai 
înalt  vieţii,  a  unei  călăuze  care  să  dea  lumină  şi  linişte  su¬ 
fletului  sbuciumat  de  îndoieli  şi  nesatisfăcut  de  el  însuşi. 

Nevoia  unei  năzuinţe  de  înălţare  peste  trăirea  zilnică 
cuprinsă  în  marginile  strâmte  ale  nevoilor  ce  ne  leagă  prea 
mult  de  prezent,  de  clipa  meschină  a  intereselor  noastre, 
trebue  trezită,  pentru  ca  omul  să  scape  de  starea  de  blazare 
de  azi,  în  care  nimic  nu-1  mai  impresionează,  nimic  nu  l 
mai  înalţă.  Această  atitudine  de  indiferenţă  ascunde  golul 
sufletesc  al  omului.  La  aceasta  l-a  adus  însăşi  condiţiile  de 
viaţă  actuală,  viaţă  care  e  foarte  puţin  prielnică  adân¬ 
cirii  sufleteşti.  Viaţa  omului  de  azi  se  petrece  înfr’un  ritm 
grăbit,  care  nu-i  dă  răgaz  să  se  găsească  cu  el  însuşi.  O 
impresie  goneşte  pe  alta,  trăirile  sufleteşti  sunt  fără  niciun 
ecou  dinamic,  adică  de  prefacere  sufletească,  pentrucă  omul 
de  azi  e  un  grăbit,  e  un  doritor  de  nou  şi  senzaţional  şi 
astfel  nici-o  valoare  nu  stăruie  în  inima  lui,  nici-o  năzuinţă 
nu-1  ridică  peste  vremelnic  şi  de  aceea  e  un  nemulţămit, 
un  neliniştit,  un  om  a  cărui  viaţă  se  scurge  fără  lumină 
şi  fără  adâncime. 

Iată  de  ce  e  nevoie  de  o  călăuză,  de  o  năzuinţă  su¬ 
perioară  pentru  viaţa  noastră.  Ea  îi  dă  lumină,  îi  dă  va¬ 
loare  şi-l  înalţă  sufleteşte  pe  om. 

Minţile  mari  cugetătoare,  geniile,  sfinţii,  n’au  tăcut  lu¬ 
cruri  mari  decât  pentrucă  erau  conduşi  de  un  ideal,  de  o 
năzuinţă. 

Idealul,  dând  scopul,  e  condiţia  esenţială  a  unei  vieţi 
drepte  şi  luminoase.  Idealul  face  ca  munca  şi  efortul  no¬ 
stru  să  fie  mai  însufleţit  şi  hotărît;  el  dă  viaţă  aspiraţiilor 
noastre,  sentimentelor  noastre  nobile,  entuziasmului  nostru. 
In  orele  de  tristeţă,  când  în  sufletul  nostru  coboară  întu¬ 
nericul,  când  ciocnirile  aspre  ale  vieţii  ne  dor  şi  ne  sân¬ 
gerează,  când  entuziasmul  ce  ne  ducea  spre  bine  e  distrus, 
când  nu  mai  zărim  în  noi  şi  împrejurul  nostru  decât  josnicie 
şi  desgust,  idealul  ne  ridică  sufletul  şi  nu-1  Iasă  să  se  nă¬ 
ruie.  „Datoresc  totul  idealului,  zicea  Maurice  de  Gu6rin, 
datoresc  tot  ce  mai  am  curat  şi  înălţător  în  sufletul  meu, 
îi  datoresc  tot  ce-am  avut  ca  mângâiere  şi  poate  îi  voiu 
datori  tot  viitorul  meu". 

Nu  lipsesc  în  viaţa  nimănui  prilejurile  în  cari,  după 
expresia  lui  Emerson,  „să  n’ai  nevoe  să-ţi  acăţi  plugul  de 
stele",  împrejurări  în  cari  pentru  a  stărui  în  munca  zilnică, 
pentru  a  triumfa  asupra  neajunsurilor  ce  ţi  le  oferă  oamenii 
şi  lucrurile,  pentru  a  ieşi  tare  din  decepţii  şi  desamăgiri, 
să  n’ai  nevoie  de  razele  luminoase  ale  unui  ideal. 

Epistolele  Sf.  Apostol  Pavel  sunt  o  dovadă  a  puterii 
idealului  asupra  sufletului  omenesc.  Apostolul  avea  un 
ideal  şi  acesta  era  Isus  Hristos.  Din  acest  ideal  izvora  o 
forţă  care-1  făcea  să  înfrunte  moartea  şi  să  se  simtă  tare  în 
slăbiciunile  sale.  Aceasta,  pentrucă  idealul  e  o  sursă  divină 
din  care  luăm  puteri  noui  în  lupta  vieţii. 

A  căuta  şi  a  aspira  spre  ceva  necontenit  mai  bun, 
mai  mare,  a  face  şi  pe  alţii  să  simtă  bucuria  şi  năzuinţa 
spre  ideal,  constitue  cea  mai  curată  răsplată  pentru  efor¬ 
turile  noastre.  „Nu-i  nimic  mai  frumos,  zicea  Beethowen, 
decât  să  te  apropii  de  divinitate  şi  apoi  să  faci  să  se  răs¬ 
pândească  razele  acestei  divinităţi  asupra  celorlalţi  oameni". 

Cel  lipsit  de  ideal  are  o  vieaţă  întunecoasă,  drumul 
său  e  un  drum  nesigur,  şovăitor.  E  un  om  vulgar  şi  egoist, 
fără  niciun  folos  pentru  ceilalţi  oameni. 

Găsirea  unui  ideal  interesează  mai  ales  pe  cei  tineri. 
Trebue  să  ai  doar  un  ţel,  când  porneşti  la  drum.  Numai 

astfel  drumul  va  fi  drept  şi  luminos.  Alfred  de  Vigny,  în¬ 
trebat  într’o  zi  ce  e  o  mare  viaţă,  răspunse:  „E  un  vis 
al  tinereţii,  realizat  la  maturitate". 

Este  în  adolescent,  in  tânăr,  un  clocot  de  viaţă  ce  trebue 
orientat ;  se  găsesc  în  el  o  mulţime  de  posibilităţi  ce  trebuesc 
transformate  în  fapte,  o  mulţime  de  tendinţe  bune  dar 
vagi,  care  trebuesc  precizate  şi  cristalizate 

Folosiţi  vremea  aceasta  tinerilor ;  e  vremea  când 
elanurile  tinereţii  trebuesc  orientate  spre  bine,  spre  datorie, 
spre  muncă,  spre  iubirea  de  ţară,  spre  îngenunchiere  în  faţa 
lui  Dumnezeu.  Mai  târziu  va  fi  zadarnic  să  o  mai  încercaţi ; 
elanurile  eroice  nu  vor  mai  fi  hrana  sufletului  vostru,  chiar 
dacă  aţi  dori-o. 

In  împrejurările  vieţii  noastre  româneşti,  idealul  care 
se  impune  este  comandamentul  suprem  al  vremii:  întoar¬ 
cerea  spre  Biserica  lui  Hrisfos  Dumnezeu  şi  binele  Ţării* 
păstrarea  a  tot  ce-i  românesc  curat  şi  neatins  de  ame¬ 
stecul  străinilor.  Ne-o  cer  aceasta  cei  din  morminte,  din  a 
căror  viaţă  şi  muncă  trăim.  Trăim  viaţă  din  viaţa  lor, 
pentrucă  folosim  tot  ce  au  creat  ei  prin  truda  şi  vânjoşenia 
lor.  Limbă,  credinţă,  valori  spirituale,  statornicirea  de  aşezări 
şi  datini  sunt  ale  lor  şi  ni  le-au  dat  spre  păstrare  neatinsă 
şi  sporire. 

In  aceasta  suntem  solidari  şi  răspunzători  faţă  de  întreg 
trecutul  românesc,  pe  care  trebue  să-l  continuăm  pe  linia 
trasă  de  strămoşi.  Nici  o  şovăială  dela  această  datorie.  Suntem 
Români  şi  trebue  să  ştim  păstra  ce  e  românesc.  Iată  idealul, 
înlături  cu  tot  ce  e  străin ;  înlături  cu  tot  ce  a  putut  să  pă¬ 
trundă  şi  să  schimbe  viaţa  noastră  românească;  înlături 
cu  tot  ce  a  putut  îndepărta  sufletul  românesc  dela  adevă¬ 
ratul  lui  izvor  de  viaţă:  Biserica  lui  Hristos. 

Numai  aşa  ne  vom  regăsi  pe  noi  iarăşi  şi  vom  păşi 
pe  calea  sănătoasă  pe  care  au  păşit  strămoşii;  iar  viaţa 
noastră  îşi  va  găsi  rostul  ei  cel  adevărat. 

(3 

ORTODOXIA  OŞTII  DOMNULUI 

De  Diacon  GR1GORIE  T.  MARCU 
Profesor  ia  Academia  teologică  „Andreiană“ 


Oastea  Domnului  în  Ortodoxia  românească  e  fără  doar 
şi  poate  o  noutate.  O  noutate  care  a  surprins  pe  mulţi.  Pe 
unii  i-a  surprins  plăcut  şi  anume,  pe  cei  cari  vedeau  utili¬ 
tatea,  folosul  acestei  noutăţi.  Pe  alţii  i-a  surprins  neplăcut. 
Şi  anume  pe  ceice  se  tem  de  noutăţi  pentru  simplul  motiv 
că  sunt...  noutăţi. 

Cei  dintâi  au  lăudat-o  şi  au  sprijinit-o  din  toată  inima. 
Cele  mai  frumoase  nădejdi  de  însănătoşire  sufletească  a 
noroadelor  păcătoşite  de-un  veac  ateu  şi  desfrânat  erau 
legate  de  ea,  de  lucrul  ei.  Şi  într’adevăr,  s’a  văzut  în  mii 
de  cazuri  cum  oameni  cari  slujeau  păcatului  cu  o  frenezie 
înspăimântătoare,  au  căzut  în  pulberea  pocăinţei  fulgeraţi 
de  duhul  de  viaţă  dătător  care  fremăta  în  această  mişcare 
de  regenerare  sufletească.  Oameni  cari  furau  odinioară, 
astăzi  nu  mai  fură.  Ceice  se  îmbătau  cu  beutură  întru  care 
este  desfrânare,  astăzi  nu  mai  beau.  Guri  cari  slobozeau 
sudalme,  astăzi  vorbesc  întreolaltă  în  psalmi  şi’n  cântări 
duhovniceşti.  Suflete  potopite  de  buruiana  fărădelegilor, 
astăzi  se  desfătează  în  lumină.  Intr’un  cuvânt,  zapisul  pă¬ 
catelor  de  tot  felul  sub  care  zăceau  ferecate  atâtea  inimi 
agonisite  de  Satana,  a  fost  rupt. 

Au  fost  însă  şi  deaceia  cari  au  întâmpinat  cu  neîn¬ 
credere  această  mişcare  binefăcătoare.  S’au  articulat  în¬ 
doieli,  s’au  auzit  şoapte  în  jurul  ei.  Cea  mai  gravă  şi  deci 
cea  care  trebuia  negreşit  luată  în  seamă,  era  acuza  vânturată 
de  unii  că  Oastea  Domnului  n’ar  fi  ortodoxă.  întâi  de  toate, 
concepţia  din  care  s’a  plămădit  această  mişcare  era  sus¬ 
pectată  ca  neortodoxă.  S’a  trecut  curând  peste  ea.  Acolo 
unde  n’a  putut  să  satisfacă  argumentul  că  ortodoxia  e  viaţă 
şi  nu  o  ramură  uscată  a  creştinismului,  a  potolit  teama 
experienţele  făcute  de  celelalte  biserici  surori  —  grecească, 
sârbească,  bulgărească  —  cu  asemenea  frăţii  misionare, 
cari  au  dat  cele  mai  bune  rezultate. 

Toate  obiectiunile  ridicate  împotriva  Oştii  Domnului^ 
pot  fi  rezumate  în  aceste  puţine  cuvinte :  Oastea  Domnului 
iese  din  alvia  Bisericii  care  i-a  dat  viaţă.  Defecţiunea  de 
tristă  amintire  a  celuice  a  fost  oarecând  „trâmbiţaşul"  ei  se 
părea  că  ar  confirma  banuelile  protivnicilor  Oştii  Domnului. 

Ci  iată  că  n’a  fost  aşa. 

Cine  a  urmărit  ultimul  congres  al  Oştii  Domnului,  so¬ 
cotesc  că  ar  fi  trebuit  să  lapede  toţi  scaii  îndoielilor  ce 
le-ar  fi  avut  privitor  Ia  ortodoxia  acestei  mişcări.  Pentrucă 
acest  congres  a  dat  atâtea  dovezi  strălucite  despre  grija  ce 
se  pune  în  scopul  unei  îndrumări  corecte  şi  ortodoxe  a 
acestei  frăţii  misionare,  încât  e  greu  să  presupunem  că 
nici  acum  n’or  să  amuţească  toate  glasurile  pornite  spre 
grabnică  cârtire.  Oastea  Domnului  a  fost  creiată  de  Bise¬ 
rică.  Mai  mult:  în  Oastea  Domnului  lucrează  Biserica. 
Oastea  Domnului  nu-i  o  „biserică  ’n  biserică",  ci  un  mă¬ 
dular  al  Bisericii.  Ea  se  povăţueşte  după  rânduiala  Bisericii. 
Puterea  ei  şi-o  culege  din  zestrea  duhovnicească  a  Bisericii. 
In  Oastea  Domnului  dictează  Biserica.  Oastea  Domnului 
urmează  poruncile  Bisericii  şi  nu  cele  ale  unui  om.  „Păstrarea 
şi  practicarea  ortodoxiei,  făcând  din  ea  putere  vie  şi  lucră¬ 
toare  în  toate  împrejurările  vieţii  creştineşti"  —  iată  unul 
din  scopurile  acestei  frăţii.  Credinţa  ei  e  credinţa  Bisericii. 
Viaţa  morală  a  membrilor  ei  e  cea  pe  care  o  propovă- 
dueşte  şi  o  vrea  realizată  Biserica  noastră.  Cultul  ei  e 
cultul  ortodox.  S’a  isprăvit  şi  cu  cântările  nepotrivite  cari 
s'au  furişat  până  acum  printre  ostaşi.  „Noi  am  lăsat  k- 
oparte  atâtea  cântări  de  până  aici  —  citim  în  cartea  de 
cântări  pe  care  Biserica  noastră  a  pus’o  în  mâinile  osta¬ 
şilor  la  Cincizecîmea  anului  acestuia  —  care  erau  fie  de-ale 
sectarilor,  fie  pe  melodii  de  joc,  de  romanţe  şi  de  cântece 
poporale  nemţeşti,  cari  n’au  ce  căuta  în  casa  noastră  orto¬ 
doxă  română  (cf.  „Toată  suflarea  să  laude  pe  Domnul", 
pag.  81). 

Oastea  Domnului  e  Oastea  Bisericii.  Şi  anume,  o  Oaste 
ortodoxa  a  unei  Biserici  ortodoxe.  A  o  sprijini  în  strădaniile 
ei  înseamnă  a-ţi  sluji  Biserica  ta.  Nădăjduim  că  preoţimea 
noastră  —  ea  în  primul  rând  - —  ne-a  înţeles. 

REGIMUL  SECTELOR  DIN  ROMÂNIA 
II.  SECTELE  ŞI  NEAMUL  ROMÂNESC 

In  numărul  trecut,  am  arătat  la  rubrica  aceasta  ce  dispoziţii 
cuprinde  recenta  decizie  a  ministerului  cultelor  privitor  la  sectele 
din  România.  Tot  acolo  am  făgăduit  să  examinăm  pe’ndelete  şi 
„sine  ira"  măsurile  preconizate  de  stăpânire  pentru  tnfrânarea 
anarhiei  semănate  de  secte  tn  obştea  românească.  E  ceeace 
oom  începe  să  facem  chiar  acum.  Iar  dacă  o  facem  tn  proporţiile  ce 
se  cor  vedea,  trebue  să  mărturisim  că  pricina  acestei  atenţiuni  largi 
cu  care  învrednicim  problema  sectelor  din  România  zace  exclusiv 
în  faptul  că  „ Revista  Teologică “  a  recunoscut  dintru  tot  începutul 

—  alături  de  ceilalţi  ostenitori  de  pe  frontul  de  luptă  antisectară 

—  primejdia  reaiă  pe  care  o  prezintă  sectele  pentru  solidaritatea 
noastră  naţională.  Căci,  să  fim  înţeleşi,  sectele  nu  sunt  o  pro¬ 
blemă  de  viată  şi  de  moarte  numai  pentru  Biserica  ortodoxă  ro¬ 
mână.  Statul  român  e  deopotrivă  de  ameninţat  tn  fiinţa  sa  de 
asociaţiile  religioase  tolerate  şi  interzise  —  şi  la  tot  cazul  exi¬ 
stente  —  tn  România  rotundă.  Noi  ne  facem  datoria  faţă  de 
dreapta  credinţă  şi  totodată  faţă  de  românism  când  denunţăm 
această  primejdie,  aşa  cum  ne  porunceşte  Sfântul  Apostol  Pavel 
când  zice:  „ Luaţi  aminte  de  voi  şi  de  toată  turma..."  (F.  Ap.  20, 
28).  Fiindcă  suntem  deplin  convinşi,  cum  spuneam,  că  tn  chipul 
acesta  ne  slujim  nu  numai  Biserica  strâmoşască,  ci  şi  patria  care 
ne  ocroteşte. 

Neamul  românesc  nare  o  istorie  a  tncreştinării  sale.  Nu 
odată  s’a  afirmat  incontestabilul  adevăr  că  poporul  românesc  nu 
s'a  tncreştinat  prin  ucazul  unui  rege  sau  prin  apostolatul  silnic  al 
unor  cruciaţi  (cf.  Nicolae  Colan:  La  luptă  dreaptă ;  Sibiu,  1926, 
p.  10).  Noi  ne-am  pomenit  creştini  şi  anume  creştini  ortodocşi  de 
răsărit.  Creştinismul  tălmăcit  după  priceperea  noastră,  pe  măsura 
sufletului  nostru,  a  devenit  legea  românească,  ortodoxia  româ¬ 
nească.  Are  deplină  dreptate  acel  autor  care  scria  undeva,  că 
refuză  să  creadă  că  ar  putea  să  se  mal  găsească  un  al  doilea 
popor  —  ca  excepţia  celui  jidovesc  —  care  să-şi  fi  desfăşurat 
istoria  sub  baldachinul  teocraţtei  tn  măsura  tn  care  şi-a  desfă¬ 
şurat-o  cel  românesc  (N.  Colan  —  loc.  cit.).  Au  fost  vremuri 
istoria  noastră  stă  mărturie  —  când  noi  Românii,  nefiind  organi¬ 
zaţi  politiceşte,  nu  puteam  spune  că  am  fi  avut  un  stat  al  nostru. 
Dar  o  credinţă  şi  o  biserică  a  noastră,  am  avut  totdeauna.  Bi¬ 
serica  românească  e  mai  veche  decât  statul  românesc. 

Iarăşi  nu-i  mai  puţin  adevărat  că  noi  am  avut  toideauna 
conştiinţa  că  pământul  călcat  de  picioarele  noastre  ni  se  cuvine 
nouă  —  şi  numai  nouă.  La  cele  mai  grele  răspântii  ale  istoriei 
sale,  neamul  nostru  a  arătat  cu  tmbelşugare  cât  de  trează  era 
această  conştiinţă  tnoăliiâ  ca  o  comoară  de  mare  preţ  tn  straiele 
sufletului  său. 

Dacă  s’a  spus  că  ortodoxia  şi  rasa  sunt  cele  două  compo¬ 
nente  originare  ale  substanţei  româneşti  (I.  P.  S.  Mitropolit  Ni- 
colae),  apoi  nouă  ne  place  să  credem  că  aceste  cuvinte  axioma¬ 
tice  cuprind  tot  adevărul.  Ortodoxie  şi  românism  sunt  două  părţi 
ale  unui  întreg.  Una  fără  cealaltă  nu  poate  fi  cugetată.  Româ¬ 
nismul  s’a  închegat  prin  ortodoxie ;  aceasta  din  urmă  se  recunoaşte 
în  românism.  Neamul  nostru,  fără  ortodoxia  care  l-a  ocrotit,  la 
poala  căreia  s’a  închegat  ca  unitate  etnică,  ar  fi  asemenea  unui 
copac  plin  de  sevă  pe  care-l  despici  in  două. 

Legea  românească  a  fost  reazimut  nostru  de  totdeauna. 

Examinând  istoria  vieţii  politice  a  românismului,  vom  ob¬ 
serva  cu  uşurinfă  o  linie  de  evoluţie  din  cele  mai  îmbucurătoare. 
La  început,  organizaţi  în  cnezate  şi  voevodate,  din  împreunarea 
acestora  se  ivesc  în  istorie  principatele,  pe  vatra  cărora  se  ridică 
regatul,  pentruca  apoi  acesta  să  se  desăvârşască  în  închegarea 
României  rotunde.  Cu  aceasta,  idealul  după  care  tânjea  sufletul 
românesc  de  pretutindenea  era  atins.  Întruparea  acestui  ideal  a 
fost  posibilă  numai  şi  tocmai  pentrucă  sufletul  românesc  se  pă¬ 
strase  unul  şi  acelaşi,  ori  pe  ce  tărâmuri  străine  l-a  aruncat  soarta. 
Care  a  fost  rolul  credinţei  noastre  strămoşeşti,  apostolia  legii  ro¬ 
mâneşti  întru  zidirea  acestui  suflet  românesc  ca  să  se  conserve 
•nealterat,  oriunde  şi  oricând,  se  ştie.  Politiceşte  împărţiţi  atâta 
amar  de  vreme  între  patru  împărăţii,  ortodoxia  a  fost  chiagul,  a 
fost  tencuiala  care  a  ţinut  laolaltă  membrele  trupului  românesc. 

Priviţi  cealaltă  latură  a  istoriei  noastre.  Istoria  vieţii  reli¬ 
gioase  a  Românilor  e  tocmai  inversa  celei  politice.  Când  ne  ocrotea 
neamul  codrii  şi  cnezii  —  şl  mai  ales  Dumnezeu  de  sus  —  din 
punct  de  vedere  religios  constituiam  o  unitate  absolut  omogenă, 
împărţiţi  pe  la  atâtea  uşi  străine,  stăpânii  noştri  de  ieri  multă 
vreme  nu  ne-au  conturbat  tn  exerciţiul  deprinderilor  noastre  reli¬ 
gioase.  Cât  ce  s’au  format  principatele,  atitudinea  opresorilor 
noştri  a  început  să  fie  alta.  Ei  şi-au  dat  seama  curând  că  odată 
unificaţi  şi  organizaţi  măcar  în  parte,  le  va  fi  mai  peste  mână  să 
dispună  de  soarta  noastră  aşa  cum  îi  obicinuise  incolorul  nostru 
trecut.  înverşunaţi  împotriva  acestui  neam,  care  până  mai  ieri- 
alaltăteri  părea  că  nici  n’ar  exista  pe  lume,  ne-au  pus  gând  rău: 
să  ne  rupă  deolaltă  şi  să  ne  înghită.  Izvorul  titanicei  noastre  re¬ 
zistenţe  l-au  descoperit  curând.  Şi  acolo  au  dat  asaltul.  Princi¬ 
patele  române  deveniseră  un  vast  câmp  misionar  pentru  emisarii 
protestantismului  şi  mai  ales  pentru  propaganda  zeloasă  a  Romei 
papale.  Rezultatul  a  fost  —  printre  alte  —  apariţia  atâtor  epls - 

copii  latine  cu  răsuflarea  scurtă,  presărate  tn  principate  şi  ruptura 
dela  i700  aici  tn  Ardeal.  Sufleteşte  eram  desbinaţi.  Ce-a  fost  mai 
greu  se  făcuse.  Atâtea  familii  fruntaşe  româneşti  din  Ardeal  s’au 
topit  tn  massa  rapace  a  strănepoţilor  iui  Arpad.  Lucrul  a  fost  ca 
putinţă  numai  dupăce  le-a  fost  furată  tn  prealabil  credinţa. 

Care-i  configuraţia  vieţii  noastre  religioase  după  rotunjirea 
României? 

Mai  îngrijorătoare  decât  era  până  acum.  Desbinarea  noastră 
sufletească  continuă  cu  paşi  repezi. 

Recapitulăm.  Dacă  tn  istoria  neamului  nostru  distingem  — 
în  ordinea  politică  —  trei  perioade: 

a  închegării 
a  neatârnării  şi 
a  întregirii  (consolidării), 

acestora  le  corespund  —  tn  ordinea  religioasă  —  alte  trei 
perioade : 

a  unităţii 
a  desbinârii  şi 
a  pulverizării  religioase. 

Scăpaţi  de  robia  poiitică,  suntem  pe  punctul  de-a  cădea  tn- 
tr’alta,  mai  grea  decât  cea  dintâi :  robia  religioasă,  care  ţinteşte 
să  ne  întoarcă  tot  acolo  unde  am  fost. 

In  această  privinţă,  protestantismul  şi  romano-caioltcismul 
sunt  tot  atât  de  vinovate  faţă  de  neamul  românesc  ca  şi  oricare 
sectă  de  provenienţă  mai  nouă.  Cu  alte  cuvinte,  din  punct  de  ve¬ 
dere  românesc,  confesiunile  conlocuitoare  şi  sectele  sunt  unul 
şi  ace/aş  lucru.  Da,  ştim  că  atunci  când  faci  . ştiinţă",  deosebeşti 
confesiunile  de  secte.  De  ce?  Asta  n'o  prea  înţelegem,  câtă 
vreme  ştim  că  şi  una  şt  alta  s’au  făcut  vinovate  de  abateri  dela  în¬ 
văţătura  Bisericii  dreptcredincioase.  Cu  atât  mai  puţin  înţelegem 
această  distincţie  când  le  judeci  din  punct  de  vedere  românesc. 
Căci  dacă  decretezi  —  mai  mult:  dovedeşti  —  că  Ortodoxia  şi 
neamul  sunt  una,  atunci  forţamente  trebue  să  admiţi  că  orice  cre¬ 
dinţă  care  nu-i  ortodoxie  românească  e  prOtivnică  neamului. 

Aşadar  confesiunile  ne-ortodoxe  şi  sectele,  din  punct  de  ve¬ 
dere  românesc  sunt  deopotrivă  de  condamnat.  Că  şl  unele  şi 
altele  sunt  tot  atât  pe  periculoase  pentru  consolidarea  noastră  su¬ 
fletească,  ne-a  arătat  trecutul,  ne  arată  cu  o  dramatică  violenţă 
prezentul. 

Confesiunile  ne-ortodoxe  —  catolicism,  calvinism,  luteranism 
—  au  slujit  scopurilor  politice  ale  stăpânilor  noştri  de  ieri.  Cel 
dintâi  slujeşte  şi  astăzi,  unde  poate,  pe  cel  mai  înverşunat  dintre 
duşmanii  noştri  actuali:  ungurii.  Dovezi?  Sunt  câte  vreţi .  Urmă¬ 
riţi  studiile  dlui  prof.  univ,  Dr,  O.  Ghibu  pe  cari  le  tăiem  la  ră¬ 
bojul  cronicii  literare  a  fascicolului  acestuia. 

Sectele  —  tot  aşa.  Din  această  pricind  susţinem  că  ele  sunt 
şi  o  problemă  de  stat  în  România.  Şi,  prin  urmare,  că  statul  trebue 
să  intervină.  E  ceva  mai  mult  decât  prestigiul  său  tn  joc:  sigu¬ 
ranţa  lui.  Recenta  decizie  a  ministerului  cultelor  e  un  semn  că 
statul  intervine  când  şi  când,  dar  —  durere  —  fără  să  rezolve 
această  problemă  aşa  cum  cer  interesele  sale.  Statul  intervine 
numai  ca  să  repete  ceeace  a  mai  spus  şi  altădată,  tn  alte  de¬ 
cizii  similare,  de  cari  cea  de-acum  nu  se  deosebeşte  aproape  de 
loc.  Atitudinea  statului  faţă  de  problema  sectelor  e  de-o  infinită 
tngăduinfă.  E  adevărat  că  Biserica  noastră  n'a  ars  pe  rug  cre¬ 
dinţa  nimănui.  Fiindcă  o  asemenea  faptă  nar  fi  cadrat  cu  spi¬ 
ritul  învăţăturii  pe  care  o  propovâdueşte.  Dar  aici  nu-i  vorba  de 
Biserică,  ci  de  un  stat  care-i  dator  să-şi  apere  unitatea  sa.  îngă¬ 
duinţa  lui  faţă  de  indivizii  şi  asociaţiile  cari  se  pun  deacurme- 
zişul  intereselor  sale,  din  punct  de  vedere  politic-nafional  nu  mai 
e  îngăduinţă,  ci  de-adreptul  crimă.  îngăduitor  faţă  de  catolicismul 
filomaghlar,  îngăduitor  faţă  de  secte,  vecinie  terorizat  de  gândul 
„ce-o  să  spună  Europa  1“ ,  nu-i  de  mirare  că  azi,  ca  şi’n  trecut, 
de  fărădelegile  acestora  ţara  geme  şi  umilinţele  se  strâng  una 
câte  una. 

Nu  cumva  exagerăm  7 

întrebarea  se  poate  ridica  chiar  în  mintea  unui  om  de  per¬ 
fectă  bunăcredinţă.  De  aceea  suntem  gata  s’o  motivăm  mai  dea • 
proape,  căutând  să  descifrăm  atitudinea  statului  român  faţă  de 
secte  —  în  trecut  şi  astăzi  —  din  propriile  lui  acte.  E  ceeace  vom 
face  în  fascicolul  următor. 

Pe  când  cei  mai  buni  dintre  cărturarii  vremii  se  închină  cu 
smerenie  lut  Dumnezeu  şi  lucrează  în  tăcere  la  propăşirea  omenirii 
prin  ştiinţă  şi  virtute,  o  seamă  de  pseudo*  cărturari  se  silesc  din 
toate  puterile  sa  popularizeze  o  concepţie  despre  lume  şi  viată 
contrară  creştinismului,  sau  să  submineze  prin  interpretări  ipotetice 
şi  de  cele  mai  multe  ori  greşite  însăşi  esen|a  şi  valoarea  religiei. 

Din  rândul  acestora  din  urmă  fac  parte  şi  reprezentanţii  şcoalei 
sociologice  franceze:  E.  Durkheim  şi  urmaşul  său  L.  Levy-Bruhl, 
amândoi  francezi  de  origine  semită. 

O  examinare  critică  a  doctrinei  lor  sociologice  cu  privire  la 
religie  şi  morală,  face  obiectul  tezei  dlul  Em.  Vasilescu,  harnicul 
învăţăcel  al  profesorului-a rhiereu  P.  Sf.  Irineu  Mihălcescu  dela  Fa¬ 
cultatea  de  Teologie  din  Bucureşti. 

Problema  este  cât  se  poate  de  însemnată  şi  actuală.  Se  cuvine 
să  felicităm  sincer  pe  dl  Em.  Vasilescu  pentru  armatura  spirituală 
şi  curajul  cu  care  a  luai  lupta  cu  o  şcoala  sociologică  ce  şi-a 
format  în  lumea  contimporană  un  nume  aşa  de  răsunător. 

Sociologia  —  disciplină  relativ  nouă  —  ispiteşte  azi  multe 
spirite.  Nu  trebue  să  confundăm  orice  şcoală  sau  orice  lucrare  so¬ 
ciologică  cu  însăşi  sociologia.  Dar  trebue  neapărat  să  ţinem  seamă 
de  ipotezele  ei  înşelătoare,  de  afirmatiunile  ei  eronate  şt  de  tendinţele 
unora  din  reprezentanţii  ei  de-a  explica  şi  submina  înseşi  temeliile 
religiei  şi  moralei.  Este  cât  se  poale  de  judicioasă  observaţia  dlui 
G.  Richard  în  prefaţa  lucrării  dlui  Em.  Vasilescu,  că  pozitivismul 
travestit  în  sociologie  religioasă  nu  se  prezintă  ca  o  ştiinţă  soră  cu 
eologia,  ci  ca  o  moştenitoare,  însă  o  moştenitoare  paricidă  —  care 
tvrea  să-şi  ucidă  bunica  (p.  VIU). 

Sub  haina  doctrinei  religioase  a  şcoalei  franceze  de  sociologie 
se  ascunde  un  ateism  ce  s'a  manifestat  nu  numai  în  laicizarea  în¬ 
văţământului  Franţei,  dar  a  prins  rădăcini  destul  de  adânci  şi  la  noi, 
în  anumite  cercuri  de  reformatori  misterioşi  ei  învăţământului  de  stat. 
Pentru  moment  nu  există  în  România  o  sociologie  anti-relîgioasă. 
Şcoala  de  informafiuni  monografice  a  dlui  profesor  universitar  şi 
academician  D.  Guşti,  până  în  prezent  pare  a  se  menţine  între  mar¬ 
ginile  onestitajii  ştiinţifice,  inaugurând  astfel  un  curent  sănătos  de 
„sociologie  românească". 

Pentru  viitorul  sociologiei  române,  lucrarea  dlui  Em,  Vasilescu, 
prin  critica  obiectivă  ce  o  face  şcoalei  sociologice  franceze,  este 
de  un  incontestabil  folos  şi  ar  fi  de  dorit  să  intre  mai  ales  în  semi- 
nariile  de  sociologie  ale  Universităţilor  noastre,  pentru  a  sta  în 
ajutor  studenţilor  să- şi  lămurească  critic  şi  deci  ştiinţific  atitudinea 
faţă  de  o  şcoală  sociologică  ateistă  în  principiile  ei  şi  anarhistă  în 
toate  consecinţele  ei  practice. 

După  prefaţa  prof.  G.  Richard  şi  introducere,  cariea  are  trei 
părţi : 

Partea  l  cuprinde  istoricul  sociologiei  franceze  până  la  Durk- 
heim  şi  doctrina  sociologică  a  Iui  Durkheim  şi  a  elevilor  săi  L.  Levy- 
Bruh],  A.  Bayet,  ş.  a. 

Partea  II  cuprinde  interpretarea  sociologică  a  religiei.  Durk¬ 
heim  întâi  de  toate  caută  o  explicare  a  religiei  pe  cale  pur  ştiin¬ 
ţifică,  more  geometrico.  El  admite  că  toate  religiile  sunt  adevărate 
în  fondul  lor  şt  răspund  în  chip  diferit  feluritelor  condiţii  de  existenţă 
ale  omenirii,  dar  izvorul  lor  comun  esie  societatea  şi  nu  au  decât 
o  valoare  externă,  socială.  Experienţa  religioasă  şi  sentimentul  re¬ 
ligios  nu  au  nimic  comun  cu  esenţa  religiei.  Tradiţiile,  practicile,, 
cultul,  —  aspectul  social  al  religiei  este  totul.  Apriorismul  acesta 
al  şcoalei  franceze  însă  nu  dovedeşte  nimic  şi  este  greşit  în  funda¬ 
mentele  lui.  Căci  religia  este  după  concepţia  lumii  întregi  şi  înainte 
de  toate  un  bun  al  vieţii  interioare  şi  apoi  devine  un  fapt  social.  După 
cum  poezia  şi  arfele  în  general  (rebuesc  mai  întâi  simţite  pentru  a 
fi  înţelese,  la  fel  este  şi  religia. 

Pentru  fundamentarea  teoriei  sale,  şcoala  franceză  aleargă  „la 
bieţii  primitivi"  cu  convingerea  că  acolo  află  nealierată  esenţa  re¬ 
ligiei  originale  a  omenirii.  Cale  greşită  şi  aceasta,  deoarece  problema; 
primitivilor  este  cât  se  poate  de  complexă  şi  în  ultimă  analiză  este 
o  ipoteză  cu  neputinţă  de  verificat  nici  prin  observaţie,  nici  prin 
experienţă,  nici  prin  critica  mărturiilor  (p.  59).  Ş’apoi  primitivii  nu 
sunt  studiaţi  direct  de  sociologi  şi  societăţile  lor  sunt  foarte  inegale, 
iar  ştiinţele  cari  se  ocupă  de  ei,  geologia,  arheologia,  etnografia, 
ş.  a.  sunt  departe  de-aşi  armoniza  rezultatele  nici  între  ele  înşile, 
nici  între  ele  şi  psihologia  comparată. 

Din  capul  locului  este  suspectă  definiţia  pe  cere  Durkheim  o 
dă  religiei :  „O  religie  este  un  sistem  solidar  de  credinţe  şi  practici 
relative  la  lucruri  sacre,  adică  separate,  interzise,  credinţe  şi  practici 
cari  unesc  într’o  aceeaşi  comunitate  morală,  numită  biserică,  pe  foţi 
ceice  aderă  la  ele*.  Este  de  observat  că  în  această  definiţie  noţiunea 
de  biserică  are  înţelesul  de  societate,  iar  noţiunea  de  Dumnezeu,, 
care  cuprinde  originalitatea  şi  conceptul  fundamental  al  oricărei 
religii,  lipseşte  cu  desăvârşire.  După  concepţia  lui  Durkheim,  „Dum¬ 
nezeu  este  societatea  gândită  simbolic*  şt  forţele  la  cari  se  închină 
credinciosul,  sunt  forţe  sociale.  Divinitatea  este  societatea  trans¬ 
figurată.  De  aici  toate  sforţările  lui  Durkheim  să  arate  că  religia 
are  o  origine  socială  şi  nicidecum  revelată.  In  acest  scop,  el  com- 

bafe  cu  străşnicie  teoriile  animiste  şi  naturiste  despre  originea  religiei. 
Respingându-le  pe  acestea,  curăţă  terenul  în  faţa  unei  religii  pe  care 
ei  o  socoteşte  cea  mai  veche,  cea  mal  elementară  şi  care  corespunde 
mai  bine  concepţiei  sale  sociologice:  toiemismul,  —  religia  primi¬ 
tivilor  din  centrul  Australiei.  Toiemismul  este  o  religie  esentialmente 
socială,  federativă.  Clanul  sau  colectivitatea  este  divinitatea  totemis- 
mului.  Aceasta  divinitate  se  confundă  cu  strămoşii  ei,  strămoşii  cu 
totemul  clanului  şi  totemul  cu  societatea,  cu  Dumnezeu  reprezentat 
sub  forma  emblemelor  totemice  (p.  84). 

Dar  concluziile,  ca  şi  premisele  lui  Durkheim,  sunt  eronate, 
întâi:  el  şi-a  zidit  teoria  pe  un  material  foarte  restrâns  şi  necon¬ 
trolat  de  ajuns.  Apoi  toiemismul,  cu  toate  cele  41  de  teorii  asupra 
lui,  nu  este  o  religie  şi  dacă  ar  fi  religie,  nu  este  o  religie  primi¬ 
tivă.  Deci  nu  poate  tălmăci  cu  nimic  esenţa  şi  originea  religiei. 
Toiemismul,  după  etnologul  Frazer  —  care  a  indus  în  eroare  pe 
Durkheim  —  este  numai  o  formă  de  organizaţie  socială,  nu  o  religie 
(p.  86).  Toiemismul  nu  a  fost  şi  nu  este  nici  universal,  nici  primitiv, 
iar  australienii  din  centru  nu  sunt  nicidecum  primitivi.  De  altă  parte, 
populaţiile  primitive  nu  practică  In  nici  un  chip  toiemismul,  cum  au 
dovedlt-o  aceasta  destui  etnologi,  între  cari  mai  ales  austriacul  W. 
Schmidt.  Astfel  concepţia  sociologică  a  lui  Durkheim  cu  privire 
la  religie,  este  din  punct  de  vedere  teoretic  neîntemeiată,  iar  din 
punct  de  vedere  practic  deadreptul  primejdioasă. 

Partea  III  cuprinde  interpretarea  sociologică  a  moralei.  Cum 
în  partea  a  doua  autorul,  bazat  pe  o  bibliografie  bogată  şi  aleasă, 
face  o  critică  documentată  sociologismului  religios  pozitivist,  la  fel 
îi  face  şi  moralei  preconizată  de  şcoala  sociologică  franceză.  Ten¬ 
dinţa  de  a  face  din  morală  o  ştiinţă  explicativă,  în  locul  celei  norma¬ 
tive,  —  încercarea  de  a  discredita  morala  creştină  şi  de  a  scoate 
reguiele  moralei  din  viaţa  şi  trebuinţele  colectivităţii,  cu  descon¬ 
siderarea  rolului  marilor  personalităţi  cari  au  depăşit  spiritul  îngust 
şi  închis  al  epocei  lor  şi  pretenţia  de  a  face  din  ştiinţă  izvorul 
moralei,  sunt  rând  pe  rând  trecute  prin  examenul  crilicei  şi  com¬ 
parate  în  cele  din  urmă  cu  valoarea  şi  frumuseţea  eternă  şi  divină 
a  Evangheliei. 

Biserica  şi  cultura  României  irebue  să  ţină  cont  de  explicaţiile 
fanteziste,  dar  şl  de  studiul  realităţilor  sociale  şi  al  rolului  social 
al  religiei,  pe  care  ni  le  învederează  şcoala  sociologică  franceză. 
Fenomenele  religioase  şi  morale  au  un  mare  rol  social.  Dar  ele  nu 
sunt  numai  rituri  şi  practici  colective,  ci  mai  ales  trăiri  sufleteşti, 
cari  nu  pot  fi  studiate  numai  după  manifestările  lor  externe.  .Căci 
realităţile  sufleteşti  profunde  se  trăiesc,  se  intuiesc,  se  experimen¬ 
tează,  mai  mult  decât  se  înţeleg  şi  se  raţionează"  (p.  160—161). 
De  acest  fapt  trebue  să  ţinem  seamă  totdeauna.  Religia  e  mal  întâi 
de  toate  un  fapt  sufletesc,  apoi  unul  social. 

Sociologia,  ca  şi  psihologia,  stă  la  îndemâna  misionarilor, 
pentru  a-1  ajuta  să-şi  cunoască  şi  împlinească  cât  mal  bine  che- 

marea.  „Numai  că  sociologia  românească  irebue  sa  se  ferească  de 
greşelile  altor  sociologii.  Ea  trebue  să  fină  seamă  de  frământările 
şi  năzuinţele  unui  neam  credincios  şi  cinstit,  în  a  cărui  formulă  su¬ 
fletească  n’a  pătruns  încă  germenele  dizolvant  al  raţionalismului. 
$i  să  nu  caute  a  destrăma  credinţele  şi  tradiţiile  bune  ale  popo¬ 
rului  românesc,  de  dragul  cine  ştie  cărei  teorii  pseudo-ştiintiffce. 
Căci  atunci  răspunderea  ei  va  fi  mare  şi  nădejdile  noastre  za¬ 
darnice*. 

Acesta  e  câmpul  pe  care  se  desfăşură  studiu!  critic  al  dlui 
Em.  Vasllescu.  însuşirile  de  claritate,  preciztune  şi  documentare  Im¬ 
parţială  fac  din  el  o  bună  achiziţie  pentru  teologia  fundamentală. 

Pr.  ILARION  V.  FELEA 

Dr.  Onlslfor  Ghibu,  profesor  la  Universitatea  din  Cluj,  membru 
corespondent  al  Academiei  române :  ORDINUL  CANONIC  PRE- 
MONSTRATENS  DIN  ROMANIA,  un  instrument  tn  serviciul  revi¬ 
zionismului  maghiar ;  Bucureşti,  1936  ;  128  pag..  Lei  40. 

Acelaşi:  SFINŢII  UNGURI  DIN  ROMÂNIA;  Bucureşti,  1936; 
32  pag.,  Lei  15.  (Amândouă  editate  de  Liga  Antirevizionisfă  Română). 

De  ani  de  zile,  în  ciuda  nepăsării  unora  şi  a  furiei  altora,  dl 
prof.  untv.  O.  Ghibu  se  sileşte  —  cu  o  tragere  de  inimă  cum  rar 
se'ntâlneşte  —  să  ne  facă  stăpâni  Ia  noi  acasă.  Mă  gândesc,  ori- 
decâteorl  aud  de  vre-o  nouă  izbândă  a  dsale  sau  îi  citesc  o  carte 
proaspătă,  cât  de  uşor  am  putea  —  şi  de  când  am  fi  putut  —  rea¬ 
liza  această  atât  de  dreaptă  şi  cinstită  dorinfă  a  noastră  a  tuturora, 
dacă  fiecare  intelectual  român  şi-ar  face  datoria  faţă  de  fara  lui, 
ori  unde  ar  fi  fost  rânduit  de  Dumnezeu  şi  de  oameni,  după  pilda 
dlul  prof.  Ghibu. 

In  scopul  pomenit,  dsa  şi-a  luat  o  felie  de  ogor  a  cărui  plu- 
guire  este  cât  se  poale  de  anevoioasă  şi  gingaşe.  Problemele  de 
politică  religioasă  din  România  întregită  şi-au  găsit  în  dsa  un  ma¬ 
estru  veritabil,  care  le  studiază  cu  pasiune  şi  competenţă.  îndrăz¬ 
neala  cu  care  răscoleşte  dedesubturile  acestor  probleme  de  poli¬ 
tică  religioasă  şi  hotărârea  cu  care  indică  soluţiile  cele  mai  ni¬ 
merite  pentru  rezolvarea  lor,  sunt  deadreptul  impunătoare.  Stăruinţa 
cu  care  dsa  se  ocupă  de  aceste  probleme,  merge  până  la  dârzenie. 
Nu  de  mult  a  crelat  exclusiv  în  acest  scop  o  bibliotecă  întitulată 
„Studii  şi  documente  privitoare  Ia  politica  religioasă  a  României  în¬ 
tregite*  —  în  care  a  tipărit  până  acum,  sub  semnătura  dsale,  trei 
voiume. 

Primul  —  despre  nulitatea  concordatului  dintre  România  şi 
Sf.  Scaun  —  a  fost  discutat  aici  la  timpul  său. 

A/  doilea  se  ocupă  cu  situaţia  de  drept  şl  de  fapt  a  ordi¬ 
nului  călugăresc  romano-catolic  al  premonstratensilor  în  România 
întregită.  După  cum  ne  spune  în  prefaţă,  după  călugării  premonslra- 
tensi  vor  ajunge  sub  peana  dsale  şi  ordinele  călugăreşli  minorit  şi 
franciscan.  Pentrucă  întemeiat  pe  un  material  documentar  inedit. 


296 


REVISTA  TEOLOGICA 


care  provine  din  arhivele  autorităţilor  noastre  de  stat  şi  din  cores¬ 
pondenta  ordinelor  călugăreşti  romano-catolice  cu  Budapesta  şi  cu 
Roma,  dl  prof,  Chibu  a  ajuns  la  concluzia  că  ordinele  călugăreşti 
maghiare  din  Ardeal  sunt  unelte  docile  ale  revizionismului  unguresc. 
Dl  prof.  Ghibu  ne  asigură  deocamdată  că  din  volumele  ce  le  va 
scrie  asupra  minoriţilor  şi  franciscanilor,  se  va  vedea,  printre  al¬ 
tele  şi  „rolul  Romei  catolice  în  acţiunea  revizionistă  maghiară,  fă¬ 
când  să  amuţească  pentru  totdeauna  glasurile  naivilor  cari  cred  că 
Sf.  Scaun  dela  Roma  esle  pur  şi  simplu  reprezentantul  lui  Hristos 
şi  nu  şi  susţinătorul  idealurilor  vechei  monarhii  austro-ungară". 

In  ce  priveşte  istoria  ordinului  călugărilor  premonstratensi  şi 
filiala  lui  din  România,  dl  prof.  Ghibu  face  următoarele  constatări : 

„Ordinul  canonic  al  Premonstratensilor"  face  parte  din  aşa 
numitele  „ordine  canonice  regulare"  ale  bisericii  catolice  de  rii 
latin.  întemeiat  în  secolul  XII  de  nobilul  francez  Norbert  din  familia 
Gennep,  în  valea  deşartă  Premontre,  la  nord  de  Paris  —  dela 
care*  şi  frage  numele  —  încă  la  sfârşitul  veacului  XII  o  mână  de 
membri  ai  acestui  ordin  au  fost  chemaţi  în  Ungaria  de  regele 
Ştefan  II  şi  aşezaţi  lângă  Oradea.  Desfiinţat  de  mai  mulfe  ori,  în 
anul  1802,  o  „diplomă  restituţională"  a  împăratului  ausiro-ungar 
Francisc  II  l-a  rechemat  la  viată  deodată  cu  ordinul  benedictin  şi 
cistercit. 

Care  a  fost  misiunea  acestui  ordin  călugăresc  în  Ungaria  de 
ieri,  ne-o  spune  autorul,  citând  mărturiile  reprezentanţilor  săi  cei 
mai  autorizaţi:  el  a  fost  aşezat,  în  toate  cazurile,  în  regiuni  locuite 
de  populaţii  nemaghiare,  ca  să  le  maghiarizeze  pe  ’ncetul  (vezi 
tabela  dela  pag.  26).  Şeful  filialei  din  Ungaria  a  ordinului  pre- 
monsfratens  era  numit  de  rege.  Toţi  călugării  depuneau  jurământ  de 
credinţă  către  statul  ungar  şi  regele  lui.  Filiale  din  Ungaria  se  bu¬ 
cura  de  deplină  autonomie.  Ea  nu  atârna  nici  de  ordinul  premon- 
stratens  mondial,  nici  de  Vatican,  ci  stătea  în  serviciul  statului 
ungar  şl  a  politicei  lui  de  maghiarizare  a  populaţiei  minoritare.  In 
vechea  Ungarie,  ordinul  acesta  n’a  avut  o  personalitate  juridică 
propriu  zisă.  Destule  motive  deci  cari  pledau  pentru  imediata  lui 
suprimare  în  România  întregită. 

Ce  atitudine  a  luat  statul  român  faţă  de  acest  ordin  legai  prin 
jurământ  să  slujească  interesele  politicei  maghiare  ? 

Nici  una.  Necunoscând,  la  1919,  situaţia  de  drept  a  ordinelor 
călugăreşti  catolice,  statul  român  n’a  îniral  în  exerciţiul  dreptului 
său  de  succesor  al  fostului  sfat  maghiar  şi  n'a  luai  asupra  sa  li¬ 
ceul  din  Oradea  dela  conducerea  căruia  trebuia  să  elimine  or¬ 
dinul  premonsiratens,  aşa  cum  a  făcui  pe  vremuri  guvernul  din 
Viena  şi  cei  din  Budapesta  şi  cum  a  făcut,  ia  1919,  Cehoslovacia. 
Dimpotrivă,  prin  Legea  Cultelor  şi  prin  Concordatul  de  pomină  cu 
care  ne-am  plecat  grumazul  în  faţa  Romei  papale,  le-am  asigurat 
acestor  ordine  străine  şi  vrăşmaşe  intereselor  româneşti  drepturi 
importante  pe  cari  nu  le  aveau  în  fosta  Ungarie,  cum  este  acela  el 
personalităţii  juridice,  apoi  drepiul  de  a  susţinea  şcoli  proprii,  de-a 

determina  în  ele  limba  de  predare  şi  desigur  de  a  le  conduce  în 
spiritul  care  le  convine  lor  şi  care  antiromânesc  se  chiamă. 

Lectura  cărţii  de  uluitoare  destăinuiri  a  dlui  Ghibu  ie  doare. 
Ea  îţi  arată  prăpăstioase  nepăsare  cu  care  românul,  bun  din  fire 
cum  e,  a  îngăduit  atâta  vreme,  la  el  acasă,  să  fie  scurtat  în  drep¬ 
turile  lui  suverane  de  rămăşiţele  unui  trecut  pe  care  şi-l  rememo¬ 
rează  cu  atâta  îndreptăţită  şi  dureroasă  revoltă. 

Dar  dacă  nedreptăţile  răscolite  de  di  prof.  Ghibu  dor,  apoi  nu 
e  mal  puţin  adevărat  că  rezultatele  acţiunii  dsale  cari  încep  să  se 
ivească,  ne  răsplătesc  şi  ne  mângâie  din  belşug.  Mă  gândesc  la 
răsunătorul  succes  cu  care  s’a  soldat,  pentru  noi,  procesul  dintre 
statul  român  —  reprezentat  prin  dl  Ghibu  —  şi  ordinul  călugăresc 
premonstraiens  dela  Oradea,  despre  care  am  vorbit  cândva  aici 
(vezi  «Revista  Teologică*  a.  c.,  p.  165). 

Am  vrea  ca  sdrobitoarele  concluzii  pe  cart  distinsul  academician, 
treazul  român  şi  bunul  ortodox  dl  O.  Ghibu  le  pune  cu  litere  apăsate  la 
sfârşitul  acestui  studiu  (p.  107—108),  sa  capete  trup  în  întregime. 

Al  treilea  volum  al  publicaţiei  dlui  prof.  Ghibu  poartă  titlul 
aşezat  în  fruntea  acestei  dări  de  seamă. 

In  prima  secţiune  —  «contra  catolicismului  unguresc*  (pag. 
3 — 5)  — autorul  îşi  expune  şi  motivează  succint  lupta  pe  care  o 
duce  cu  o  impresionantă  statornicie,  de  15  ani  de  zile,  contra  ca¬ 
tolicismului  antiromânesc.  Rezuiiatul  acestei  lupie  7  Nu  mai  puţin  de 
13  imobile  importante  —  în  valoare  de  peste  un  sfert  de  miliard 
Lei  —  deţinute  până  acum  iiegai  de  uneie  organizaţii  pretinse  ca¬ 
tolice,  au  fost  intabulate  pe  numele  statului  român.  Acţiuni  impor¬ 
tante  sunt  în  curs  de  judecare. 

Reţinem  următoarea  spovedanie  a  autorului:  «Eu  am  afacat 
numai  catolicismul  unguresc,  care  este  o  armă  politică  în  contra 
României  şi  am  criticat  Roma  numai  în  punctul  în  care  ea  susţine 
un  asemenea  «catolicism*,  îndreptat  în  contra  fiinţei  noastre  de 
Stat*  (p.  7).  Urmează  apoi  pagini  uluitoare.  Pentru  Unguri,  Hrisios 
a  luat  înfăţişarea  unui  Dumnezeu  specific  maghiar,  a  cărui  unică  mi¬ 
siune  e  să  păzească  coroana  milenară  a  sf.  Ştefan.  Maica  Domnului, 
«patroana  Ungariei  mari*,  poartă  pe  cap  coroana  cu  crucea  aplecată. 
Sfinţii  principali  ai  catolicismului  unguresc,  patronii  diecezelor  ca¬ 
tolice,  ai  ordinelor  călugăreşti  şi  ai  societăţilor  de  lectură  dela  toate 
liceele  catolice  din  Ardeal  sunt  maghiari  get-beget.  Cu,  un  cuvânt, 
catolicii  unguri  din  Transilvania  îşi  fac  de  cap  ca  acasă.  In  România 
mare,  ei  cer  dela  sfinţii  lor  naţionali  refacerea  Ungariei  mari. 

Nu  mai  continuăm.  Sfudiui  acesta  trebue  citif  în  întregime. 
Clişeele  cari  ilustrează  textul  la  tot  pasul,  sunt  concludente  ca  orice 
document  autentic. 

Destăinuirile  pe  cari  dl  prof.  Ghibu  le  strigă  în  urechile  unei 
ţări  întregi,  îngăduitoare  până  ia  laşitate,  n’or  să  mobilizeze  cu  timpul 
toate  conştiinţele  româneşti  ultragiate  la  ele  acasă  de-o  mână  de 
venetici  îndrăsneţi  până  la  obrăznicie  ? 

Nu-i  permis  sa  disperăm!  GRiGORIE  T.  MARCU 

Al.  Lascaroo-Moldouanu :  ÎNTOARCEREA  LUI  ANDREI  PĂ- 
TRA$CU,  roman.  Bucureşti,  Ed.  Cugetarea,  1936 ;  Preţul  70  Lei. 

Mai  ales  vremea  de  după  războiu  a  adus  cu  ea  şi  un  anarhism 
in  toate,  curent  de  care  n’a  fost  lipsită  nici  literatura  noastră.  Ceice 
au  adus  acest  anarhism  l-au  adus  în  mod  iendenfios  şi  cu  anumite 
scopuri  subversive.  Acestui  curent  literar  introdus  de  duşmanii  po¬ 
poarelor  şi  religiilor  —  fie-ne  îngăduit  să  spunem  —  nu  s’au  opus 
toţi  literaţii  noştri,  ci  pentru  interese  meschine  au  cântat  în  cor  cu 
el  şi  au  jucat  piesa  distrugerii  sufletelor  româneşti.  Căci  se  ştie  un 
lucru:  omul  în  faza  adolescenţii  sale  îşi  formează  caracterul  pentru 
toată  via(a.  Şi  cine  citeşte,  cine  e  ahtiat  mai  mult  după  literatură 
decât  adolescentul  ? 

După  cum  spuneam,  nu  s'au  opus  mulji  Români  cu  talentul 
scrisului  curentului  literar  anarhizant,  ci  putini,  foarte  putini.  Unul 
dintre  aceşti  oameni  cu  înalt  spirit  de  răspundere  în  faja  destinelor 
Bisericii  şi  Neamului  este  şi  dl  Lascarov-Moldovanu.  „Mamina"  ro¬ 
man  al  familiei  ideale,  «Romanul  Furnicii"  linie  de  conduită  a  tine¬ 
rimii  creştine  şi  acum  «întoarcerea  lui  Andrei  Pătraşcu"  sprijinesc 
afirmaţiunea  de  mai  sus. 

„întoarcerea  lui  Andrei  Pătraşcu",  romanul  nou  apărut  al  dlui 
L.-M.,  ca  şi  toate  celelalte  ale  sale,  urmează  linia  unei  opere  pozitive 
de  înobilare  a  sufletului,  lucru  pe  cere  ar  trebui  să-l  aibă  în  vedere 
orice  literat. 

Un  preot  ajuns  pe  pragul  bătrânejii  „scăzut  şi  vlăguit".  Andrei 
Pătraşcu,  trece  prin  grele  încercări  sufleteşti,  până  când  odată,  din 
mijlocul  furtunilor  vieţii,  din  iureşul  luptei  cu  durerile  şi  suferinţele 
acestei  vieţi,  răsare  un  iluminat,  un  preot  ideal,  un  om  căruia  nu-i 
mai  pasă  de  suferinţele  acestei  vieţi,  încredinţai  fiind  că  „suferinţa 
spulberă  tot  praful  depe  aripile  sufletului  —  şi  le  face,  astfel,  să 
bată  în  voe  şi  să  te  ridice  spre  culmile  cele  curate  ale  înaltului,  că 
suferinţa...  e  pavăza  împotriva  căderilor  şi  păcatelor...  esie  marea 
binefacere  pe  care  Dumnezeu  a  dat-o  oamenilor,  cei  căzuţi  dintru 
Adam,  ca  prin  ea  să  se  ridice  iarăşi  la  asemănarea  din  început,  cu 
El,  Făcătorul'  (p.  223). 

în  romanul  acesta  dl  L.-M.  se  dovedeşte  a  fi  un  interpret  ideal 
ai  procesului  de  întoarcere  la  adevărul  evanghelic  —  din  genunea 
păcatului. 

Episoadele  întoarcerii  sunt  magistral  descrise  cu  toate  crizele 
sufleteşti  ale  omului  care  a  trăit  mereu  într’o  oarbă  nepăsare  şi 
căruia-i  e  atât  de  greu  să  se  mişte  din  jilţul  comodităţii  sale  pentru 
a  împărtăşi  necazurile  altora  şi  pentru  a  duce  „lumina  cea  adevă¬ 
rată"  chiar  şi  acelora  cari  te  lovesc  cu  pietrii,  te  scuipă,  te  ame¬ 
ninţă  cu  moartea. 

Romanul  acesta  e  o  controlare  în  străfundurile  cele  mai  sincere 
ale  unei  conştiinţe,  care  după  grele  munci  —  spasmele  morţii  sau 
învierii  sufletului,  a  învins  luminând,  încălzind  şl  îndrumând  spre 

azurul  limpede  al  Cerului,  un  om  care  mare  parte  din  viaja  sa 
a  trăit  în  indiferentismul  ucigător  de  suflete.  Ne-a  dat  dovada  că 
viaja  se  poate  schimba.  Ne-a  dat  exemplul  vieţii  aşa  cum  trebue  să 
fie  şi  ne-a  dat  contrastul  ei  pe  care  trebue  să-l  înlăturăm  dela  în¬ 
ceput,  ca  să  nu  ne  fie  prea  greu  mai  târziu. 

Şi  penfruca  viaja  aceasta  să  fie  o  pregătire  pentru  viaja  eternă 
de  dincolo,  ne  învaţă  să  suferim,  să  ne  jertfim.  Ne  arată  că  «jertfa 
este  măsura  creştinătăţii  noastre*.  Jertfa  este  iubirea  unui  ideal.  Cine 
nu  se  jertfeşte,  nu  iubeşte.  Iar  idealul  pe  care  ni-1  recomandă  această 
carte,  este  unirea  cu  Hristos.  în  calea  împlinirii  acestui  ideal  sta, 
după  cum  relatează  autorul  nostru,  mai  mult  decât  orice,  materia. 
„Nu  putem  iubi  fiindcă  posedăm  lucrurile  lumii  acesteia.  O,  dacă 
ne-am  desrobi  de  ele,  ce  mult  am  iubii...  (p.  157).  Materia  este 
aceea  care-1  împedică  pe  om  de  a  se  despărţi  uşor  de  vremelnic 
pentru  a-şi  pregăti  intrarea  în  veşnicie. 

Iubirea  lui  Hristos,  iubirea  deaproapelui,  este  aceia  pe  care 
posedând-o  „toate  vom  putea  face*.  Iubirea  de  aproapele  e  acel 
suflu  tainic  care  „şi  din  viata  aceasta  a  oamenilor  şi  de  aiurea 
—  alunecă  de  undeva  din  făgaşe  nevăzute  şi  curate  —  coboară  în 
valuri  de  mângăeri...  şi  se  aşează  în  oameni  şi  în  viaja  lor,  dându-le 
crezarea  dulce  că  e  şi  din  e{,  din  sufletul  lor.  O  împreunare  ne¬ 
văzută,  o  cununie  mistică,  o  revenire  la  nişte  locuri  şi  Ia  nişte 
izvoare  părăsite  de  demult  şi  necontenit  râvnite.  Reîntoarcerea  spre 
paradisul  pierdut  —  o  noutate  sublimă,  o  gustare  din  cupe  nevăzute, 
a  unui  nectar  imaterial,  o  atingere  cu  marginile  nevăzute  dar  vii 
ale  însăşi  esenţei  sfinte  a  lui  Dumnezeu*  (p.  159—160). 

Reîntoarcerea...  da...  iată  fructul  iubirii  care  trebue  să  rodească 
în  noi...  reîntoarcerea  la  Creatorul  nostru,  scrisă  şi  cântată  cu  cu¬ 
vinte  îngereşti  în  acest  roman. 

Dar  autorul  ne  arată  şi  aceia  că  iubirea  deaproapelui  nu  e 
rodnică  decâi  în  Biserică.  „Iubirea  deaproapelui  în  Biserică  se  în¬ 
tăreşte.  Biserica,  potoliiă  de  umbre  şi  de  iăcere,  aceiaşi  în  toate 
vremurile  şi  pentru  toji,  mamă  bună  şi  deopotrivă  tuturor*  (p,  162). 
$i  alte  multe  probleme  ridică  acest  roman.  în  întregime  însă  e  o 
chemare  către  înaltul  Cerului,  către  inefabila  unire  cu  Dumnezeu. 
Este  o  sugestie,  o  provocare,  o  doză  de  încredere  în  puterile  su¬ 
fleteşti  ale  omului,  străfulgerate  şi  adumbrite  de  puterea  Duhului 
sfânt  —  puteri  folosite  în  lupta  cu  răul,  în  lupta  dintre  iubire  şi  ură, 
în  care  trebue  să  birue  iubirea  „căci  altfel  ar  însemna  să  fie  biruit 
Dumnezeu*  (p.  240). 

„întoarcerea  lut  Andrei  Păfraşcu*  e  romanul  unui  crez  îndru¬ 
mător  pe  căile  mântuirii  —  nu  numai  pentru  preoji,  ci  şi  pentru 
ceilalţi  credincioşi  ai  Bisericii,  căci  nu  numai  preojii  au  nevoe  de 
îndreptare,  ci  întreaga  omenire. 

în  afară  de  calităţile  de  fond  ale  acestui  roman,  te  farmecă 
graiul  simplu,  dulce,  ispititor,  de  cazanie,  care-Ji  picură  în  suflet 

vraja  Iubirii  creştine.  Susurul  cadenţai  al  frazelor  sale  îţi  strecoară 
pe  nesimţite  în  suflet  dorul  de  evadare  din  starea  de  păcătoşenie 
către  înălţimile  indescriptibile  ale  neţărmuritei  lumini  divine. 

OH.  MALENE 

& 

Gheorghe  Cronţ,  doctor  în  teologie  (Atena)  şi  drept  (Paris): 
LEGISLAŢIA  BISERICEASCĂ  DIN  GRECIA  (Extras  din  revista 
„Biserica  Ortodoxă  Română*,  1936);  Bucureşti,  Tipografia  Cărţilor 
Bisericeşti,  1936:  38  p.,  Preţul? 

lată  un  studiu  cât  se  poate  de  interesant  pentru  cunoaşterea 
bisericii  surori  a  Greciei.  Şi  util.  De  două  ori  util.  în  primul  rând, 
pentrucă  legăturilor  interortodoxe,  tot  mai  accentuate,  irebue  să  le 
premeargă  o  orientare  serioasă  în  ceeace  formează  specificul  di¬ 
verselor  biserici  naţionale  ortodoxe,  care  zace  tocmai  în  legile  după 
cari  îşi  organizează  viaţa  lor  internă.  încolo  —  în  credinţă,  cult  etc. 
—  suntem  una.  în  al  doilea  rând,  studiul  acesta  e  util  pentrucă-i 
alcătuit  de-un  om  competent  care,  deşi  tânăr,  e  un  învăţat  promi¬ 
ţător.  Despre  lucrările  anterioare  ale  autorului,  am  vorbit  aici 
altădată. 

Biserica  Greciei,  dl  Dr.  G.  Cronţ  n'o  cunoaşte  numai  din  cărţi. 
Dsa  a  zăbovit  la  Atena,  pentru  studii  teologice,  o  bucată  de  vreme 
apreciabilă.  Lucru  pe  care-1  simţi  din  uşurinţa  cu  care  se  mişca  în 
materialul  ce-1  expune  şi  din  siguranţa  cu  care  şi-l  stăpâneşte. 

Studiul  cuprinde  următoarele  despărţăminte :  Legile  de  orga¬ 
nizare  bisericească,  Legile  enoriale,  Legile  privitoare  la  administraţia 
averii  bisericeşti.  Legislaţia  privitoare  la  justiţia  bisericească  şi 
Regimurile  legale  speciale.  Vom  stărui  puţin  asupra  celui  dintâi. 

în  anul  1833,  Biserica  Greciei  s’a  proclamat  autocefală.  Legea 
de  organizare  ce  i-a  fost  dată  în  23  Iulie  1833,  suferea  de  o  mulţime 
de  metehne.  Lucrată  de  bavarezul  Maurer  după  legea  organică  din 
1818  a  consistoruiui  din  Bavaria,  ea  făcea  loc  unui  larg  amestec  al 
statului  în  afacerile  bisericeşti.  Patriarhia  ecumenică,  din  pricina 
acestei  legi  defectuoase,  amână  recunoaşterea  autocefaliei  bisericii 
greceşti  până  la  1850.  în  9  Iulie  1852,  biserica  grecească  primeşte 
o  a  doua  lege  organică,  îndeaproape  înrudită  cu  cea  din  1833.  Bi¬ 
serica  rămâne  şi  pe  mai  departe  subordonată  autorităţii  sfatului. 

La  31  Dec.  1923,  după  alegerea  învăţatului  arhimandrit  Hriso- 
stom  Papadopoulos  ca  arhiepiscop  al  Atenei,  căruia  i  se  datoreşte 
organizarea  definitivă  a  Bisericii  greceşti,  se  promulgă  o  nouă  lege 
organică  a  bisericii  autocefale  a  Greciei.  Sistemul  acesta,  din  pricina 
deselor  tulburări  interne  din  Grecia,  n’a  durat  decât  doi  ani. 

Astăzi  Biserica  Greciei  se  povăţueşte  după  „Legea  organică 
nr.  5187  din  1931  modificată  şi  complectată  prin  legea  nr.  5438  din 
1932*.  lată  câteva  din  dispoziţiile  ei  esenţiale. 

Autoritatea  supremă  în  Biserica  Greciei  —  inclusiv  eparhiile 
cari  depind  din  punct  de  vedere  canonic  de  Sf.  Patriarhie  ecume- 

nică  dela  Consfanlinopol  —  o  exercită  sinodul  tuturor  arhiereilor  cu 
eparhii,  denumit  „Sfântul  Sinod  al  Ierarhiei  Greciei”.  Reprezentantul 
acestui  sinod  este  sinodul  permanent  restrâns,  denumit  „Sfântul  Sinod 
al  Bisericii  Greciei”. 

Primul  se  ’ntruneşte  în  şedinţă  ordinară  iot  la  trei  ani  (1  Oct.), 
iar  în  şedinjă  extraordinară,  oridecâieori  e  convocat.  II  prezidează 
arhiepiscopul  Atenei. 

Sinodul  permanent  —  compus  din  arhiepiscopul  Atenei  şi  12 
membri  (6  ierarhi  din  eparhiile  greceşti  şi  6  din  eparhiile  dependente 
de  Patriarhia  ecumenică)  —  se  îniruneşte  în  fiecare  an,  ia  1  Oc- 
tom  vrie.  El  administrează  afacerile  bisericeşti,  execută  deciziile 
sinodului  ierarhiei  şi,  ia  cererea  guvernului,  îşi  dă  avizul  asupra  pro¬ 
iectelor  de  legi  bisericeşti  ce  urmează  sa  fie  prez-ntate  Parlamentului. 

La  şedinţele  sinodului  permanent  participă,  fără  drept  de  vot,  ca 
expert  în  chestiunile  ce  nu  se  referă  la  credinţă  şi  cult,  un  „epitrop 
el  statului”.  Hotărârile  sinodului  permanent  luate  în  lipsa  epitropului 
statului,  suni  valabile  dacă  acesta  a  fost  invitat  la  şedinjă. 

In  ce  priveşte  împărţirea  administrativă  a  Bisericii  Greciei, 
constatăm  existenta  aior  31  mitropolii  pe  teritoriul  Greciei  şi  40 
mitropolii  înafară  de  hotarele  Greciei  (acestea  depind  canoniceşte 
de  Patriarhia  ecumenică),  plus  arhiepiscopia  Alenei,  care-i  prima 
inier  pares. 

Spaţiul  ne  obligă  să  încheiem.  Pentru  ce-a  mai  rămas,  trimitem 
pe  cei  dornici  de  detalii  la  studiul  limpede  al  dlui  Dr.  G.  Cronf. 

GRIGORIE  T.  MARCU 

3= 

Pr.  Dem.  I.  Iliescu  Palanca :  VIAŢA  Şl  OPERA  LUI  ILIE  MI- 
N1ATIS,  EPISCOPUL  CERNiCĂI  Şl  CALAVRITEI  1669—1714,  vol.I. 
Bucureşii,  1936;  150  p.,  Lei  100. 

Păr.  Dem.  I.  iliescu  Palanca  a  scos  la  lumina  prezentului  un 
diamant  de  mare  preţ,  l’a  şters  de  colbul  vremii  şi  l’a  pus  să  stră¬ 
lucească  în  faţa  noastră  cum  strălucea  şi  lumina  odată  dela  Con- 
stantinopol  până  la  Veneţia. 

E  vorba  de  marele  predicator  Ilie  Miniat,  fruntaşul  între  „frun¬ 
taşii  cuvântului  răsăritean”  ca  şi  care  altul  n’a  mai  existat  în  Biserica 
drepicredincioasă  a  Răsăritului  dela  Sfântul  loan  Gură  de  Aur. 

Ilie  Miniat  vesiia  cu  cuvinte  întraripate  Evanghelia  lui  Hristos, 
pe  la  finele  veacului  al  17-lea  şi  începutul  celui  de  al  18-lea.  S’a 
născut  în  Lixuria,  oraş  din  insula  Kefalonia.  Tatăl  lui,  protopop  în 
acel  oraş  şi  mama  lui,  femeie  pioasă,  i-au  dat  o  creştere  aleasă  la 
şcoala  grecească  din  Veneţia,  la  care,  după  terminarea  studiilor,  ră¬ 
mâne  profesor.  Faima  lui  umple  toată  lumea.  Compatrioţii  săi  îl 
chiamă  să  vie  să-i  lumineze  şi  pe  ei.  Se  duce,  dar  nu  siă  mult,  căci 
e  chemai  in  alie  locuri  (Zanie,  Korfu  ele.)  ca  loji  să-l  vadă  şi  să-i 
audă  cuvântul.  Străinii  şi-l  disputau  care  sa-i  aibă  ca  învăţător  al 
odraslelor  lor  şi  se  îmbulziau  şi  ei  să-i  audă  vorbirile,  de  aceea 
el  fine  predici  şi  în  limba  lor  (italiană),  căci  era  mare  poliglot. 

1  se  oferă  scaunul  de  episcop  al  Peloponezului,  dar  refuză  ca 
odinioară  Sf.  Ion  Gură  de  Aur.  Cu  toate  acestea,  la  1711,  e  făcut 
episcop  al  Cernicăi  şi  Calavritei,  dar  după  trei  ani  de  vrednică  pă¬ 
storire  adoarme  întru  Domnul  la  1714.  Pufin  ştiam  de  acest  mare 
vestitor  al  ortodoxismului,  căci  in  afară  de  predicile  lui  tipărite  până 
acum  în  4  edilii,  începând  cu  cea  din  1742  a  mitropolitului  Neofit, 
la  noi  s’a  scris  puţin  despre  el.  lată  însă  că  prin  studiul  de  faţă 
Păr.  Hiescu-Palanca  îl  arată  în  toată  strălucirea  lui. 

Dupăce-i  face  biografia,  scofând  în  evidenţă  marea  lui  învăţă¬ 
tură  şi  prestigiul  de  care  se  bucură  printre  semenii  săi,  îi  analizează 
opera,  analiză  presărată  cu  nenumărate  citate  scoase  din  predici, 
cari  ne  ajuiă  să  ne  facem  o  idee  despre  verva  şi  plasticitatea  cu  cart 
combatea  păcatele  şi  înfăţişa  adevărurile  creştine. 

Priveşte  apoi  opera  sa  din  punct  de  vedere  filosofic,  compa- 
rându-1  cu  marii  cuvântători  ai  creştinismului. 

Cătră  sfârşit,  arată  influinfa  lui  llie  Miniat  asupra  desvoliării 
predicii  la  Români  şi  rolul  cel  mare  pe  care-1  are  amvonul  mai  aies 
azi,  când  Biserica  e  atacată  de  duşmani  din  toate  părţile.  Preotimea 
trebue  să  fie  la  datorie,  căci  „dacă  preoţimea  nu  înţelege  aceste 
înalte  comandamente  cari  i  se  cer  de  însăşi  misiunea  ei,  atunci  nu 
numai  Biserica  se  prăbuşeşte,  dar  noţiunea  aceea  rămâne  să  plu¬ 
tească  în  haosul  acestei  lumi  ca  o  barcă  pe  o  mare  bântuită  de 
vânturi*. 

Pilda  păr.  Dem.  I.  I.  Palanca  este  demnă  de  urmat,  de  noi  de 
toţi.  Dece  să  căutăm  a  ne  adăpa  din  alte  izvoare  —  străine  şi  înşe¬ 
lătoare  —  şi  să  nu  rămânem  la  izvorul  cristalin  şi  curat  al  Bisericii 
noastre  ortodoxe  ?  Dece  să  împrumutăm  dela  alţii  când  noi  avem 
atâtea  comori,  pe  cari  trebue  doar  să  le  răscolim  din  spuza  tre¬ 
cutului? 

Cartea  se  găseşte  în  librării  şi  la  autor  (Olteniţa,  jud.  Ilfov). 

PETRU  BRUDEA 

'3* 

Dr,  Andrei  Buzdug,  profesor  la  Academia  teologică  ori,  rom. 
Cluj:  DOAMNE,  MANTUEŞTE-NE  CĂ  PIERIM,  Cuvântări  funebre; 
Cluj,  Tipografia  Eparhiei  ort.  rom.  1937;  203  pagini;  Lei  90. 

Distinsul  profesor  dela  Academia  teologică  ort  rom.  din  Cluj,  P. 
C.  Prob  Dr.  Andrei  Buzdug,  cunoscut  cercurilor  bisericeşti  prin  cărţile 
de  predici  pentru  toate  Duminecile  şi  toate  sărbătorile  şi  prin  căr¬ 
ţile  de  religie  pentru  toate  clasele  primare,  a  dat  la  iveală  acum  de 
curând,  un  nou  volum  de  predici  la  înmormântarea  răposaţilor. 
Cartea  are  binecuvântarea  P.  S.  Sale  Episcopului  Nicolae  Colan. 

într'adevăr,  de  mult  se  simţia  lipsa  unor  astfel  de  cuvântări. 
Cele  vechi,  pe  cari  te  aveam,  suni  epuizate  şi  poate  nepotrivite  tim¬ 
purilor  de  azi,  aşa  că  volumul  Păr.  A.  Buzdug  umple  un  gol  şi  apa¬ 
riţia  lui  este  salutată  cu  bucurie  de  toţi  slujitorii  sfântului  altar. 

Se  ştie  ce  puternică  înrâurire  au  cuvântările  dela  înmormântare 
asupra  celor  prezenţi.  Atunci  sufletul  şi  inima  omului  sunt  cuprinse 

de  durere  şi  mişcate  de  cumplita  lovitură,  aşa  că  orice  sămânţă  de 
învăţătură  aruncată  în  acest  pământ  educe  rod  îmbelşugat,  lată  de 
ce  noi  slujitorii  sfântului  altar  şi  ’n  aceste  împrejurări  avem  obligaţia 
să  „mergem  şi  să  învăţăm  toate  neamurile". . .  să  predicăm  „cu 
vreme  şi  fără  vreme",  căci  „cuvântul  lui  Dumnezeu  e  viu  şi  lucrător, 
mai  ascu(ii  decât  orice  sabie,  cu  două  tăişuri  şi  pătrunde  până  la 
despărtitura  dintre  suflet  şi  duh,  dintre  încheieturi  şi  măduvă  şl  de¬ 
stoinic  este  sa  judece  simţirile  şi  cugetările  inimii"  (Evrei  4,  12). 

Toate  cuvântările  din  acest  volum  —  în  număr  de  50  —  sunt 
scrise  tinându-se  cont  de  toate  împrejurările  acestei  vieţi ;  de  vârstă : 
pentru  copii,  tineret,  oameni  maturi  şi  bătrâni;  de  starea  materială : 
săraci  şi  bogaţi ;  de  starea  socială :  pentru  învăţători,  preoţi,  medici, 
judecători,  ofiţeri,  etc.  precum  şi  de  diferite  nenorociri.  Aşa  că  pro¬ 
povăduitorul  cuvântului  dumnezeiesc  află  aici  izvorul  şi  îndrumarea 
cea  mai  bună  pentru  diferite  situafii  reale  din  parohie.  Află  nu  numai 
izvorul  sau  punctul  de  plecare,  ci  chiar  cuvântarea  întreagă,  alcătuită 
după  toate  obiceiurile  noastre  frumoase  bisericeşti. 

Fiecare  cuvântare  e  plină  de  simţire  aleasă,  aşa  că  şi  inima 
cea  mai  învârtoşată  e  înmuiată  de  cuvintele  calde  ale  autorului.  în¬ 
văţătura  creştină  e  aleasă  din  sf.  Scripturi  cu  o  deosebită  măestrie 
şi  —  pentru  a  fi  uşoară  de  înţeles  —  împodobită  cu  diferite  exemple  vii, 
cu  bucă  ti  de  poezii  din  autorii  noştri  clasici,  aşa  că  înmormântarea 
—  încheiată  cu  o  astfel  de  cuvântare  —  e  nu  numai  o  mângâiere 
ci  şi  un  prilej  de  învăjătură. 

Volumul  „Doamne  mânfueşte-ne  că  pierim",  nu  poate  lipsi  din 
nici  o  bibliotecă  parohială  şi  nici  din  biblioteca  unui  preot.  Mai  mult, 
îl  aflu  potrivit  nu  numai  pentru  ceice  lucrează  în  ogorul  Domnului, 
ci  şi  pentru  tofi  ceice  au  ocazia  să  ţină  conferinţe  şi  cuvântări  în 
diferite  împrejurări,  ca  învăţători,  profesori,  efc. 

Se  află  de  vânzare  la  Librăria  Eparhială,  Cluj,  Piaja  Cuza 
Vodă  nr.  6  şi  la  Librăria  Arhidiecezană  din  Sibiu. 

Preo!  AXENTE  TOMUŞ 

Frangois  Mauriac,  membru  al  Academiei  franceze:  VIAŢA 
LUI  ISUS ;  traducere  de  Pr.  Em.  Păscuiescu-Orlea  şi  Consf.  A.  1, 
Ohica ;  Bucureşti,  Cugetarea,  1937;  Preţul  Lei  60. 

Edi{ia  franţuzească  a  acesfei  cărţi  a  fost  semnalată  de  distinsul 
nostru  prieten  Păr.  II.  V.  Felea,  anul  trecut  (p.  437  urm.),  care  i-a 
subliniat  părţile  bune  şi  pe  cele  mai  puţin  bune.  Primele  erau  de 
aşteptat:  autorul  e  un  nume  mare  între  literaţii  Franjei  zilelor  noastre. 
Celelalte,  sunt  explicabile :  autorul  mai  e  şi  un  romano-caiolic  con¬ 
vins.  Biserica  lui  l-a  învăţat  să  cifească  printre  rândurile  sfintelor 
evanghelii  o  doctrină  despre  primatul  lui  Petru  bunăoară. 

Cartea  lui  Mauriac,  înlre  fimp,  a  făcui  multă  vâlvă.  A  plăcut 
şi  a  fost  iradusă  în  mai  multe  limbi  europene.  Succesul  de  care  s’a 
bucurat,  cred  că  se  datoreşte  nu  numai  poziţiei  de  academician  a 
autorului  ci  şi  faptului  că-i  scrisă  de  un  romancier  consacrat  care-i 

totdeodată  un  convins  credincios.  Da,  Fr.  Mauriac  e  un  credincios, 
CHiţi-i  prefaţa  cărţii  acesteia  şi  veţi  vedea  din  ea  cu  câtă  curajoasă 
seninătate  judecă  pe  raţionaliştii  şi  mitomanii  tuturor  vremurilor,  cari 
au  făcut  din  Isus  Hristos  ceeace  ei  au  vrut,  nu  ceeace  a  fost. 

Fr.  Mauriac  e  un  credincios  dar  şi  un  convertit.  Credinţa  şi-o 
datoreşte  mamei  sale ;  aflarea  credinţei  dobândite  în  copilărie,  vârstei 
care  alină  multe  din  neliniştile  tinerelelor,  care  curmă  fireştile 
şovăeli. 

S'a  născut  la  Bordeaux,  în  15  Oct.  1885,  dintr’o  familie  de 
comercianţi.  Tatăl  său  muri  curând.  Mamă-sa  a  fost  aceea  care  a 
ostenit  cu  creşterea  lui.  Poate  de  aceea  a  sfârşit  prin  a  redeveni  — 
aşa  cum  a  fost  până  era  lângă  ea  —  cum  l-a  dorit  ea.  Talentul  său 
de  literat  se  manifestă  încă  dela  vârsta  de  20  de  ani.  Maurice 
Barres  şi  Paul  Bourget  îl  remarcă  şi-l  susfin  cu  entuziasm.  Acum 
patru  ani  —  în  1933  —  a  intrat  la  Academia  franceză.  Când  a  scris 
„Viafa  lui  Isus“  era  aşadar  pe  culmi. 

Am  spus  că  Mauriac  a  avut  în  viata  lui,  după  ani  de  fră¬ 
mântări,  fericirea  unei  convertiri  creştine. 

După  această  „întoarcere*  Viafa  lui  Isus  nu  mai  apare  ca  viata 
unui  om  de  rând,  nici  măcar  a  unui  „profet"  cu  calităfi  însemnate, 
ci  e  viata  Dumnezeu-omului  şi  a  lucrării  Sale  teandrice  în  lume.  O 
asemenea  viată  „trebue  scrisă  —  precum  observă  autorul  —  în 
genunchi,  într’un  sentiment  de  recunoaştere  a  propriei  noastre  micimi, 
care  să  te  facă  să-fi  cadă  pana  din  mână". 

Acest  sentiment  l-a  călăuzit  pe  autor  în  tot  cuprinsul  cărţii.  Ea 
cuprinde  capitole  din  viata  Mântuitorului,  înşirate  pe  cât  se  poate 
cronologic,  înfr’o  exegeză  trecută  prin  simţirea  sa  creştinească  şi 
redată  cu  puterea  de  expresiune  a  unui  emerit  membru  al  Academiei 
franceze. 


Remarcăm  îndeosebi  atenţiunea  cu  care  autorul  urmăreşte,  în 
mod  psihologic,  evoluţia  sufletească  a^  vânzătorului  Iuda,  rămas 
ireductibil  în  faja  copleşitoarei  iubiri  a  învăţătorului. 

Cartea  Iui  F.  Mauriac,  redată  în  româneşte  într’o  limbă  aleasă, 
este  de  ajutor  preţios  Cuc.  preotimi,  aflând  în  ea  un  material  bogat 
pentru  propovăduirea  cuvântului  lui  Dumnezeu. 

Ea  e  totodată  un  semn  îmbucurător  al  unui  foi  mai  accentuat 


spirit  creştin  în  elita  intelectuală  franceză. 


Pr.  V.  COMAN 


Pr.  Gh.Secaş:  ÎN  ŞCOALA  SUFERINŢEI  CREŞTINE  (Biblioteca 
„Popasuri  duhovniceşti"  nr.  14)  Sibiu,  Arhidiecezana,  1937 ;  144  p., 
Lei  25. 

Cu  adevărat  că  numai  cineva  care  irăeşie  din  plin  suferinţa  a 
puiuţ  să  dea  această  carte  pe  care  o  găsesc,  dela  început  până  Ia 
sfârşit,  un  imn  care  se  înal(ă  din  bolta  credinţi!,  a  răbdării  şi  iubirii. 

Carte  crescută  din  ferbinţeala  durerii  —  are  darul  de  a  răcori, 
cu  rouă  mângâerii  sfinte,  orice  suflet.  Calitatea  de  căpetenie  a 

acestei  căr|i  este  aceia  că  autorul  ei,  ostaş  de  front,  preot  ai  lui 
Dumnezeu,  a  primit  în  cel  de  al  33-lea  an  al  vieţii  lui  suferinţa  ea 
pe  un  dar  de  sus,  ca  pe  o  binecuvântare,  aşa  fel  încât  nicăeri  nu 
întâlnim  în  paginile  ei  desnădejdea  ori  revolta.  Dimpotrivă,  această 
suferinţă  a  dat  sufletului  său  aripi  de  lumină,  zări  de  dincolo  de  viată. 

Ca  şi  bolnavul  pe  masa  de  operajie,  autorul  a  stat  liniştit  sub 
mâna  Doctorului  celui  mare.  A  învăţat  această  iscusinţă  duhovni¬ 
cească  de  a  primi  leacul  cel  amar.  Taina  aceasta  stă  în  faptul  că 
acest  vrednic  ostaş  al  Bisericii  a  recunoscut  necontenit  la  cârma  ei 
pe  Domnul  care,  chiar  când  „doarme",  pune  la  încercare  credinţa 
copiilor  Săi.  Lacrimile  amare  păstrează  curat  ochiul  sufletesc.  Iar 
supunerea  lutului  în  mâna  olarului  este  filosofia  biruinfii  în  durere. 

Şcoala  Crucii,  căreia  Părintele  Secaş  i-a  dedicat  pagini  de  aur, 
trebuie  citită  slovă  cu  slovă.  Aici  e  leacul  întristării  şi  cheia  apro¬ 
pierii  de  Domnul.  Numai  în  întunericul  suferinzi  se  văd  bine  „stelele" 
milei  cereşti.  Boala  e  un  sol  trimis  de  Dumnezeul  dragostei  — peniru 
ca  eul  nostru  să  rămână  răstignit  şi  singur  Domnul  binecuvântat. 

în  suferinfă  suntem  cercefa(i  de  Isus.  Şi  ştiind  aceasta  cu  inima 
noastră  „patul  suferinţelor  se  face  leagăn  de  mătase".  Optimismul 
cel  mai  cald  ţâşneşte  din  darul  suferinfii  căci  „bucuria  inimii  de 
creştin  curge  dintr’un  izvor  care  nu  înghiajă  ori  câi  ar  fi  de  mare 
gerul  din  afară".  Paiul  bolnavului  credincios  „se  preface  în  amvon". 
Ne  simfim  bine  când  călătorind  spre  cer  „frigul  şi  vâniul  ne  sunt 
împotriva*'. 

O  pagină  măiastră  esie  aceia  care  vorbeşte  despre  „talantul 
suferinfii"  şi  despre  „crucea  preotului".  Ochii  ne  sunt  îndreptaţi 
spre  sfinţii  „cari  au  tras  mai  muţi  folos  din  cele  ce  au  perdut  decât 
din  cele  ce  au  câşiigat". 

Cartea  ne  pune  înainte  pilde  din  Biblie  şi  pe  Maica  Domnului, 
cu  al  cărei  cinstii  paraclis  se  încheie. 

Noi  recomandăm  această  bună  carte  fufuror  celor  ce  vor  să 
cunoască  binecuvântarea  suferinţei.  I.  GR.  OPRIŞAN 

& 

lorgu  D.  Ioan :  VÂRSTA  HIROTONIEI  CLERICILOR.  Bucureşti, 

1937. 

Dupăce  autorul  expune  condiţiile  generale  pe  cari  irebue  să 
le  întrunească  o  persoană  pentru  a  putea  să  intre  în  cler,  trece  şi 
studiază  dafele  pe  cari  le  oferă  Sf.  Scriptură,  practica  veche  bise¬ 
ricească,  hotărârile  sinoadelor  ecumenice  şi  locale  precum  şi  nove¬ 
lele  împăratului  lusfinian  cu  privire  la  vârsta  pe  care  trebue  să  o 
aibă  persoana  ce  vrea  să  primească  taina  hirotoniei.  Vârsta  canonică 
minimă  esie,  pentru  diacon,  25  ani,  pentru  preot,  intrarea  în  anul  al 
30-lea,  iar  pentru  episcop  se  pretinde  30  ani  împliniţi.  Dela  aceste  dispo¬ 
ziţii  s’au  făcut  abateri.  In  Bisericile  ori.  autocefale,  abaterile  s’au 
făcut  pe  baza  unor  texte  de  legi  date  sau  confirmate  şi  de  auto- 

rilalea  politică  a  statelor  respective.  Studiul  aduce  toate  dovezile 
canonice  şi  istorice  pentru  lămurirea  problemei,  este  scris  cu  cla¬ 
ritate  şi  la  sfârşit  are  un  rezumat  în  limba  franceză. 


Diaconul  Florea  M.  Gâldău:  UN  AN  DE  PRESĂ  CREŞTINĂ 
(1934);  Bucureşti,  Editura  „Paceî";  112  p..  Preţul  Lei  30. 

Titlul  volumului  acestuia  este  stilizat  cu  prea  multă  modestie. 
E  ceeace  îţi  spui  numai  decât  dupăce  ai  citit  cartea.  Noi  i-am  zice 
„un  an  de  luptă  creştină".  Ei  înmănunchează  o  serie  de  33  articole 
publicate  succesiv,  într’un  ziar  din  Capitală,  de  ur.  foarte  harnic 
slujitor  al  Bisericii  noastre.  Părintele  FI.  M.  Gâldău,  asistent  la  fa¬ 
cultatea  de  Teologie  din  Bucureşti. 

C.  Sa  are  o  întreagă  concepţie  despre  presă.  Aceasta  „trebue 
să  fie  pentru  Biserica  noastră  organul  cel  mai  însemnat,  nu  numai 
de  informaţie  rapidă,  dar  mai  ales  de  interpretare  creştină  a  fap¬ 
telor*.  Se  ’nţelege  atunci  ce  sunt  articolele  C.  Sale :  o  tâlcuire  în 
spirit  creştin  a  faptului  divers  de  toată  ziua. 

Modul  în  care  se  achită  de  această  delicată  şi  atât  de  folo¬ 
sitoare  sarcină,  place :  scurt,  concis,  limpede,  cu  cumpăt. 

Despre  activitatea  C.  Sale  vom  avea  ocazia  să  vorbim  mai  pe 
larg,  altădată.  Mă  gândesc  ia  editura  „Pace !“  pe  care  a  întemeiat-o. 
E  atâta  cutezanţă  şi  atâta  noutate  în  ceeace  face  acest  preot  cult 
şi  inimos.  OR.  T.  M. 

Gh.  V.  Butnariu:  CLOPOTELE  ÎNVIERII,  nuvele,  244  pag. 
Editura  „Pace",  Bucureşti,  1935;  Lei  60. 

Autorul  acestui  volum  de  nuvele  creştine  este  fără  îndoială 
destul  de  cunoscut  nu  numai  ca  un  vrednic  slujitor  al  altarului  (este 
de  prezent  preot  la  Biserica  Domniţa  Bălaşa  din  Bucureşti),  dar  şi 
ca  un  harnic  ostenitor  într’ale  scrisului,  ca  un  priceput  gazetar  de 
nuanţă  profund  creştinească  şi  naţionalistă.  Se  mai  dovedeşte  şi  ca 
un  bun  făuritor  de  versuri  (a  se  vedea  colecţia  revistei  „Fântâna 
Darurilor"  ş.  a.)  şi  în  sfârşit,  având  înainte-ne  volumul  „Clopotele 
învierii",  constatăm  că  păr.  Econom  Gh.  V.  Butnariu  este  şi  un  meşter 
povestitor.  Strădania  sa  scriitoricească  a  fost  încununată  până  acum, 
după  câte  ştim,  de  3  volume  de  povestiri  creştine  şi  de  un  roman 
religios. 

„Clopoiele  învierii"  este  unul  —  ultimul  —  din  cele  3  buchete 
de  nuvele  ale  preotului-scriitor  dela  Bucureşti.  Bucăţile  ^cuprinse 
înir’însul  sunt  15  la  număr.  Unele  suni  în  legătură  cu  Sf.  înviere  a 
Domnului  (Clopotele  învierii.  Săpătorul  de  comori,  Paştile  săracilor, 
etc.),  iar  altele  în  legătură  cu  celălalt  mare  praznic  al  anului,  cu 
Naşterea  Mântuitorului  (aşa :  Moş  Crăciun  —  Moş  Crăciun,  Pace  şi 
bună  învoire  între  oameni.  Crăciunul  părintelui  Marcu  ş.  a.).  Toate 
laolaltă  constituesc  o  plăcută  şi  reconfortantă  hrană  pentru  sufletul 
cetitorului. 

Volumul  se  prezintă  în  condijiuni  tehnice  ireproşabile.  învred¬ 
niceşte  a  fi  cumpărat  şi  cetit  de  toţi  acei  cari  se  doresc  după  frumos. 


ION  SUCIU 


PRAVILA  O  ASTEI  DOMNULUI,  Chemări  la  o  viată  nouă;  Cu 
binecuvântarea  1.  P.  S.  Sale  Mitropolitului  Nicolae  al  Ardealului ; 
Sibiu,  Arhidiecezana,  1937 ;  224  p.  şi  numeroase  ilustraţii  în  text ; 
Lei  40. 

Cartea,  dar  de  Rusalii  din  partea  conducerii  Oştii  Domnului 
pentru  toţi  dreptcredincioşii  creştini,  vrea  să  ducă  în  lumea  româ¬ 
nească  merinde  sănătoasă  şl  orientări  definitive  asupra  acestei  sa¬ 
lutare  frăţii  misionare.  Pe  cei  sceptici,  ea  vrea  să-i  hotărască  pentru 
Hrisfos.  Pe  cei  neinformaţi  şi  rău  informaţi  asupra  ţelurilor  Oştii 
Domnului,  ea  vrea  să-i  convingă  de  utilitatea  şi  ortodoxia  mişcării. 

Cartea  va  fi  un  excelent  vademecum  pentru  ostaşul  Domnului 
şi  pentru  istoriograful  acestei  mişcări,  un  document. 

Colaborează  foţi  ostenitorii  Oştii  Domnului.  Greul  alcătuirii  şi 
al  tipăririi,  a  rezemat  pe  umerii  dlui  l.  Gr.  Oprişan  şi  ai  Părintelui 
Gh.  Secaş. 

Semnalăm  evenimentul  cu  neprefăcută  bucurie. 

TOATĂ  SUFLAREA  SĂ  LAUDE  PE  DOMNUL ;  Carie  de  cân¬ 
tări  pentru  Oastea  Domnului  (Popasuri  duhovniceşti  nr.  15);  Sibiu, 
Arhidiecezana,  1937;  136  p..  Lei  25. 

A  doua  carte  de  căpătâi  a  ostaşului  Domnului.  Rostul  ei  l-am 
subliniat  în  articolul  nostru  despre  Ortodoxia  Oştii  Domnului.  Ea  e 
sortită  să  deschidă  —  dar  şi  să’nchidă  —  multe  guri,  după  atitudinea 
insului  faţă  de  Oaste.  Sper  că  nu-s  aşa  sibilic  încât  să  nu  fiu  înţeles. 

Ostenitor:  Păr.  Gh.  Secaş.  Pentru  partea  muzicala,  pururi  tâ¬ 
nărul  maestru  Prof.  Prof.  Timotei  Popovici.  I.  P.  S.  Mitropolit  Nicolae 
o  binecuvintează. 


GÂNDIREA.  In  numărul  pe  Maiu  a,  c..  Păr.  Dr.  D.  Stăniloae 
isprăveşte  cu  dl  Rădulescu-Motru.  Discuţia,  începută  în  Octomvrie 
trecut,  a  durat  mult.  Nu  suntem  siguri  că  se  va  încheia  cu  replica 
„Iarăşi  românism  şi  ortodoxie".  Un  referat  mai  amplu  asupra  acestei 
discuţii,  pregătim  pentru  fascicolul  următor. 

Numărul  pe  Iunie  a.  c.,  despre  El.  Greco,  cu  12  reproduceri 
artistice. 

„Gândirea"  îşi  menţine  neîmpuţinat  prestigiul  pe  care  i  l-a  im¬ 
primat  un  om.  Acela  însă  mare:  Nichifor  Crainic. 

GR.  T.  M. 


(se) 

-J-  PROTOPOPUL  Dr.  lOSIF  BLAGA.  Cad  unul  după  aliul  brazii 
din  codrul  bravilor  Ardealului,  trăgând  după  ei  în  mormânt  o  lume 
cum  numai  a  lor  a  fost. 

Protopopul  Dr.  Ioslf  Blaga,  care  şi-a  dat  sufletul  în  mâinile 
Ziditorului  a  toate  în  ziua  de  2  Iunie  a.  c.,  e  unul  dintr 'aceştia.  Adică 
un  om  în  înţelesul  deplin  al  cuvântului.  Pentru  Biserica  noastră,  care-1 
jeleşte  cu-o  sinceră  părere  de  rău,  adormitul  în  Domnul  a  fost  tot¬ 
deauna  un  slujitor  de  frunte.  Pentru  neamul  românesc  care-1  pierde, 
protopopul  Braşovului  Dr.  losif  Blaga  a  fost  un  patriot  întreg.  Pentru 
şcoala  românească,  un  educator  desăvârşit. 

Protopopul  Blaga  aparjine  generaţiei  care  a  dorit,  a  pregătit  şi 
a  trăit  întregirea  României.  Luptător  pentru  idealul  unirii  tuturor  Ro¬ 
mânilor,  în  România  unită  pe  veci  a  fost  fără  îndoială  un  consoli- 
dator  proeminent.  O  simplă  înşiruire  a  demnităţilor  la  cari  a  fost 
chemat  în  România  mare,  ne  va  arăta  în  câte  părţi  a  fost  solicitată 
colaborarea  sa  şi  cât  a  fost  de  bogată  activitatea  ce-a  desfăşurat-o 
pentru  propăşirea  alor  săi :  membru  în  comitetul  naţional  al  unirii 
Românilor  (Paris,  1918),  vice-preşedinie  al  Senatului,  profesor  şi  di¬ 
rector  al  liceului  ortodox  «Andrei  Şaguna*  dela  Braşov,  inspector-şef 
şcolar,  prim-paroh  al  bisericii  Sf.  Nicolae  din  Braşov-Schei  şi  pro¬ 
topop  al  tractuluî  Braşov. 

Bogăţia  şi  valoarea  serviciilor  aduse  neamului  de  protopopul 
Blaga,  putea  fi  descifrată  din  numeroasele  decoraţii  ce-i  împodobeau 
cinstitele  bătrâneţe.  Dragosiea  şi  sfima  de  care  se  bucura  înaintea 
tuturor  celorce  l-au  cunoscut,  le  ilustrează  —  alături  de  jalea  cu 
care  a  fost  mutat  în  mormânt  —  gestul  spontan  al  foştilor  săi  elevi, 
cari  au  întemeiat  decurând  „Fondul  Dr.  losif  Blaga*,  destinat  să  vie 
în  ajutorul  elevilor  ortodocşi  români  dela  liceul  „Andrei  Şaguna* 
din  Braşov,  La  înhumarea  rămăşiţelor  pământeşti  ale  vrednicului  de 
pomenire  adormit  în  Domnul,  P.  C.  Consilier  arhiepiscopesc  Tr. 
Scorobeţ,  reprezentantul  1.  P.  Sf.  Mitropolit  Nicolae,  a  tălmăcit  în- 
tr’un  panegiric  de  înaltă  simţire  părerea  de  rău  pe  care  o  simte 
întreagă  Biserica  noastră  văduvită  de  unul  din  cel  mai  destoinici 
slujitori  ai  ei. 

Sufletul  său  mare  odihnească  acolo  unde  drepţii  sălăşluesc. 

DESPRE  O  DANIE  REGEASCA  ŞI-O  IZBÂNDĂ  VLĂDICEASCĂ. 
Am  vrea  să  ni  se  ierte  emoţia  cu  care  tăiem  la  răboj  actul  de  drep¬ 
tate,  generos  ca  o  binefacere,  de  care  s’a  învrednicit  a  se  face  păr¬ 
taşe  Arhiepiscopia  ortodoxă  română  de  Alba-lulia  şi  Sibiu.  Fapta 

care  ne-a  luminat  cugeiele,  a  fost  anunjată'n  termeni  lapidari  ca  uit 
decret  regal  de  „Monitorul  Oficial"  din  3  Iunie  a.  c. :  trei  sferturi 
din  averea  aşa  numitei  „Universităţi  săseşti"  de  odinioară,  care  a 
mai  rămas  după  expropriere,  trece  în  stăpânirea  deplină  şi  vecinică 
a  Arhiepiscopiei  noastre. 

Până  aici,  faptul  în  sine. 

Acum,  semnificaţia  lui.  Care-i  adâncă. 

întâi  de  toate,  dania  făcută  Arhiepiscopiei  noastre,  e  o  faplă 
domnească.  Majestatea  Sa  Regele  Carol  II,  ctitorul  atâtor  faceri  de 
bine,  îşi  încrestează  numele  pentru  deapururi  în  marmora  albă  a  re¬ 
cunoştinţei  obştei  drepicredincioase  din  laturea  de  dincoace  a  Car- 
pajilor.  Fiindcă  darul  Majesiăjii  Sale  porneşte  dintr’o  credinţă  neclă¬ 
tinată  şt  dintr’o  superioară  înţelegere  a  aposfoltei  Bisericii  strămoşeşti 
în  viata  neamului  nostru.  Majestatea  Sa  —  care-şi  cunoaşte  tara  ca 
nimeni  altul  —  ştie  că  acestei  biserici  nu  i-a  lipsit  niciodată  entu¬ 
ziasmul  de  a  lucra  cele  bune  şi  de  folos  pentru  mai  binele  de  mâine 
al  fiilor  ei,  cari  sunt  totodată  reazim  de  frunte  al  tronului  Majeslătii 
Sale.  Dar  Majestatea  Se  mai  şlie  şi  aceea  că  Biserica  ortodoxă  — 
mai  ales  cea  din  Ardeal  —  se  sbate  de  afâta  vreme  într'o  cumplită 
sărăcie  materială.  Şi  a  vrui  să-i  ajute.  Şi  i-a  ajuiat,  cu  inimă  largă, 
oridecâfe  ori  a  fost  nevoe,  convins  că  dela  cel  căruia-i  dai,  ai  dreptul 
să  şi  aştepfi.  E  vorba  iot  de  prosperarea  neamului  —  nu  de  altceva. 
Suntem  deplin  încredinţaţi  că  dania  regelui  ctitor  de  tară  nouă  îşi  va 
da  roadele  la  vreme,  căci  n’a  căzut  nici  lângă  drum,  nici  între 
spini,  nici  în  loc  pietros,  ci  drept  în  inima  pământului  celui  bun. 

In  al  doilea  rând,  înzestrarea  Arhiepiscopiei  noastre  cu  averea 
pomenită,  aruncă  o  lumină  câi  se  poate  de  simpatică  asupra  Guver¬ 
nului  actual  care,  în  numele  Majesiăjii  Sale  Regelui,  leagă  şi  des- 
ieagă  ireburile  obşteşti  ale  {arii.  Guvernul  dlui  Gh.  Tăfărăscu  nu  se 
află  la  începutul  solicitudinii  sale  faţă  de  Biserica  strămoşască  şi  slu¬ 
jitorii  ei.  Nu  mai  înşirăm  întru  iot  lăudatele  sale  fapte  ale  purtării 
de  grije  ce-a  dovedtt-o  faţă  de  Biserica  ortodoxă.  Lista-i  lungă. 

Alături  de  dl  prim-ministru  Gh.  Tătărăscu,  dnii  miniştrii  Victor 
lamandi,  Vasile  Sassu  şi  dl  Alexandru  Lapedatu,  preşedintele  Sena¬ 
tului,  trebue  să  pomenim  —  ca  pe  unii  cari  au  stăruit  din  toată 

inima  să  se  facă  această  danie  Arhiepiscopiei  noastre  —  pe  frun- 

iaşii  locali  ai  partidului  de  guvernământ,  dnii  prefect  Dr.  Nicoiae 
Regman  şi  deputat  Dr.  Eugen  Plso. 

In  sfârşit,  ultimul  —  dar  nu  cel  din  urmă  —  care  a  mobilizai 
acum  ca  şi  altă  dată  interesul  oamenilor  stăpânirii  fată  de  Biserica 
strămoşască,  e  I.  P.  Sf.  Mitropolii  Nicoiae.  Cei  cari  au  lucrai  mai 
îndeaproape  alături  şi  sub  supravegherea  căpeteniei  Bisericii  orto¬ 
doxe  din  Ardeal,  ştiu  că  I.  P.  Sf.  Sa  nu  agrează  laudele,  ori  din  ce 

parte  ar  veni  ele.  Pentrucă  I.  P.  Sf.  Sa  ştie  că  orice  om  se  prea¬ 

măreşte  dîn  destul  prin  lucrul  mânilor  sale.  Şi  asta  e  suficient.  Nu 
mal  e  nevoe  să  adaugi  florile  omeneştilor  aprecieri.  Insă  împreju¬ 
rările  viefii  te  pun  adeseori  în  dificila  situaţie  de-a  trebui  să  alegi 
între  modestie  şi  adevăr.  Ştim  că  cea  dintâi  e  o  vârtute.  Dar  mai 

ştim  şi  aceea  că  recunoaşterea  adevărului  e  mai  de  pref  decât  vâr- 
tutea  modestiei.  Aceasta  din  urmă  trebue  să  dispară  complectamente 
In  fa(a  adevărului,  mai  ales  când  scrii  cronică,  adică  istorie.  Pentru 
care  pricină  îl  rugăm  cu  plecăciune  pe  1.  P.  Sf.  Sa  să  ierte  nu  o 
peana  purtată  de*o  mână  omenească  ci  „Revista  Teologică*  însăşi, 
că  a  avut  puterea  să  numească  pe  numele  Iui  cel  adevărat  actul  de 
dreptate  ce  s’a  făcut  Arhiepiscopiei  ortodoxe  române  de  Alba-Iulia 
şi  Sibiu:  o  danie  domnească  şi-o  izbândă  vlădicească. 

❖ 

CONGRESUL  SOCIETĂŢII  ORTODOXE  NAŢIONALE  A  FE¬ 
MEILOR  ROMÂNE.  Vechea  şi  binecredincioasa  societate  ortodoxă 
naţională  a  femeilor  române,  de  sub  preştdenjia  doamnei  principese 
Alexandrina  Cantacuzino,  a  cercetat  oraşul  de  reşedinţă  al  mitro¬ 
poliei  Ardealului,  cu  cel  de  al  28-lea  congres  al  ei,  în  zilele  de 
18  20  Iunie  a.  c. 

La  lucrările  congresului  au  participat,  alături  de  publicul  sibian, 
delegaţii  din  toate  laturile  ţării. 

Punctul  culminant  al  congresului  l-a  alcătuit  fără  îndoială  şe¬ 
dinţa  solemnă  din  după  amiaza  zilei  întâi  de  Rusalii.  A  fost  o  mani¬ 
festaţie  ortodoxă  românească  de-o  sinceră  şi  neuitată  însufleţire. 

Cu  prilejul  acela,  I.  P.  Sf.  Mitropolit  Nicolae  a  rostit  o  cuvân¬ 
tare  vrednică  de  prestigiul  oratoricesc  pe  care  şl  l-a  câştigat  înaltul 
Ierarh.  In  Societatea  ortodoxă  naţională  a  femeilor  române,  I,  P.  Sf. 
Se  vede  —  împreună  cu  noi  toţi  —  un  mădular  viu  şi  activ  al  sfintei 
noastre  Biserici.  Apreciind  din  tot  sufletul  activitatea  pilduitoare  a 
acestei  obştii  feminine,  1.  P.  Sf.  Sa  n’a  zăbovit  să  o  elogieze  în  cu¬ 
vinte  de  îmbelşugată  laudă.  A  fost  deosebit  de  impresionant  mo¬ 
mentul  în  care  I.  P.  Sf.  Sa,  acoperit  de  aplauzele  întregei  asistenţe, 
a  declarat  că  se  găseşte  în  plăcuta  situaţie  de  a  putea  anunţa  că  a 
făcut  toate  pregătirile  necesare  în  vederea  întemeierii  unei  mănăstiri 
de  maici  aici  la  Sibiu,  care  să  pregătească  surori  de  caritate  pentru 
ajutorarea  celorce  zac  în  neputinţă.  In  vederea  realizării  acestui 
proiect  salutar,  concursul  societăţii  ortodoxe  naţionale  a  femeilor 
române,  pe  care  1.  P.  Sf.  Sa  contează,  îi  va  fi  de  nepreţuit  folos. 

O  întreagă  pleiadă  de  alţi  vorbitori  au  salutat  cu  entuziasm 
congresul.  Tuturor  le-a  răspuns  prezidenta  societăţii,  dna  Alexandrina 
Cantacuzino. 

Congresistele  au  făcut  un  pelerinaj  la  Răşinari,  unde  şi-au 
plecat  genunchii  şi  au  depus  o  coroană  la  locul  de  vecinică  odihnă 
al  nemuritorului  Şaguna. 

După  trei  zile  de  activitate  intensă  şi  într’o  atmosferă  de  rară 
însufleţire,  congresistele  au  părăsit  copleşite  de  cele  mai  bune  im¬ 
presii  ospitaliera  noastră  cetate  ortodoxă,  făgăduind  să  se  ’ntoarcă 
în  curând. 

PRAZNICUL  ÎNDĂTINAT  AL  SOCIETĂŢII  MISIONARE  ORTO¬ 
DOXE  „OASTEA  DOMNULUI*  s’a  desfăşurat,  ca’n  toţi  anii,  la  sfin- 

iele  sărbători  ale  Pogorârii  Duhului  Sfânf.  Ostaşi  din  patru  unghiuri, 
uniţi  în  cugete  şi’n  simţiri,  au  zorit  spre  „Ierusalimul  Oştii  Dom¬ 
nului",  ca  să  capete  folosinţă  şi  putere  nouă  în  lupta  ce  o  duc 
pentru  zidirea  împărăţiei  lui  Dumnezeu  în  sufletul  românesc. 

Congresul  din  anul  acesta  a  fost  cea  dintâi  manifestare  solemnă 
a  pomenitei  obştii  misionare,  organizată  conform  stututelor  aprobate 
de  Sf.  Sinod  al  Bisericii  ortodoxe  române. 

Dupăce  au  priveghiat,  s’au  spovedit  şi  cuminecat  ca’n  to{i  anii, 
ostaşii  Bisericii  noastre  au  cercetat  sfintele  slujbe  din  catedrala  mi¬ 
tropolitană,  adăpându-se  din  învăţătura  celor  două  predici  într’ari- 
pale  pe  cari  le-a  rostit  I.  P.  Sf.  Mitropolit  Nicolae  la  sf.  Liturghie 
din  cele  două  zile  de  Rusalii.  Predicile  I.  P.  Sf.  Sale  formează  un 
iot  inseparabil.  La  acest  praznic  al  luminii,  înaltul  ierarh  a  vorbit 
despre  lumină.  In  prima  zi,  despre  Hristos  lumina  lumii ,  iar  a  doua 
zi  despre  creştinul  luminâ  tn  lume,  mânecând  dela  loan  9,  5  şi 
Mateiu  5,  16. 

A  doua  zi  de  Rusalii,  după  sf.  Liturghie  slujită  în  sobor  de  I. 
P.  Sf.  Mitropolit  Nicolae,  P.  Sf.  Episcop  Dr.  Nicolae  Popoviciu  al 
Orăzii  şi  P.  Sf.  Arhiereu  Dr.  Vasiie  Stan,  ostaşii  s’au  încolonat 
pentru  procesiunea  pe  străzile  oraşului,  îndreptă ndu-se  spre  sala 
„Thalia",  unde  s’a  deschis  adunarea. 

Cel  dintâi  a  vorbit  1.  P.  Sf.  Mitropolit  Nicolae,  subliniind  Im¬ 
portanta  acestui  prim  congres  al  „Oştii  Domnului"  organizat  după 
statute  şi  tâlcuind  cu  pricepere  rostul  acestor  statute.  După  aceea 
1.  P.  Sf.  Sa  a  prezentat  cele  două  cărfi  de  temelie  ale  ostaşului 
Domnului,  „Pravila  Oastei  Domnului"  şi  cartea  de  cântări  „Toată 
suflarea  să  laude  pe  Domnul",  proaspăt  ieşite  de  sub  tipar.  Despre 
aceste  cărfi  va  mai  fi  vorba  aici.  I.  P.  Sf.  Sa  a  încheiat  adresând 
ostaşilor  simjite  îndemnuri  de  alipire  fată  de  sfânta  noastră  Biserică. 

După  I.  P.  Sf.  Sa  au  luat  cuvântul  o  întreagă  cunună  de  prie¬ 
teni  şi  „ofi}eri“  ai  Oştii  Domnului :  P.  Sf.  Episcop  Nicolae  al  Orăzii, 
1.  P.  C.  Arhimandrit  Iulîu  Scriban,  Al.  Lascarov-Moldovanu,  1.  Gr. 
Oprişan,  preoţii  Gafton  şi  Paschia  (Bucureşti),  Păr.  Rector  Dr.  îoan 
Vască  (Cluj),  Pr.  llarion  V.  Felea  (Arad),  Pr.  I.  Alexandrescu  (Buzău), 
Pr.  Gh.  Secaş  (Sibiu),  Dr.  M.  Suciu-Sibianu  (Braşov),  trei  fraţi  ostaşi 
şi  alţii.  După  patru  ceasuri  de  cântare  şi  cuvânt  bun,  adunarea  a 
luat  sfârşit  într’o  atmosferă  de  curată  frăţie  şi  îndestulare  duhov¬ 
nicească. 

♦ 

ÎNCHEIEREA  ANULUI  ŞCOLAR  LA  ACADEMIA  TEOLOGICĂ 
„ANDREIANÂ"  DIN  SIBIU  s’a  făcut  cu  ceremonialul  îndătinat  a  treia 
zi  de  Rusalii.  După  sf.  Liturghie  oficiată  în  Catedrala  mitropolitană 
de  P.  Sf.  Episcop  Nicolae  al  Orăzii,  înconjurat  de  profesorii  şi  ab¬ 
solvenţii  de  acum  zece  ani  ai  înaltei  şcoale  de  teologie  ortodoxă 
dela  Sibiu,  asistenta,  în  frunte  cu  l.  P.  Sf.  Mitropolit  Nicolae  şi  P. 
Sf.  Lor  Nicolae  al  Orăzii  şi  Vasiie  de  Răşinari,  a  trecut  în  aula 
Academiei  teologice  „Andreiane",  unde  s’a  desfăşurat  serbarea. 

Pe  esirada  aulei,  studenţii  teologi,  învesmântaţi  anul  acesta 
pentru  prima  dată  în  reverenzi  (vezi  clişeul  din  fascicolul  acesta), 
aşteptau  pe  distinşii  oaspeji. 

încadrat  de  cântările  religioase  ale  corului  studenţilor  teologi 
dirijat  de  profesorii  Candid  Popa  şi  N.  Topolog,  Păr.  Rector  Prob 
Dr.  D.  Stăniloae  a  rostit  o  luminoasă  şi  adânc  simţită  cuvântare. 
Adresându-se  studenţilor  —  îndeosebi  celor  cari  părăsesc  băncile 
şcolii  —  P.  C.  Sa  a  spus  că  ar  fi  fericit  atât  P.  C.  Sa  cât  şi  pro¬ 
fesorii  Academiei,  dacă  ar  duce  cu  ei  în  viafă  pe  Domnul  şi  Mân¬ 
tuitorul  nostru  Isus  Hrisfos.  Ochii  lor  să  odihnească  deapururi  pe 
chipul  Lui  preasfânt.  Râvna  lor  să  fie  pusă  exclusiv  în  slujba  Lui. 
Lumea  să  nu  vadă  în  ei  nişte  oameni,  ci  să  vadă  pe  Dumnezeu, 
Celor  cari  pleacă,  le  pune  înainte  pilda  vrednică  de  urmat  a  absol¬ 
venţilor  de  acum  zece  ani,  cari  au  bucuria  să  numere  între  ei  un 
episcop  (P.  Sf.  Nicolae  al  Orăzii),  un  profesor  de  teologie  (Pr.  Sp. 
Cândea)  şi  un  harnic  misionar  (Pr.  Gh.  Secaş),  alături  de  atâtia 
preoţi  distinşi. 

După  aceea,  P.  C.  Sa  a  distribuit  premii  în  cărţi  studenţilor 
cari  s’au  distins  în  purtare  şi  învăţătură :  P.  Dumitreasa  şi  Gh.  Ma- 
lene  din  anul  IV,  P.  Brudea  şi  M.  Mihăilescu  din  anul  III,  Ion  Suciu 
din  anul  II  şi  I.  Hălmagiu  din  anul  I. 

Deplin  mulţumit  de  rezultatele  frumoase  ale  acestui  an  de  muncă, 
I.  P.  Sf.  Mitropolit  Nicolae  a  împărtăşit  studenţilor  o  seamă  de  sfa¬ 
turi  folositoare,  a  muljumit  corpului  profesoral  pentru  ostenelele  sale 
şi  publicului  pentru  participarea  la  sărbătoarea  aceasta. 

Notăm  că  tot  pentru  acea  dată  a  fost  proiectată  întâlnirea 
colegială  a  absolvenţilor  institutului  teologic  „Andreian"  de  acum 
50  de  ani.  Dintre  cei  ce  mai  viejuesc  însă,  singur  venerabilul  pro¬ 
topop  al  Dobrei,  Păr.  losif  Morariu,  s’a  putut  deplasa  până  la  Sibiu. 

OR.  T.  M. 

INTERNE 

CATEDRALA  mitropolitană  a 
ocrotit  sub  cupolele  ei.  Dumi¬ 
necă  6  Iunie  a.  c.,  o  ceremonie 
impresionantă.  Aproape  2000  de 
şcolari  şl  şcolărite  dela  toate 
şcolile  primare  din  Sibiu,  au 
fost  conduşi  acolo  de  studenţii 
Academiei  teologice  „Andre- 
iane“,  pentru  a  lăuda  în  cor  pe 
Dumnezeu  şi  a  se  împărtăşi  din 
cele  284  premii  destinate  să 
încununeze  şi  încurajeze  ştiinţele 
elevilor  cari  s’au  distins  la  re¬ 
ligie.  Iniţiativa  aparţine  secţiei 
locale  a  Societăţii  ortodoxe  na¬ 
ţionale  a  femeilor  române  în 
frunte  cu  dna  prezidentă  Elvira 
Prot.  Cioran.  Cel  care  a  tra¬ 
dus-o  în  faptă,  e  Păr.  Dr.  Ni- 
colae  Terchilă,  profesor  la  Aca¬ 
demia  teologică  „Andreiană". 

-0* 

PRIMA  biserică  ortodoxă  ri¬ 
dicată  la  Oradea  după  rotun¬ 
jirea  României,  s'a  târnosit  şi 
destinat  trebuinţelor  duhovni¬ 
ceşti  ale  spitalului  central  oră- 
dan  Duminecă  6  Iunie  a.  c., 
prin  rugăciunile  P.  Sf.  Episcop 
Dr.  Nicolae  Popoviciu. 

■O» 

ECOUL  pe  care  !-a  avut  în 
presă  măreţul  document  al  Sf. 
Sinod  „Nihil  sine  Deo“,  încă 
nu  s’a  stins.  Săptămânalul  bise¬ 
ricii  evanghelice  din  România 
„Klrchliche  Blătter",  a  publicat 
decurând  (nr.  24,  Iunie  a.  c.)  o 


largă  dare  de  seamă  asupra  lui, 
însoţită  de-un  comentar  elogios. 

O 

AFLĂM  cu  deosebită  bucu¬ 
rie  că  Corpul  profesoral  al  Fa¬ 
cultăţii  de  Teologie  ortodoxă  din 
Cernăuţi  —  de  care  o  bună  parte 
din  ostenitorii  acestei  reviste 
suntem  legaţi  cu  amintiri  scumpe 
—  s’a  complectat  cu  forţe  noui 
şi  capabile  sa  menţină  şi  să  spo¬ 
rească  prestigiul  cultural  şi  edu¬ 
cativ  pe  care  această  înaltă  şcoală 
de  învăţătură  şi  viaţă  ortodoxă 
şi  l-a  acumulat  dealungul  vremii. 

întregirea  catedrelor  s’a  fă¬ 
cut  prin  concurs. 

Păr.  Prot.  Dr.  Petre  Proco- 
poviciu,  profesor  la  Academia 
teologică  din  Oradea,  va  onora 
catedra  de  Teologie  practică 
(omileiîcă  şi  catehetică).  Păr. 
Arhidiacon  Dr.  Oresl  Bucevschi, 
profesor  la  Academia  teologică 
din  Cluj,  va  onora  catedra  de 
Teologie  morală.  Păr.  Dr.  Pre- 
lipceanu,  va  onora  catedra  de 
Studiul  biblic  al  Testamentu¬ 
lui  Vechiu,  iar  dl  Dr.  $esan  pe 
cea  de  Istorie  bisericească  uni¬ 
versală. 

Nouilor  profesori  universitari 
le  trimitem  călduroase  felicitări. 

EDIŢIA  a  doua  din  voi.  I  al 
excelentului  manual  al  catehe- 
tului  ortodox  pentru  şcoala  pri¬ 
mară  „Hristos  în  şcoală",  de 

Par.  Diacon  Dumitru  Călugăr, 
epuizat  îndată  după  apariţie,  e 
sub  tipar.  Cel  mBi  târziu  la  15 
August  a.  c.  el  va  fi  pus  în  li¬ 
brărie. 

& 

LIGA  antialcoolică  „Tempe- 
ranţa“  a  împlinit  un  deceniu  de 
viaţă  şi  luptă  pentru  sănătatea 
trupească  şi  sufletească  a  nea¬ 
mului.  Cu  prilejul  congresului 
de  Duminecă  13  Iunie  a.  c.,  vor¬ 
bitorii  au  arătat  încă  odată  re¬ 
lele  cauzate  de  consumarea  abu¬ 
zivă  a  băuturilor  alcoolice.  Iată 
câteva  :  60  °/0  din  crimele  dela 
sate  se  datoresc  beţiei;  80 0/0 
din  crime  se  comit  de  Sâmbătă 
seara  până  Luni  dimineaţa,  ceeace 
denotă  că  arţagul  se  stârneşte 
când  omul  are  răgaz  să  se  îm¬ 
bete;  22° /o  din  copiii  beţivilor 
sunt  tuberculoşi  iar  19  °/0»  epi¬ 
leptici  şi  tâmpiţi;  46 °/o  din  ca¬ 
zurile  de  nebunie  provin  din 
beţie;  25 °/0  dintre  recruţi  sunt 
respinşi  ca  inapţi  pentru  serviciul 
militar  din  cauza  alcoolismului ; 
48  °/0  din  copiii  sătenilor  mor 
înainte  de*a  fi  ajuns  la  vârsta 
de  cinci  ani  din  pricina  părin¬ 
ţilor  beţivi ;  în  ţara  noastră  avem 
52.460  cârciumi  faţă  de  15.120 
şcoli  şi  13.632  biserici.  E  în¬ 
spăimântător!...  80°/o  din  crâşme 
sunt  în  mâinile  străinilor.  Deci 
încă  un  rău  care,  trebue  să  ne 
pună  pe  gânduri.  In  loc  de  orice 
comenlar  —  pe  care  lăsăm  să-l 
facă  cititorii  —  noi  ne  îngăduim 
să  asigurăm  pe  slujitorii  Bisericii 
noastre  că  ori  de  câteori  şi  ori¬ 
când  vor  detuna  împotriva  beţiei 
—  predicând,  mustrând,  certând, 
îndemnând  cu  îndelungă  răbdare 
şi  statornicie  —  nu  vor  fi  nici¬ 
odată  anacronici,  inactuali.  Va 


fi  vai  de  biata  ţară  dacă  va 
merge  tot  aşa.  Vai  de  viitorul 
care  creşte  dintr’un  prezent  mişei 
şt  desfrânat.  Părinţii  mancă  mere 
pădureţe  şi  copiilor  li  se  stre¬ 
pezesc  dinţii,  zice  un  proverb. 

*0- 

TOATĂ  presa  papisiaşe  de 
ambele  rituri,  dela  noi  din  ţară, 
a  consacrat  pagini  entuziaste  — 
ce  se  canoneau  să  fie  şi  sincere 
—  sfinţirii  institutului  român  pen¬ 
tru  formarea  viitorilor  preoţi 
uniţi,  care  s’a  săvârşit  în  Maîu 
a.  c„  Ia  Roma. 

Evenimentul  —  căruia  i  s’a 
făcui  o  reclamă  teribilă  —  a 
fost  copios  exploatat  de  înfier¬ 
bântaţii  noştri  adoratori  ai  Sfân¬ 
tului  Părinte  pentru  a  înşira  încă 
odată  toate  imensele  „binefa¬ 
ceri"  cu  cari  ne-a  milostivit 
„maica  Roma".  In  definitiv,  asta-i 
treaba  lor.  Pot  să-şi  umfle  oma¬ 
giile  cât  le  place.  Cu  o  condi¬ 
ţie:  să  nu  mintă.  Căci  iată  ce 
ne  este  dat  să  citim  într’o  pu¬ 
blicaţie  papisfaşe:  „In  Cetatea 
Eternă  din  bunăvoinţa  şi  dărnicia 
(?)  Sfântului  Părinte  Piu  al  Xl-lea 
s’a  construit  un  colegiu  (institut) 
român  pentru  formarea  viitorilor 
preoţi  români  uniţi  tn  spiritui 
roman".  (Sublinierile  sunt  ale 
noastre). 

Aşadar  Episcopul  Romei  se 
prăpădeşte  cu  sufletul  şi  cu 
punga  de  dragul  uniţilor. 

„Telegraful  Român"  (Nr.  22 
a.  c.),  comentând  —  prinfre  alte 
■—  chestia  cu  colegiul  dela  Roma, 
arăta  înlr’un  articol  vânjos  ca 
un  ţipăt  de  alarmă,  că  sfatul 
român  varsă  Blajului,  în  fiecare 
an,  modestul  plocon  de  250.000 
Lei  pentru  ajutorarea  tinerilor 

români  uniţi  cari  studiază  teolo- 
gia  Ia  Roma,  când  se  ştie  că 
pentru  românii  ortodocşi  nu  se 
prevede  sistematic  nici  o  sumă 
oricât  de  mică. 

Cum  rămânem  alunei  cu  „dăr¬ 
nicia"  Sf.  Părinte,  pe  care  presa 
papistaşe  o  flutură  pe  sub  na¬ 
sul  naivilor  ?  Nu  aşteptăm  un 
răspuns  la  această  nedumerire. 
Pentrucă  n’ar  avea  cine  să  ne 
răspundă.  Ori  un  „răspuns"  de 
teapa  celui  primit  de  „Telegra¬ 
ful  Român"  din  partea  „Unirii" 
blăjene,  nu  mai  e  răspuns,  ci  o 
ruşine.  Trebue  să  mărturisim  că 
de  mult  n’am  mai  citit  o  proză 
atât  de  vulgară  ca  cea  cu  care 
încearcă  „Unirea"  să  se  disculpe. 
Comparaţi  aceste  două  decla¬ 
raţii  : 

1.  La  Roma  „s’a  construit  un 
colegiu  (Institut)  român  pentru 
formarea  viitorilor  preoţi  români 
uni{l  tn  spiritul  roman *  („Lu¬ 
mina  Creştinului",  laşi,  Iunie 
a.  c.). 

2.  Strânsă’n  cleşte  de  „Te¬ 
legraful  Român",  „Unirea"  (din 
5  Iunie,  a.  c.)  declară :  „Pot  fi 
deci  siguri,  confraţii  dela  Sibiu 
şi  de  oriunde,  că  şi  noul  cole¬ 
giu  dela  Roma  „Pio-Romeno" 
va  fi  un  focar  de  suflet  şi  de 
simţire  românească" . 

Aşadar  „Unirea"  îşi  corec¬ 
tează  confratele  de  credinţă.  În¬ 
lăturând  Ipoteza  unei  erori  de 
tipar  (roman,  român)  ca  pu|in 
verosimilă,  noi  credem  că  „Lu¬ 
mina  Creştinului"  e  sinceră.  Dar 
atunci,  cum  rămânem  cu  „Uni¬ 
rea"  1 

Vai  de  capul  el  1 . . . 

rO 


NĂZDRĂVĂNIILE  „Unirii*  în 
chestiunea  Magia vitulut, continuă. 
Dupăce  l-a  atacat  pe  omul  fără 
de  prihană  care  s’a  învrednicit 
să  vadă  pe  Dumnezeu  —  ştiti 
pricina,  s’a  spus  doar  cândva 
aici :  pe  Petrache  Lupu  nu-1 
chiamă  nici  Bazil  nici  Alotsiu 
—  acum  s'a  apucat  de  familia 
„taumaturgului  dela  stână*. 

Acum  noi  ştim  că  Petrache 
Lupu  nu  se  poate  apăra.  Ce  noroc 
dela  Dumnezeu  că  acest  om 
curat  cu  inima  trebue  vrând- 
nevrând,  prin  tăcerea  lui,  să-i 
omoare  cu  indiferenta  pe  arjă- 
goşii  monitorului  blăjan  cart  nu 
ne  îndoim  că  ar  fi  dornici  sl-1 
„atragă*  într’o  „polemică*,  aşa 
cum  numai  ei  ştiu  face. 

Departe  de  noi  gândul  de-a 
apăra  minunea  dela  Maglavit. 
Pentrucă  orice  încercare  de  dis¬ 
cuţie  nouă  asupra  ei,  fatal  ar 
trebui  să  repete  ceeace  au  de¬ 
clarat  oamenii  de  ştiinţă  cari  au 
studiat  fenomenul.  „Unirea*  ştie 
bine  ce,  numai  se  face  într’o 
ureche.  Suntem  siguri  că  alta 
ar  ft  fost  atitudinea  ei  dacă  ’n 
locul  Maglavitului  ar  fi  fost  Ctu- 
fudulsauSâncelul..  Aşa,  „Unirea* 
se  socoteşte  datoare  să  fie  ne¬ 
cuviincioasă. 

Cum  vom  vedea. 

Se  ştie  că  Maglavitul,  înfă¬ 
şurat  în  strălucirea  minunilor  lui, 
a  trecut  demult  hotarele.  Dintre 
numeroasele  publicafii  cari  s’au 
ocupat  de  el,  cunoscuta  revistă 
romano-catolică  „Irenikon*,  care 
apare  in  Belgia,  îi  consacră  o 
vastă  cronică  —  semnată :  Dom 
M.  Schwarz  —  în  colecţia  anului 
trecut  (p.  428 — 446).  Iată  în  ce 
termeni  cuviincioşi  se  exprimă 
ea  despre  Maglavit: 

„Les  evenemenfs  suprenants 
de  Maglavit  sont  connus  de  tout 
le  monde.  Nous  presentons  â 
nos  lecteurs  quelques  materiaux 
choisls  pour  leur  permettre  de 
saisir  de  plus  preş  ces  faits. 
Nous  nous  abstenons  de  prendre 
part  â  la  discussion  qui  a  surgl 
autour  de  Maglavit.  Du  point 
de  oue  catholique  il  n’y  a  pas 
en  principe,  de  difficultâ  â  op- 
poser  en  face  des  apparifions 
chez  les  non  —  catholiques 
quand  elles  ne  tend  pas  â  ap- 
prouver  des  doctrines  non  — 
catholiques :  Dieu  se  manifeste 
libremeni  â  qui  il  veutm. 

Aşadar  ctarissimii  dela  „U- 
nirea"  sunt  mai  catolici  decât 
papa. 

Dela  revista  citată  şi  până  la 
„Unirea",  e  exact  distanta  dela 
„irenikon"  la  „skandalon". 

-O* 

EXTERNE 

SE  ŞTIE  că  masacrului  care 
a  urmai  căderii  Smirnei  în  mâi¬ 
nile  Turcilor,  cu  prilejul  răsboiu- 
lui  greco-turc  din  1922,  i-a  că¬ 
zut  victimă  şi  mitropolitul  orto¬ 
dox  grec  al  acelui  oraş,  Hri- 
sostom.  Aflăm  acum  că  mitro¬ 
politului  Hrlsostom  —  care-1  so¬ 
cotit  martir  naţional  —  i  s'a  ri¬ 
dicat  o  statue  în  fata  mitropo¬ 
liei  din  Alena. 


DE  MULTĂ  vreme  nara  mai 
luat  notă  despre  viafa  religioasă 
din  Rusia,  măcar  că  nu  duceam 
lipsă  de  noutăţi.  Ştirile  ce  răs- 
bat  de  acolo  în  lume  sunt  de 
multeori  contradictorii.  Aşa  bu¬ 
năoară  ceeace  anunţau  anumite 


comunicate  de  presă  privitor 
la  libertatea  de  credinţă,  pe 
care  noua  constituţie  sovie¬ 
tică  se  zicea  că  ar  garanta-o,  ve¬ 
nea  să  desmlntă  câte-un  glonte 
ca  cel  care  a  curmat  viata  sub¬ 
stitutului  de  patriarh  ortodox 
Petru  Zruticki.  Din  veştile  de 
tot  felul,  cari  se  bat  în  capete, 
faci  o  primă  constatare:  în  ju¬ 
mătatea  de  vest  a  Europei  nu  se 
ştie  ce  se  petrece  în  cealaltă 
jumătate  —  numai  se  bănueşie. 
S'au  petrecut  însă  în  ultimul 
timp,  în  împărăţia  roşie,  câteva 
fapte  de  ordin  politic  din  cari 
pofi  măsura  barem  cu  aproxi¬ 
maţie  pulsul  vieţii  publice  de- 
acolo.  Procese  monstre,  are¬ 
stări  senzaţionale,  execuţii  su¬ 
mare  şl-o  fierbinţeală  de  rău 
augur  în  presa  regimului  —  iată 
câteva  fapte  cari  arată  limpede 
că  pe  faja  sfintei  Rusii  se  ar- 
cueşte  un  cer  crunt  ca  o  pe¬ 
deapsă.  Călăii,  dupăce  au  ispră¬ 
vit  de  măcelărit  „burghezia",  au 
început  să  se  omoare  întreolaltă. 
Cuvintele  Domnului:  „tot  celce 
scoate  sabie,  de  sabie  va  muri* 
—  se  adeveresc  şi  aici.  Noi 
ştiam  că  se  vor  adeveri.  Căci 
El  a  spus  că  cerul  şi  pământul 
vor  trece,  dar  cuvintele  Lui  nici¬ 
odată.  Omorurile  politice  la  cari 
Europa  —  în  frunte  cu  perfidul 
nostru  Sărindar,  convertit  subit 
dela  filo-bolşevtsm  la  anti-sta- 
linism,  cât  ce-a  auzit  de  disgra- 
ţla  consângenilor  lui  —  asistă 
încremenită,  nu  ne  interesează 
aici  numai  întrucât  ele  dovedesc 
că  situa(ia  anormală  din  Rusia 
a  început  să  fie  recunoscută  ca 
atare  chiar  de  poporul  rusesc, 
sătul  până  la  revoltă  de  un 
„raiu"  mai  infernal  decât  iadul 
însuşi. 

Atitudinea  plină  de  vrăşmăşie 
a  statului  sovietic  fată  de  drepi- 
credincioşii  creştini  ruşi  nu  s’a 
temperat  deloc,  cu  toate  versiu¬ 
nile  liniştitoare  ce  circulau  după 
introducerea  nouei  constituţii 
staliniste.  Statul  continuă  să  spri- 
jinească  uniunile  ateiste  şi  pre¬ 
tinde  acelaşi  lucru  dela  slujbaşii 
lui  cari,  ca  să-i  facă  pe  plac, 
se  înscriu  în  rândurile  necredin¬ 
cioşilor  militanţi.  Prinire  ulti¬ 
mele  cuceriri  ale  acestora,  fi¬ 
gurează  şi  corbul  „păcii"  ge- 
neveze,  Lilwinow,  cu  toată 
curtea  lui. 

Propaganda  ateilor  se  folo¬ 
seşte  de  cele  mai  înspăimântă¬ 
toare  mijloace.  Undeva  citesc 
o  pildă:  la  o  fabrică  bolşevică 
se  lucrează  statui  de  mărime 
naturală  reprezentând  pe  Mân¬ 
tuitorul  Isus  Hrisfos,  pe  Sfinţi, 
pe  Moise,  Luther,  Papa  Romei, 
Mahomed  etc.  Nu  ca  să  fie  aşe¬ 
zate  în  bisericile  câte  mai  există. 
Nu !  Tineretul  Rusiei  sovietice 
îşi  va  încerca  pe  ele  dibăcia 
în  mânuirea  puştii  şi  a  mitralierei. 
In  schimb  luda  Iscarioteanul  se 
zice  că  se  preamăreşte  printr'un 
monument  ridicat  la  Petrograd. 
iuda  şi  fapta  lui ! . . . 

E  ceva  din  disperarea  omului 
în  agonie  în  această  propagandă 
deşănţată. 

Ce  face  poporul? 

Poporul  par’că  n’ar  mai  vrea 
să  facă  voia  călăilor  lui,  par’că 
n’ar  mai  vrea  să-şi  dosească 
credinţa.  Organul  partidului  co¬ 
munist  „Pravda",  se  plângea 
de  curând  de  insuccesul  pe 
care-1  înregistrează  acţiunea  ce¬ 
lor  fără  Dumnezeu.  Ce  repre¬ 
zintă  astăzi  uniunea  ateilor?  — 
se  întreabă  ea,  dupăcum  citim 


undeva.  $i  răspunde :  înainte  cu 
pairu  ani,  ea  număra  5  milioane 
de  membri.  Astăzi,  cine  mai 
poate  spune  câţi  are?  Condu¬ 
cătorul  centralei  ateiste  numără 
încă  2  milioane.  Secretarul  ge¬ 
neral  este  mai  prevăzător:  el 
crede  că  sunt  mai  pujini. 

In  16  provincii,  filialele  uni¬ 
unii  celor  fără  Dumnezeu  au  dis¬ 
părut  din  lipsă  de  membri.  „Iz- 
vestia",  organul  oficial  al  gu¬ 
vernului  roşu,  socoteşte  că  pri¬ 
cina  acestui  insucces  trebue  cău¬ 
tată  In  faptul  că  motivele  şi  pro¬ 
cedura  propagandei  prin  cari  se 
căuta  să  fie  făcută  de  râs  reli¬ 
gia,  astăzi  nu  mai  impresionează, 
nu  mai  airag  şi  nu  mai  conving 
pe  nimeni  (după  „Kirchliche 
Blătter"). 

Crepusculul  care  aşază  încet 
dar  sigur  cenuşa  pocăinfei  peste 
blestemăfia  bolşevică,  anunţă 
aurora  Rusiei  care  se  întoarce 
la  Dumnezeu. 

■O 

FRĂMÂNTĂRILE  poliiice-re- 
ligioase  din  Germania  naţional- 
socialistă  par’că  nu  mai  vor 
să  ia  sfârşit.  Tulburată  se¬ 
rios  anii  trecuţi  de  conflictul 
acut  dintre  siat  şi  biserica  pro¬ 
testantă,  liniştea  internă  a  celui 
de-al  treilea  Reich  e  pusă  astăzi 
la  serioase  încercări  de  încor¬ 
darea  raporturilor  dintre  Vatican 
şi  slatul  german,  care,  la  vre¬ 
mea  când  scriem,  a  intrat  în- 
tr’o  fază  periculoasă  pentru  ambii 
beiigeran{i,  ameninţând  cu  ru¬ 
perea  relajiilor  diplomafice 
dintre  ei.  Guvernul  german  au¬ 
toritar  în  interior  şi  plin  de  amor 
propriu  în  relaţiile  sale  cu  străi¬ 
nătatea,  vrea  sa  fie,  pe  deo- 

parte,  stăpân  unic  şi  absolut  la 
el  acasă,  iar  pe  de  aită  parte, 
cere  zadarnic  Vaticanului  o  sa¬ 
tisfacţie  pe  care  acesta  din  urmă 
întârzie  să  i-o  dee.  Nune  gândim 
numai  la  revolta  pe  care  a  stâr¬ 
nit-o  în  cercurile  conducătoare 
ale  Reichuui  cuvântarea  cardi¬ 
nalului  Miindeleîn  din  Chicago, 
a  cărui  dezavuare  conducătorii 
germani  o  predind  Romei,  ci  şi 
la  atâtea  incidende  mărunte  şi 
totuşi  iritante  pe  care  presa  ie 
colportează  zilnic  dela  un  capăt 
la  altul  al  lumii. 

Trebue  să  mărturisim  că  nu-i 
tocmai  uşor  să  arătăm  în  câteva 
rânduri  care-i  situaţia  catolicis¬ 
mului  german  —  în  spatele  că¬ 
ruia  stă  Vaticanul  —  fa{ă'n  fajă 
cu  actuala  stăpânire  germană. 
Asta,  din  pricina  că  lupta  e  în 
toiu.  Va  trebui  să  aştepiăm,  să 
vedem  cum  se  va  sfârşi  con- 
fiictui  a  cărui  istorie  abia  după 
aceea  va  putea  fi  povestită  com¬ 
plect  şi  obiectiv.  Fapf  esie  că 
atât  Roma  cât  şi  conducătorii 
Reichului  pun  multă  pasiune  în 
această  încăierare.  Intransingenfi 
până  la  dârzenie,  nici  unul  nu 
vrea  să  plece  capul  în  faJa  ce¬ 
luilalt.  Stăpânirea  germană  are 
puterea  la  ea  acasă.  Procese 
răsunătoare  —  intentate  unor 
membri  ai  ordinelor  călugăreşti 
romano-catoltce  din  Germania 
acuzafi  de  înaltă  trădare  şi  de 
fapte  scandaloase  —  sunt  în 
curs.  Roma  are  de  partea  sa 
întreaga  lume  romano-catolică, 
metodic  atâta  tă  contra  violen¬ 
telor  national-soclaliste,  care-i 
gaia  să  protesteze  la  unison. 

In  vreme  ce  nafional-socia- 
lismul  abia  scăpat  de  jumătate 
din  ciocnirea,  încă  nelichidată 
complect,  cu  protestantismul. 


se  angajază  în  această  luptă  cu 
Roma,  hotărât  să  scoată  de  sub 
influinta  ei  pe  catolicii  germani, 
curentele  religioase  neo-păgâne 
din  Germania  folosesc  prilejul 
pentru  a  cuceri  nouţ  poziţii. 
Noua  credinţă  germană  a  gene¬ 
ralului  Ludendorf  se  pare  — 
după  câte  suntem  informaţi  — 
că  profila  îndeosebi,  mai  ales 
după  —  şi  din  —  împăcarea 
acesiuia  cu  cancelarul  Hiiler. 
Generalul  Ludendorf  e  un  ad¬ 
versar  înverşunai  ai  Romei  pa¬ 
pale  pe  care  o  combate  în  pam¬ 
fletele  sale  cu  o  furie  crescândă. 
Religia  lui  —  un  amalgam  de 
elemente  teosofice  direse  cu 
ceva  mifologie  nordică  şi  etică 
rasistă  —  e  orice  altceva  decât 
creştinism. 

Generalul  Ludendorf,  adică 
faimosul  „Feldherr"  din  răs- 
boiul  irecut  convertit  în  ctitor 
de  sectă  religioasă,  e  un  întreg 
„fenomen",  care  te  Ispiteşte  să-i 
cauţi  o  explicaţie.  Nu  ne  simţim 
în  stare  să-l  explicăm  noi;  cel 
pufin  deocamdată  nu.  Foarte 
probabil  însă  că  acest  militar 
mândru  până  la  îngâmfare,  face 
responzabil  de  înfrângerea  Ger¬ 
maniei  în  răsboiul  trecui,  alaiuri 
de  iudaismul  mondial,  creşti¬ 
nismul  însuşi,  reprezentat  prin 
Roma  papală  şi  lumea  catolică. 
Susţinut  în  acjiunea  lui  până 
mai  ieri  —  alaltăieri  numai  de 
un  grup  mărunt  de  partizani  - 
între  cari  cel  mai  activ  şi  mai 
fanatic  nu-i  altcineva  decât  doc¬ 
torul  în  medicină  Mathilde  Lu¬ 
dendorf,  sofia  lui  —  asiazi  cer¬ 
curile  romane,  puse  pe  gânduri 
de  recenta  împăcare  dintre  el 
şi  cancelarul  Hiiler,  se  tem  şi, 
dupăcum  a  răsuflat  în  presă, 
atribue  acestei  împăcări  nu 

numai  o  importantă  politica,  ci 
şi  una  doctrinară. 

Patima  cu  care  acest  înfrânt 
de  răsboiu  incompetent  în  mate¬ 
rie  de  credinţă  s'a  amestecat  în 
frământările  religoiase  din  atât 
de  frământata  lui  (ară,  îl  face 
cât  se  poate  de  puţin  simpatic. 
In  vreme  ce  Ludendorf  îl  chiamă 
la  judecată  pe  Dumnezeul  ere* 
ştin  —  probabil  pentrucă  Zidi¬ 
torul  a  toate  n’a  acceptat  să  fie 
de  naţionalitate  germană  —  un 
alt  înfrânt,  mai  mare  decât  el 
şi  pe  câmpul  de  bătaie  şi  ia 
suflet,  Mareşalul  Mackensen,  dă- 
rueşte  garnizoanei  din  Stetiln  o 
Biblie  pentru  altar,  pe  a  cărei 
primă  pagină  scrie  această  eloc¬ 
ventă  vrere  a  lui:  „Vreau, 
aşadar,  ca  bărbaţii  să  se  roage 
în  tot  locul../'  (I  Timotei  2,  8). 
Zace  aici  o  lecţie,  sau  numai 
ni  se  pare? 

-O- 


FACULTATEA  de  Teologie 
ortodoxă  dela  Universitatea  dtn 
Atena  a  împlinit  a  sută  de  ani 
de  existenţă.  Evenimentul  a  fost 
sărbătorit  în  Aprilie  a.  c. ;  deo¬ 
dată  cu  centenarul  Universităţii 
ateniene. 

Prestigiul  de  care  s'a  bucu¬ 
rai  şi  se  bucură  şi  astăzi  acea¬ 
stă  facultate,  îl  arată,  printre 
alte  următoarele :  din  cei  32  pro¬ 
fesori  titulari  pe  cari  l-a  avut  în 
decursul  alor  o  sută  de  ani,  10 
au  fost  şi  rectori  ai  Universită¬ 
ţii  din  Atena.  Rectorul  aciuai, 
dl  Grigorie  Papamihail,  e  tot 
profesor  de  teologie ;  dintre  cel 

10  profesori  titulari  pe  cari  îl 
are  astăzi,  3  sunt  membri  ai 
Academiei  greceşti  şi  anume  dnil 
Constantin  Diovunlotis,  Dimitrie 
Balanos  şi  Gh.  Sotiriu,  cărora 

11  se  mai  adaogă  profesorul  ono¬ 
rar  I.  P.  Sf.  Hrtsostom  arhiepi¬ 
scopul  Atenei,  care  încă-i  membru 
al  Academiei  greceşti. 

